ബംഗളൂരു മയക്ക്മരുന്ന് കേസ്; കേരളത്തില് കേസ് രജിസ്റ്റര് ചെയ്ത് അന്വേഷണം നടത്തണം: കെ. സുരേന്ദ്രന് – East Coast Daily Malayalam\nതിരുവനന്തപുരം: ബംഗളൂരു മയക്കുമരുന്ന് കേസിലെ പ്രതികള്‍ക്ക് കേരളത്തില് ബന്ധമുള്ളതിനാല് കേരളത്തില് കേസ് രജിസ്റ്റര് ചെയ്ത് പോലീസ് അന്വേഷണം നടത്തണമെന്ന് ബിജെപി സംസ്ഥാന അധ്യക്ഷന് കെ. സുരേന്ദ്രന്.\nമയക്കുമരുന്ന് കേസിലെ കണ്ണികള് കേരളത്തില് ഉണ്ടെന്നറിഞ്ഞിട്ടും കേരള പോലീസ് അന്വേഷണം നടത്തുന്നില്ല. സര്‍ക്കാരിന് എന്തോ മറച്ചുവയ്ക്കാനുണ്ടെന്നാണ് ഇത് നല്‍കുന്ന സൂചനയെന്ന് സുരേന്ദ്രൻ വാർത്താ സമ്മേളനത്തിൽ പറഞ്ഞു.\nബിനീഷ് കോടിയേരിക്കും അനൂപ് മുഹമ്മദിനും വര്‍ഷങ്ങളുടെ സാമ്പത്തിക ഇടപാടുണ്ടെന്ന് തെളിഞ്ഞു. എന്നിട്ടും കേരള പോലീസും നാര്‍കോട്ടിക് സെല്ലും എന്തിനാണ് അടയിരിക്കുന്നത്. മയക്കുമരുന്നിന്റെ ശൃംഖല കേരളത്തില് വര്‍ദ്ധിക്കുകയാണ്. കേരളത്തിലെ പല സിനിമാ താരങ്ങള്‍ക്കും ഈ മാഫിയയുമായി ബന്ധമുണ്ട്. കര്‍ണ്ണാടക ക്രൈംബ്രാഞ്ച് കേസ് എടുത്തെങ്കില് എന്തുകൊണ്ട് കേരള പോലീസിന് കേസെടുത്ത് കൂടാ. മുഖ്യമന്ത്രി പിണറായി വിജയന് കുറ്റവാളികളെ സംരക്ഷിക്കുന്ന നിലപാടാണ് സ്വീകരിക്കുന്നത്.\nമുഖ്യമന്ത്രി പറയുന്നത് അതൊന്നും ഇവിടെ അന്വേഷിക്കേണ്ടെന്നാണ്. എന്തുകൊണ്ടാണ് മുഖ്യമന്ത്രി ഇതില് നിന്നും ഒഴിഞ്ഞു മാറുന്നതെന്ന് വ്യക്തമാക്കണം. സംസ്ഥാനത്ത് പലവട്ടം നിശാ പാര്‍ട്ടികള് നടന്നു. ഇതിലൊന്നും അന്വേഷണം നടന്നിട്ടില്ല. മയക്കുമരുന്ന് കേസില് സ്വന്തം പാര്‍ട്ടിക്കാരെയും സില്‍ബന്തികളെയും രക്ഷിക്കാനാണ് മുഖ്യമന്ത്രി ശ്രമിക്കുന്നത്. കേരളത്തില് കുറ്റവാളികളെ രക്ഷിക്കാനാണെങ്കില് എന്തിനാണ് ഇങ്ങനെയൊരു ആഭ്യന്തര വകുപ്പ്.\nകതിരൂരിലെ ബോംബ് നിര്‍മ്മാണം സിപിഎം ഉന്നത നേതാക്കളുടെ അറിവോടെയാണ് നടന്നത്. വലിയൊരു ആക്രമണം നടത്താനുള്ള കോപ്പുകൂട്ടലായിരുന്നു ബോംബ് നിര്‍മ്മാണം. പ്രദേശത്തിനടുത്ത് ഒരു അസ്വാഭാവികമരണം നടന്നിട്ടുണ്ട്. അത് ആത്മഹത്യയല്ല എന്നാണ് വിവരം. പെട്ടെന്ന് അയാളുടെ സംസ്‌കാരം നടത്തിയതില് ദുരൂഹതയുണ്ട്. കേരളത്തില് ആകമാനം വിതരണം ചെയ്യാനായിരുന്നു കതിരൂരിലെ സിപിഎം ബോംബ് നിര്‍മ്മിച്ചത്.\nസെക്രട്ടേറിയറ്റിലെ ഫയലുകള് കത്തിയ സംഭവത്തില് ഇപ്പോള് നടക്കുന്ന അന്വേഷണത്തിലൂടെ ഒരു സത്യവും പുറത്തു വരുമെന്ന് കരുതുന്നില്ല. സിപിഎം അനുഭാവികളായ കുടുതല് പേരെ അന്വേഷണ സംഘത്തില് കൊണ്ടുവന്നത് നേരത്തെ പ്രതീക്ഷിച്ച കാര്യമാണ്.\nഉപതെരഞ്ഞെടുപ്പ് നേരിടാന് ബിജെപി തയ്യാറാണെന്ന് സുരേന്ദ്രൻ പറഞ്ഞു. രണ്ട് മണ്ഡലത്തിലും വിജയ പ്രതീക്ഷയുണ്ട്. ഒപ്പു വിവാദത്തില് മുഖ്യമന്ത്രിയുടെ മറുപടി തൃപ്തികരമല്ല. മുഖ്യമന്ത്രിയുടെ വിശദീകരണത്തില് ദുരൂഹത നിലനില്‍ക്കുന്നുണ്ട്. സത്യം പുറത്തു വരാന് ഫോറന്‍സിക് പരിശോധന നടത്തട്ടൈയെന്നും കെ.സുരേന്ദ്രന് പറഞ്ഞു.\nk surendran Bengaluru drug case\nവെഞ്ഞാറമ്മൂട് ഇരട്ടക്കൊലപാതകം : പിന്നില് സിപിഎമ്മിലെ ഉള്‍പ്പോര് : ആദ്യം വെട്ടിയത് ഡിവൈഎഫ്‌ഐക്കാര് : തെളിവായി സിസി ടിവി ദൃശ്യങ്ങള്\nഓണ് ഡിമാന്‍ഡ് കോവിഡ് പരിശോധന നടത്താന് അനുമതി നല്‍കി ഐസിഎംആര്\nക്രിക്കറ്റ് അസോസിയേഷനെ മറയാക്കി ഹവാല ഇടപാടും സ്വര്‍ണക്കടത്തും കളളക്കടത്തും :യു ഡി എഫും എല് ഡി എഫും ബിനീഷിന്റെ അഴിമതികള് ഒരുമിച്ചു മറച്ചു വെച്ചു : കെ സുരേന്ദ്രൻ\nOct 31, 2020, 12:35 pm IST\nബംഗളൂരു മയക്കുമരുന്ന് കേസ്: ബിനീഷ് കോടിയേരിക്കെതിരെ കൂടുതൽ തെളിവുകളുമായി എൻഫോഴ്‌സ്‌മെന്റ്\nOct 30, 2020, 06:34 pm IST


അപകടങ്ങൾ ആവർത്തിക്കുന്നു; സുരക്ഷാസംവിധാനങ്ങളില്ലാതെ വാഴക്കാട് | Edavannappara\nഅപകടങ്ങൾ ആവർത്തിക്കുന്നു; സുരക്ഷാസംവിധാനങ്ങളില്ലാതെ വാഴക്കാട്\nഎടവണ്ണപ്പാറ: വാഴക്കാട് ഗവ. ഹയർസെക്കൻഡറി സ്‌കൂളിനടുത്ത് ഡിവൈഡർ സ്ഥാപിക്കണമെന്ന ആവശ്യം ശക്തം. സുരക്ഷാസംവിധാനങ്ങൾ ഒരുക്കാത്തതാണ് അപകടങ്ങൾ ആവർത്തിക്കാൻ കാരണമെന്ന് നാട്ടുകാർ പറയുന്നു. കഴിഞ്ഞദിവസം വാഹനാപകടത്തിൽ ഒരാൾ ഇവിടെ മരിച്ചു. നേരത്തെയും ഈ ഭാഗങ്ങളിൽ ഒട്ടേറെ അപകടങ്ങളുണ്ടായിട്ടുണ്ട്. ഊട്ടി-കോഴിക്കോട് അന്തഃസംസ്ഥാന പാതയായതിനാൽ വാഹനത്തിരക്കേറിയ റൂട്ടാണിത്. അരക്കിലോമീറ്ററിനുള്ളിൽ പഞ്ചായത്തോഫീസ്, കൃഷിഭവൻ, ഗവ. യു.പി-ഹയർസെക്കൻഡറി സ്‌കൂൾ, കോളേജ്, ടെക്‌നിക്കൽ ഹയർസെക്കൻഡറി സ്കൂൾ, ദാറുൽഉലൂം അറബിക് കോളേജ്, നിർമാണം പുരോഗമിക്കുന്ന ആധുനിക പ്രാഥമികാരോഗ്യകേന്ദ്രം തുടങ്ങിയ സ്ഥാപനങ്ങൾ ഒരേനിരയിലാണ്. രാവിലെ ഒമ്പതുമുതൽ വൈകുന്നേരം അഞ്ചുവരെ ഈ ഭാഗങ്ങളിൽ വഴിയാത്രക്കാരും മറ്റുമായി കൂടുതൽ തിരക്കുണ്ടാകാറുണ്ട്.\nസ്‌കൂൾ സമയങ്ങളിൽ മാത്രം ഹോംഗാർഡിന്റെ സേവനമുണ്ടാകാറുണ്ടെങ്കിലും ഇവർക്കും നിയന്ത്രിക്കാൻ പറ്റാത്തരീതിയുള്ള തിരക്കാണ്. തൊട്ടടുത്ത വാലില്ലാപ്പുഴ അങ്ങാടിയിൽ അപകടം കൂടിയപ്പോൾ ഡിവൈഡർ സ്ഥാപിച്ചിരുന്നു. ഇവിടെ അപകടം കുറഞ്ഞതായും വഴിയാത്രക്കാർക്ക് എളുപ്പത്തിൽ റോഡ് മുറിച്ചുകടക്കാൻ സാധിക്കുന്നുവെന്നും നാട്ടുകാർ പറയുന്നു.\nസർക്കാർ, സ്വകാര്യ സ്ഥാപനങ്ങൾ ഏറെയുള്ളതിനാൽ വാഹനബാഹുല്യം ഏറെയാണ്. വാഴക്കാട്ടെ സ്വകാര്യ ആശുപത്രി മുതൽ ചീനിബസാർ വരെയാണ് കൂടുതൽ തിരക്ക്. ഇവിടങ്ങളിലാണ് അപകടനിയന്ത്രണത്തിനായി റോഡ്സുരക്ഷാ ബോർഡുകളും സീബ്രാലൈനുകളും ഡിവൈഡറുകളും മറ്റും സ്ഥാപിക്കണമെന്ന് നാട്ടുകാർ പറയുന്നത്.\nആൾക്കൂട്ട ആക്രമണം; പ്രതികൾ വിദേശത്തേക്ക് കടന്നെന്ന് സംശയം\nപാർക്കിങ് 50 മീറ്റർ അകലേക്ക്; എടവണ്ണപ്പാറയിൽ പരിഷ്കരണം\nപ്രളയത്തിൽ കൈത്താങ്ങായ ക്ലബ്ബുകൾക്ക് ആദരം


താഴ് വീണ് കശുഅണ്ടി ഫാക്ടറികൾ; എരിതീയിൽ തൊഴിലാളി കുടുംബങ്ങൾ\nകൊല്ലം: തോട്ടണ്ടി കിട്ടാനില്ല.കശുഅണ്ടി വികസന കോർപ്പറേഷന്റെയും കാപ്പക്സിന്റെയും ഫാക്ടറികൾക്ക് താഴ് വീണിട്ട് ആഴ്ചകളായി. സ്വകാര്യ മേഖലയിലെ ഭൂരിഭാഗം ഫാക്ടറികളും മാസങ്ങളായി അടഞ്ഞു കിടക്കുന്നു. തുറന്ന് പ്രവർത്തിക്കുന്നവയിൽ തന്നെ കൃത്യമായ വേതനമോ മറ്റാനുകൂല്യങ്ങളോ ഇല്ല. കശുഅണ്ടി തൊഴിൽ മേഖല വറുതിയുടെ പിടിയിലാണ്. പട്ടിണിയും പരിവട്ടവുമായി ലക്ഷക്കണക്കിന് വരുന്ന തൊഴിലാളി കുടുംബങ്ങളുടെ ജീവിതം ദുരിതമയം.\nജോലിയില്ലാതെ പട്ടിണിയിൽ കഴിയുന്ന തൊഴിലാളികൾക്ക് ഇ.എസ്.ഐ ആനുകൂല്യവും ചികിത്സയും നിലച്ചതും തിരിച്ചടിയായി.\nഇ.എസ്.ഐ കോർപ്പറേഷന്റെ നിയമഭേദഗതി പ്രകാരം ഒരു കശുഅണ്ടി തൊഴിലാളിക്ക് ഒരു വർഷം 156 ഹാജരുണ്ടെങ്കിലേ ഇ.എസ്.ഐ സൂപ്പർ സ്പെഷ്യാലിറ്റി ചികിത്സയ്ക്ക് അർഹതയുള്ളൂ. എന്നാൽ, കാഷ്യു കോർപ്പറേഷൻ, കാപ്പക്സ് ഫാക്ടറികളിലെ തൊഴിലാളികൾക്ക് പോലും ഇത്രയും ഹാജർ ലഭിക്കുന്നില്ല. ഹൃദ്രോഗവും വൃക്കരോഗവും മറ്റും പിടിപെട്ട തൊഴിലാളികൾക്ക് സൗജന്യ ചികിത്സ ലഭിക്കാത്ത സ്ഥിതിയാണ്. ആശ്രിതർക്കും ആനുകൂല്യമില്ല. 10 വർഷത്തിനിടെ 3650 ദിവസം പി.എഫ് വിഹിതം അടയ്ക്കാത്ത തൊഴിലാളിക്ക് മിനിമം പെൻഷൻ പോലും കിട്ടില്ല.\nഒരു ലക്ഷം തൊഴിലാളികൾക്ക്\nസംസ്ഥാനത്ത് കശുഅണ്ടി തൊഴിലാളികൾ രണ്ടര ലക്ഷത്തോളം പേർ വരുമെന്നാണ് കണക്ക്. തൊഴിലാളി സംഘടനകൾ പറയുന്നതും ഇത് തന്നെ.\nഎന്നാൽ ,ധനകാര്യമന്ത്രി ഡോ.തോമസ് ഐസക്ക് കഴിഞ്ഞയാഴ്ച നിയമസഭയിൽ അവതരിപ്പിച്ച ബഡ്ജറ്റിൽ പറയുന്നത് സംസ്ഥാനത്ത് ഒന്നര ലക്ഷത്തോളം കശുഅണ്ടി തൊഴിലാളികളുണ്ടെന്നാണ് . ഒരു ലക്ഷം തൊഴിലാളികളെ വെട്ടി.\n കാഷ്യു കോർപ്പറേഷൻ\nഫാക്ടറികൾ - 30\n തൊഴിലാളികൾ - 12000\n കാപ്പക്സ് ഫാക്ടറികൾ - 10\nതൊഴിലാളികൾ - 4000\n സ്വകാര്യ ഫാക്ടറികൾ - 846\n തൊഴിലാളികൾ -2ലക്ഷത്തിലേറെ\n' ഇ.എസ്.ഐ യിൽ രജിസ്റ്റർ ചെയ്ത തൊഴിലാളികൾ 1. 65 ലക്ഷം വരും. രജിസ്ട്രേഷനില്ലാത്തതും വിരമിച്ചതുമായ തൊഴിലാളികൾ ഒരു ലക്ഷത്തോളം പേരും'.\n-കെ.ആർ.വി സഹജൻ, ജനറൽ സെക്രട്ടറി,\n-ജി.ലാലു, ജനറൽ സെക്രട്ടറി, കശുഅണ്ടി തൊഴിലാളി


ന്യൂറ്റ് ഡിസി, ഇസ്സി മിയാക്കെയുടെ പുതിയ പെർഫ്യൂം | സ്റ്റൈലിഷ് പുരുഷന്മാർ\nന്യൂറ്റ് ഡിസി, ഇസ്സി മിയാക്കെയുടെ പുതിയ പെർഫ്യൂം\nകാർലോസ് റിവേര | | സ്വകാര്യ പരിരക്ഷ, സുഗന്ധം\nന്യൂറ്റ് ഡി ഇസി യൂ ഡി ടോയ്‌ലറ്റിന്റെ വിജയത്തിനുശേഷം, ഇസി മിയാക്കെയുടെ പുതിയ സുഗന്ധം, പെർഫ്യൂം ഫോർമാറ്റിൽ കമ്പനി പതിപ്പ് പുറത്തിറക്കി അതേ. ഈ യഥാർത്ഥവും വ്യത്യസ്തവുമായ സ ma രഭ്യവാസനയുടെ സത്തയും ശക്തിയും വർദ്ധിപ്പിക്കുന്ന വളരെ സിബാരിറ്റിക് മൂക്കുകളുടെ വിശിഷ്ടമായ സ ma രഭ്യവാസന.\nഞങ്ങൾ പുതിയത് പരീക്ഷിച്ചു ന്യൂറ്റ് ഡിസി ഈ പുതിയ പുല്ലിംഗത്തിന്റെ എല്ലാ വിശദാംശങ്ങളും ഞങ്ങൾ നിങ്ങളോട് പറയും, അത് അതിന്റെ ശക്തിക്കും വ്യതിരിക്തതയ്ക്കും മിഴിവേകുന്നു.\nമാഗ്നെറ്റിക്, പ്രഹേളിക, സങ്കീർണ്ണമായത്: ഇതാണ് ഇസി മിയാക്കെ എഴുതിയ ന്യൂറ്റ് ഡിസി\nഅത് ഒരു കുട്ടി കാന്തിക സുഗന്ധവും ഒപ്പം പ്രതീകം. പെർഫ്യൂം മാർക്കറ്റിൽ നിലവിൽ വാഗ്ദാനം ചെയ്യുന്നതിൽ നിന്ന് വ്യത്യസ്തമായി മൂർച്ചയുള്ളതും വളരെ വ്യതിരിക്തവുമായ ഒരു പെർഫ്യൂം. നിരവധി സൂക്ഷ്മതകളുള്ള ഒരു സുഗന്ധമാണിത്, അതേസമയം, വ്യക്തവും വ്യതിരിക്തവും ശാന്തവുമായ സന്ദേശം കൈമാറുന്നു. അത് ധരിക്കുന്ന മനുഷ്യൻ ബാക്കിയുള്ളവരിൽ നിന്ന് വേറിട്ടുനിൽക്കുന്നു.\nപ്രധാന കുറിപ്പുകളിൽ, മുന്തിരിപ്പഴത്തിന്റെ സ ma രഭ്യവാസന വേറിട്ടുനിൽക്കുന്നു, ഇത് സുഗന്ധത്തിന് അസിഡിറ്റി, ibra ർജ്ജസ്വലമായ സൂക്ഷ്മത നൽകുന്നു. മാത്രമല്ല, പുതുമയുടെയും ചൈതന്യത്തിന്റെയും കുറിപ്പ്. ഈ കുറിപ്പ് പിങ്ക് കുരുമുളക് പോലുള്ള കൂടുതൽ മസാലയും ശക്തിയുമുള്ള സൂക്ഷ്മതകളുമായി സംയോജിപ്പിച്ചിരിക്കുന്നു. വളരെ പ്രത്യേക മധുരമുള്ള ഘടകമാണ്, എന്നാൽ അതേ സമയം മസാലയും പുതിയതുമാണ്. സംശയമില്ല, സംഭാവന ചെയ്യുന്ന ഒരു കുറിപ്പ് മൗലികതയും സുഗന്ധശക്തിയും പെർഫ്യൂം ചെയ്യാൻ.\nഅതിന്റെ ഭാഗത്ത്, ഹൃദയ കുറിപ്പുകൾ സുഗന്ധത്തിന് ഏറ്റവും മനോഹരമായ പോയിന്റ് നൽകുന്നു. ഒരു വശത്ത്, ലെതറിന്റെ പുല്ലിംഗ സ്പർശനത്തിലൂടെ തികച്ചും വിവാഹം കഴിക്കുന്ന വാനില കുറിപ്പുകളുടെ ഉപയോഗം ഇത് എടുത്തുകാണിക്കുന്നു. കൂടാതെ, എക്സിറ്റ് കുറിപ്പുകളിൽ, ദി ആകർഷകവും ആശ്വാസപ്രദവുമായ ടച്ച് ടോങ്ക ബീൻ, സുഗന്ധദ്രവ്യങ്ങളുടെ ഒരു ക്ലാസിക് പാച്ച ou ലിയുടെ ശാന്തമായ പോയിന്റ്.\nസ്വഭാവമുള്ള ഒരു പ്രത്യേക, നിഗൂ perf മായ സുഗന്ധദ്രവ്യമാണ് ന്യൂറ്റ് ഡിസി. സങ്കീർണ്ണതയും വ്യതിരിക്തതയും നൽകുന്ന വ്യത്യസ്തവും സൂക്ഷ്മവുമായ സുഗന്ധം. ചുരുക്കത്തിൽ, ഇത് ഏതെങ്കിലും സുഗന്ധതൈലം മാത്രമല്ല, അതിനാൽ, അത് ധരിക്കുന്നവരുടെ സ്വഭാവത്തെ അടയാളപ്പെടുത്തും. എന്റെ അഭിപ്രായത്തിൽ, പ്രത്യേക അവസരങ്ങളിൽ ഇത് പെർഫ്യൂമാണ്, വെയിലത്ത് ഇത് ധരിക്കുന്നത് നല്ലതാണ്. ഒരു പ്രത്യേക രീതിയിലും പെർഫ്യൂം പോലെ നിമിഷങ്ങളിലും സാഹചര്യങ്ങളിലും ഇത് ധരിക്കാൻ, ഞങ്ങളുടെ മെമ്മറിയിൽ കൊത്തിവയ്ക്കാൻ ഞങ്ങൾ ആഗ്രഹിക്കുന്നു.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » സ്വകാര്യ പരിരക്ഷ » ന്യൂറ്റ് ഡിസി, ഇസ്സി മിയാക്കെയുടെ പുതിയ പെർഫ്യൂം\nല്യൂ ഡിസ്സി ഉപയോഗിച്ചതിന് ശേഷം (അത് നിരാശപ്പെടുത്തിയില്ല) എനിക്ക് ഒരു മാറ്റം വേണം, ഇന്ന് ഞാൻ തീരുമാനിക്കുകയും ന്യൂറ്റ് ഡിസ്സി വാങ്ങുകയും ചെയ്തു. മറ്റൊരു ഓപ്ഷൻ ഫ്രൈച്ചായിരുന്നു.


കേരളത്തില് നിന്ന് കൊറിയര് വഴി വിദേശത്ത് മരുന്നെത്തിക്കാന് സംവിധാനമൊരുങ്ങി | courier service for transport medicine\nHomeNewsKeralaകേരളത്തില് നിന്ന് കൊറിയര് വഴി വിദേശത്ത് മരുന്നെത്തിക്കാന് സംവിധാനമൊരുങ്ങി\nകേരളത്തില് നിന്ന് കൊറിയര് വഴി വിദേശത്ത് മരുന്നെത്തിക്കാന് സംവിധാനമൊരുങ്ങി\nApril 25, 2020, 10:41 am\nതിരുവനന്തപുരം: വിദേശ രാജ്യങ്ങളിലേക്ക് ആവശ്യമരുന്നുകള് കൊറിയര് വഴി എത്തിക്കാനുള്ള സംവിധാനം പുനരാരംഭിച്ചു. ഇതിനായില ഡിഎച്ച്എല് കൊറിയര് കമ്പനി നോര്‍ക്ക റൂട്ട്‌സുമായി കരാറിലെത്തി.\nപായ്ക്ക് ചെയ്യാത്ത മരുന്ന്, ഒറിജിനല് ബില്, മരുന്നിന്റെ കുറിപ്പടി, അയയ്ക്കുന്ന ആളിന്റെ ആധാര് കോപ്പി എന്നിവ ഡിഎച്ച്എല് ഓഫീസില് എത്തിക്കണം. രണ്ടു ദിവസത്തിനകം റെഡ്സോണ് ഒഴികെയുള്ള ജില്ലകളില് ഡിഎച്ച്എല് ഓഫിസുകള് പ്രവര്‍ത്തന ക്ഷമമാകുമെന്ന് കമ്പനി അറിയിച്ചിട്ടുണ്ട്. വിദേശത്തുള്ള വിലാസക്കാരന് ഡോര് ടു ഡോര് വിതരണ സംവിധാനം വഴിമരുന്ന് എത്തിക്കും.\nനാട്ടില് നിന്ന് ബന്ധുക്കളോ സുഹൃത്തുക്കളോ 8422930000 നമ്പറിലേക്ക് മിസ്ഡ് കോള് അയച്ചാല് ഈ സേവനത്തിനുള്ള വെബ് ലിങ്ക് മൊബൈലില് ലഭിക്കും. അതില് പിന് കോഡ് നല്‍കിയാല് തൊട്ടടുത്തുള്ള കൊറിയര് കമ്പനിയുടെ ഓഫിസിന്റെ വിവരങ്ങള് കിട്ടും. ഇന്റര്‍നാഷനല് കൊറിയര് അയ്ക്കുമ്പോള് MIN20 എന്ന കോഡ് നല്‍കണം. 20 ശതമാനം കിഴിവും ലഭിക്കും. മരുന്നുകളുടെ സ്വാഭാവം പ്രത്യേകം അറിയിക്കണം.\ncourier system to transport medicine abroad from kerala\ncourier service fro transport medicine abroad\nPrevious articleപ്രവാസികളെ നാട്ടിലെത്തിക്കാന് കേന്ദ്രസര്‍ക്കാര് ഒരുക്കം തുടങ്ങി; സംസ്ഥാനങ്ങള്‍ക്കു കത്തയച്ചു\nNext articleഖത്തറില് 24 മണിക്കൂറിനിടെ 833 പേര്‍ക്കു കൂടി കൊറോണ; രോഗികളുടെ എണ്ണം 9000 കവിഞ്ഞു


വേനലിൽ തിളങ്ങാൻ തൈര്\nBy: Saritha Bijoy Published on: 08 April, 2019 12:54 PM IST\nവേനലിലെ ചൂടും,പൊടിപടലങ്ങളും ചർമ്മത്തെ വളരെയധികം ദോഷകരമായി ബാധിക്കും. കറുത്ത് കരുവാളിച്ചു നിറം നഷ്ടപെട്ട മുഖം ആരെയും സങ്കടത്തിലാക്കുന്ന ഒന്നാണ്. വീട്ടിൽ എളുപ്പം ലഭിക്കുന്ന തൈര് ഉപയോഗിച്ച് ഈ പ്രശ്‌നങ്ങളെ നിഷ്പ്രയാസം നേരിടാം. തൈരിന്റെ വിവിധ ഉപയോഗങ്ങൾ എന്തെല്ലാമെന്ന് നോക്കാം.\nപ്രകൃതി ദത്തമായ ഒരു ക്ലെൻസിംഗ് ഏജൻറ് ആണ് തൈര്. വേനൽക്കാലത്തു പുറത്തു പോയി വന്നാൽ കുറച് തൈര് മുഖത്ത് പുരട്ടിയ ശേഷം അല്പ സമയം കഴിഞ്ഞ് കഴുകി കളഞ്ഞാല് അഴുക്കും പൊടിപടലങ്ങളും കളഞ്ഞു മുഖം വൃത്തിയായി കിട്ടും. വരണ്ട ചർമ്മം മിക്കവരുടെയും പ്രശ്‌നമാണ് ഇതിനു തൈരിനെക്കാൾ മികച്ച പ്രതിവിധിയില്ല തൈര് മുഖത്ത് തേച്ച് പിടിപ്പിച്ചാല് ഇത് ചര്‍മ്മത്തിന് ഈര്‍പ്പം നല്‍കുന്നു. തൈരിന്റെ ആന്റി ബാക്റ്റീരിയൽ ഘടകങ്ങൾ ചര്മത്തെ സംരക്ഷിക്കുകയും ചെയ്യുന്നു.\nവെയിൽ കൊള്ളുന്നത്മൂ ലമുള്ള മുഖത്തെ കരുവാളിപ്പിന് ഉത്തമമാണ് തൈരുകൊണ്ടുള്ള ഫേസ് പാക്കുകൾ തൈരില് അല്പം മഞ്ഞപ്പൊടി ചേര്‍ത്ത് ഇളക്കി ഈ മിശ്രിതം മുഖത്ത് പുരട്ടി അല്പ സമയം മസാജ് ചെയ്താല് വെയിലേറ്റ കരിവാളിപ്പ് മാറി മുഖത്തിന് തിളക്കവും നിറവും ലഭിക്കും.\nസണ്‍ടാന്, സണ്‍ബേണ് എന്നിവക്കുള്ള നല്ല മരുന്നു കൂടിയാണ് തൈര് ഇതിൽ അടങ്ങിയിട്ടുള്ള ലാക്ടിക് ആസിഡ് ആണ് ടാൻ കുറയ്ക്കാൻ സഹായിക്കുന്നത്. തൈരിനെ ഒരു സ്‌ക്രബർ ആയും ഉപയോഗിക്കാം മുഖത്തും കൈകാലുകളിലും തൈരിൽ കുറച്ചു പഞ്ചസാര തരികൾ വിതറി മൃദുവായി ഉരസിയത്തിനു ശേഷം കഴുകിക്കളയാം.\nപച്ചമഞ്ഞൾ തേൻ,കടലമാവ് , തൈര് എന്നിവ ചേർത്ത് ഉണ്ടാക്കുന്ന ഫേസ് മാസ്‌ക് മുഖ സൗന്ദര്യം വര്‍ദ്ധിപ്പിക്കുന്നതിന് വളരെ നല്ലതാണ്. തൈരും നാരങ്ങ നീരും മിക്സ് ചെയ്ത് മുഖത്ത് തേച്ച് പിടിപ്പിക്കുന്നത് മുഖത്തിന്റെ നിറം വർധിപ്പിക്കുന്നതിന് സഹായിക്കും ബ്ലാക്ക്ഹെഡ്സ് പോലുള്ള പ്രശ്നങ്ങള്‍ക്ക് പരിഹാരം കാണാന് ഏറ്റവും മികച്ച ഫേസ് മാസ്ക് ആണ് തൈരും നാരങ്ങ നീരും ചേര്‍ത്ത മിശ്രിതം


ബാലുവിനെ കൊന്നത് ആ ലക്ഷ്യത്തിലെത്താൻ! അപകടസ്ഥലത്ത് സ്വർണ്ണക്കടത്ത് പ്രതി.. സി ബി ഐ പിടി മുറുക്കി! - metromatinee.com Lifestyle Entertainment & Sports\nവയലിനിസ്റ്റ് ബാലഭാസ്‌കര് അപകടത്തില്‍പ്പെടുമ്പോള് സംഭവ സ്ഥലത്തുണ്ടായിരുന്നയാള് വിമാനത്താവളം വഴി 25 കിലോ സ്വര്‍ണം കടത്തിയ കേസില് അന്വേഷണ ഏജന്‍സികള് തിരയുന്ന പ്രതി. ഡിആര്‍ഐ ലുക്കൗട്ട് നോട്ടിസ് പുറപ്പെടുവിച്ചിട്ടുള്ള തിരുവനന്തപുരം സ്വദേശിയായ ഇയാള് വിമാനത്താവളം വഴി നിരവധി തവണ സ്വര്‍ണം കടത്തിയ കേസുകളിലെ മുഖ്യ ആസൂത്രകനാണെന്ന് അന്വേഷണ ഏജന്‍സികള് പറയുന്നു. മൂന്നു മണിക്കൂര് ഇയാള് അപകടസ്ഥലത്തിന്റെ ടവര് ലൊക്കേഷന് പരിധിയില് ഉണ്ടായിരുന്നുവെന്നാണ് കണ്ടെത്തിയിരിക്കുന്നത്. ഇതിന്റെ കാരണങ്ങളെക്കുറിച്ച് സിബിഐ അന്വേഷണം ആരംഭിച്ചു.\nകൂടുതൽ വ്യക്തത വേണം: കലാഭവൻ സോബിക്ക് വീണ്ടും നുണപരിശോധന\nബാലഭാസ്‌കര് അപകടത്തില്‍പ്പെട്ട സ്ഥലത്ത് ദുരൂഹസാഹചര്യത്തില് ചിലരെ കണ്ടെന്നു മാധ്യമങ്ങളോടു വെളിപ്പെടുത്തിയ കലാഭവന് സോബിയെ ഡിആര്‍ഐ വിളിച്ചുവരുത്തി മൊഴിയെടുത്തപ്പോഴാണ് ഈ വ്യക്തിയെക്കുറിച്ച് വിവരം ലഭിച്ചത്. ബാലഭാസ്‌കറിന്റെ സുഹൃത്തുക്കള് സ്വര്‍ണക്കടത്തു കേസില് പ്രതിയായതിനെത്തുടര്‍ന്നാണ് സോബിയുടെ വെളിപ്പെടുത്തലിനെക്കുറിച്ച് ഡിആര്‍ഐ പരിശോധിച്ചത്.\nസ്വര്‍ണക്കടത്തുമായി ബന്ധമുള്ള 32 പേരുടെ ഫോട്ടോ ഡിആര്‍ഐ പരിശോധനയ്ക്കായി നല്‍കിയപ്പോള് ഇയാളെ സോബി തിരിച്ചറിഞ്ഞു. അപകടസ്ഥലത്തുകൂടി കടന്നുപോയ സോബിയോട് വാഹനം നിര്‍ത്താതെ പോകാന് ആക്രോശിച്ചത് ഇയാളായിരുന്നു. 25 കിലോ സ്വര്‍ണം കടത്തിയ കേസിനെത്തുടര്‍ന്നു മുങ്ങിയ ഇയാളെ ഇതുവരെ കണ്ടെത്താനായിട്ടില്ല. പിടികൂടാനായാല് നിരവധി സ്വര്‍ണക്കടത്തു കേസുകള്‍ക്ക് തെളിവു ലഭിക്കുമെന്ന് അന്വേഷണ ഏജന്‍സികള് പറയുന്നു.\nഅപകടസ്ഥലത്ത് താൻ ദുരൂഹ സാഹചര്യത്തിൽ സ്വർണ കള്ളക്കടത്തു കേസ് പ്രതി സരിത്തിനെ കണ്ടെന്ന കലാഭവൻ സോബിയുടെ മൊഴി സത്യമാണോ എന്നാണു സിബിഐ പ്രധാനമായി പരിശോധിക്കുന്നത്. കാർ ഓടിച്ചിരുന്നത് ബാലഭാസ്കറെന്നായിരുന്നു ഡ്രൈവർ അർജുന്റെ മൊഴി. എന്നാൽ അർജുനാണു കാർ ഓടിച്ചിരുന്നത് എന്നാണു ബാലഭാസ്കറിന്റെ ഭാര്യ ലക്ഷ്മി അന്വേഷണ സംഘത്തെ അറിയിച്ചത്. അർജുന്റെ മൊഴി സത്യമാണോയെന്നും കണ്ടെത്തും. പ്രകാശൻ തമ്പിയും വിഷ്ണു സോമസുന്ദരവും പിന്നീടു സ്വർണ കള്ളക്കടത്തു കേസിൽ ആരോപണ വിധേയരായിരുന്നു. ബാലഭാസ്കറിന്റെ മരണത്തിൽ ദുരൂഹതകളില്ലെന്നായിരുന്നു ഇരുവരുടെയും മൊഴി.\n25 കിലോ സ്വര്‍ണം കടത്തിയ കേസ് ഡിആര്‍ഐയും സിബിഐയും അന്വേഷിക്കുന്നുണ്ട്. ബാലഭാസ്‌കര് അപകടമരണക്കേസും സിബിഐ അന്വേഷിച്ചു വരികയാണ്. ഡിആര്‍ഐ കൈമാറിയ വിവരങ്ങളുടെ അടിസ്ഥാനത്തില് ബാലഭാസ്‌കറിന്റെ മരണത്തില് ഈ വ്യക്തിക്കു പങ്കുണ്ടോയെന്നു സിബിഐ അന്വേഷണം ആരംഭിച്ചു. കേസിലെ മറ്റു പ്രതികളുമായി ഇയാള്‍ക്കുള്ള ബന്ധം, ഇവരുമായുള്ള ആശയവിനിമയത്തിന്റെ രേഖകള് തുടങ്ങിയവ പരിശോധിക്കുന്നുണ്ട്.\n2019 മേയ് 13നാണ് 25 കിലോ സ്വര്‍ണം ഡിആര്‍ഐ പിടികൂടിയത്. 2018 സെപ്റ്റംബര് 25നു പുലര്‍ച്ചെയാണ് ബാലഭാസ്‌കറും കുടുംബവും സഞ്ചരിച്ച കാര് ദേശീയപാതയില് പള്ളിപ്പുറം സിആര്‍പിഎഫ് ക്യാംപ് ജംക്‌ഷനു സമീപം അപകടത്തില്‍പ്പെട്ടത്. അപകടത്തില് ബാലഭാസ്‌കറും മകളും മരിച്ചു. ഭാര്യയ്ക്കു ഗുരുതരമായി പരുക്കേറ്റു.\nപണം ഞങ്ങൾക്ക് ഒരു പ്രോബ്ലമല്ല; പക്ഷെ അഡ്ജസ്റ്റ്മെൻറ്റ് ചെയ്യേണ്ടി വരുമെന്നായിരുന്നു പറഞ്ഞത്\nഹൈക്കോടതിയിൽ എത്തും മുൻപ് പൂട്ടാൻ പോലീസ്…ഭാഗ്യലക്ഷ്മിയെയ്യും കൂട്ടരേയും അങ്ങനെ വെറുതെ വിടില്ല..ഇനി ജയിൽ വാസം തന്നെ!


മോഡിയുടെ നോട്ട് പിന്‍വലിക്കല് തന്ത്രം പാളി; 99 ശതമാനം 1000 രൂപ നോട്ടുകളും തിരിച്ചെത്തിയതായി റിസര്‍വ് ബാങ്ക് | National | Deshabhimani | Monday Aug 28, 2017\nന്യൂഡല്‍ഹി > രാജ്യത്തെ കോടിക്കണക്കിന് കള്ളപ്പണം വെളിച്ചത്തുകൊണ്ടുവരാനെന്ന പേരില് നടപ്പാക്കിയ നോട്ട് നിരോധനം പൂര്‍ണപരാജയമെന്ന് തെളിയിക്കുന്ന റിസര്‍വ് ബാങ്ക് റിപ്പോര്‍ട്ട് പുറത്ത്. നിരോധിച്ച 1000 രൂപയില് 99 ശതമാനവും തിരികെയെത്തിയെന്നാണ് ആര്‍ബിഐ ഏറ്റവുമൊടുവില് പുറത്തുവിട്ട റിപ്പോര്‍ട്ടുകള്.\nമാര്‍ച്ച് അവസാനത്തോടെ 8925 കോടി രൂപ മാത്രമാണ് ഉപയോഗത്തിലുണ്ടായിരുന്നതെന്ന് ആര്‍ബിഐയുടെ വെബ്സൈറ്റില് തന്നെ പറയുന്നു. ഇത് ജനങ്ങളുടെ പക്കലോ ബാങ്കുകളിലോ ട്രഷറികളിലോ ശേഷിക്കുന്നവയാണ്. നോട്ട് നിരോധനം നടപ്പാക്കുമ്പോള് 6.86 ലക്ഷം കോടി രൂപയുടെ 1000 നോട്ടാണ് ഉപയോഗത്തിലുണ്ടായിരുന്നത്. ഇതില് 1.3 ശതമാനം നോട്ടുകള് മാത്രമാണ് ഇനി തിരിച്ചെത്താനുള്ളത്. ഇതോടെ കള്ളപ്പണം കണ്ടെത്തലും കള്ളനോട്ടടി ഇല്ലാതാക്കലുമെന്ന പേരില് ജനങ്ങളെയാകെ ബുദ്ധിമുട്ടിച്ച് പെട്ടെന്ന് നടപ്പാക്കിയ നോട്ട് നിരോധനം പൂര്‍ണപരാജയമെന്ന് തെളിയുകയാണ്.\nഫെബ്രുവരിയില് പാര്‍ലമെന്റില് മന്ത്രി സന്തോഷ്കുമാര് ഗാങ്വര് വച്ച റിപ്പോര്‍ട്ടിലും 6.86 ലക്ഷം കോടിയുടെ 1000 രൂപ ഉപയോഗത്തിലുണ്ടെന്ന് വ്യക്തമാക്കിയിരുന്നു. ഇനി തിരിച്ചെത്തിയ 500 രൂപയുടെ കണക്ക് പുറത്തുവരാനുണ്ട്. 15.4 ലക്ഷം കോടി രൂപ ഉണ്ടായിരുന്ന നിരോധിത നോട്ടുകളില് 56 ശതമാനവും 500 രൂപയുടേതായിരുന്നു. 1000 രൂപ തിരിച്ചെത്തിയതുപോലെ 500 രൂപയും തിരിച്ചെത്താനാണ് സാധ്യതയെന്ന് സാമ്പത്തിക നിരീക്ഷകര് പറയുന്നു. ഇതോടെ നിരോധനത്തിനു പിന്നിലെ പൊള്ളത്തരം വെളിവാകും.\nപൊതുമേഖലാ സ്ഥാപനങ്ങളുടെ ഓഹരി വിറ്റഴിക്കുന്ന കേന്ദ്രത്തിനെതിരെ ഇടതുപക്ഷത്തിന്റെ ശക്തമായ നിലപാട്


കെട്ടിപിടിച്ചും ഉമ്മ വച്ചും ഫിറോസ് ഖാൻമാർ; ബാഹുബലിയും പൽവാർ ദേവനും ഒന്നിച്ചോ എന്നാരാധകർ | Indian Express Malayalam\nbigg boss malayalam season3grand finale firoz khan and kidilam firoz friendship photos\nBigg Boss Malayalam Season3Grand Finale: രണ്ടു ഫിറോസ്ഖാൻമാരെയും വീണ്ടും സൗഹൃദത്തിൽ ഒന്നിച്ചുകണ്ട സന്തോഷത്തിലാണ് ആരാധകർ\nUpdated: July 26, 2021 9:55:38 am\nBigg Boss Malayalam Season3Grand Finale: ഒരിടവേളയ്ക്ക് ശേഷം വീണ്ടും ഒത്തുച്ചേർന്നതിന്റെ ആഘോഷത്തിമർപ്പിലാണ് ബിഗ് ബോസ് താരങ്ങൾ. ഗ്രാൻഡ് ഫിനാലെ ഷൂട്ടിനായി ചെന്നൈയിലെത്തിയ താരങ്ങൾ താമസസ്ഥലത്തു നിന്നുള്ള ചിത്രങ്ങളും വീഡിയോകളുമെല്ലാം സോഷ്യൽ മീഡിയയിൽ പങ്കു വയ്ക്കുകയാണ്.\nസ്വാഭാവികമായി ഉടലെടുത്ത സൗഹൃദങ്ങൾ പോലെ തന്നെ ഷോയ്ക്കിടയിൽ ചിലർക്കിടയിൽ അസ്വാരസ്യങ്ങളും അനിഷ്ടക്കേടുമൊക്കെ ഉണ്ടായതിനും ഈ സീസൺ സാക്ഷിയായിരുന്നു. അത്തരത്തിലുള്ള ഒരു വഴക്കായിരുന്നു ഈ സീസണിലെ മത്സരാർത്ഥികളായ പൊളി ഫിറോസ് ഖാനും കിടിലം ഫിറോസിനും ഇടയിലുണ്ടായത്. ഷോയുടെ നിയമങ്ങൾ തെറ്റിച്ചതിനെ തുടർന്ന് അച്ചടക്ക നടപടികളുടെ ഭാഗമായി പുറത്തുപോവേണ്ടി വന്ന മത്സരാർത്ഥിയാണ് പെളി ഫിറോസ്.\nപൊളി ഫിറോസ് ബിഗ് ബോസ് വീടു വിട്ട് പുറത്തുപോവാൻ കാരണക്കാരനായത് കിടിലം ഫിറോസ് ആണെന്ന രീതിയിൽ സോഷ്യൽ മീഡിയയിൽ ഇരുവരുടെയും ആർമികൾ തമ്മിൽ വഴക്കുകളും സൈബർ അറ്റാക്കുമൊക്കെ ഉണ്ടായിരുന്നു. എന്നാൽ ഇപ്പോഴിതാ, ബിഗ് ബോസ് വെറുമൊരു ഷോ മാത്രമാണെന്നും തങ്ങൾക്കിടയിലെ സൗഹൃദം അത്ര പെട്ടെന്ന് ഇല്ലാതാവുന്ന ഒന്നല്ലയെന്നും വ്യക്തമാക്കുകയാണ് കിടിലം ഫിറോസ്.\nഒരിടവേളയ്ക്ക് ശേഷം പൊളി ഫിറോസിനെ കണ്ടുമുട്ടിയപ്പോൾ കെട്ടിപ്പിടിച്ചും ഉമ്മവച്ചുമൊക്കെയാണ് കിടിലം ഫിറോസ് എതിരേറ്റത്. ഇതിന്റെ ചിത്രങ്ങൾ കിടിലം ഫിറോസ് തന്നെയാണ് സോഷ്യൽ മീഡിയയിൽ പങ്കുവച്ചിരിക്കുന്നത്.\nരണ്ടു ഫിറോസ്ഖാൻമാരെയും വീണ്ടും സൗഹൃദത്തിൽ ഒന്നിച്ചുകണ്ട സന്തോഷത്തിലാണ് ആരാധകരും. ബാഹുബലിയും പൽവാർ ദേവനുമാണോ ചേട്ടന്മാരെ? നിങ്ങൾ വീണ്ടും ഒന്നായോ?, ഇതിന് കിടിലം ചിത്രമെന്ന് കമന്റണോ അതോ പൊളി ചിത്രമെന്ന് കമന്റിടണോ?, എന്തൊരു സ്നേഹം, എങ്ങനെ നടന്ന പിള്ളേരാ ഇങ്ങനെ പോവുന്നു ആരാധകരുടെ കമന്റുകൾ. എന്തായാലും ചിത്രം ഇതിനകം തന്നെ വൈറലായി കഴിഞ്ഞു.\nRead more: ബിഗ് ബോസ് ഗ്രാൻഡ് ഫിനാലെ എന്ന്?\nWeb Title: Bigg boss malayalam season3grand finale firoz khan and kidilam firoz friendship photos


ആസ്‌ട്രേലിയന് പരമ്പര; ഇന്ത്യക്കിത് സുവര്‍ണാവസരം, സച്ചിന് പറയുന്നു...\nഈ മാസം ആറിന് അഡ്‌ലയ്ഡിലാണ് നാല് മത്സരങ്ങളടങ്ങിയ പരമ്പരയിലെ ആദ്യ മത്സരം.\n03 Dec, 2018 at 12:21 PM\nസ്മിത്തും വാര്‍ണറും ഇല്ലാതെ ആസ്‌ട്രേലിയയെ നേരിടാനൊരുങ്ങുന്ന ടീം ഇന്ത്യക്ക് ക്രിക്കറ്റ് ഇതിഹാസം സച്ചിന് തെണ്ടുല്‍ക്കറുടെ ഉപദേശം. ഈ മാസം ആറിന് അഡ്‌ലയ്ഡിലാണ് നാല് മത്സരങ്ങളടങ്ങിയ പരമ്പരയിലെ ആദ്യ മത്സരം. ഇന്ത്യയുടെ ടോപ് ഓര്‍ഡര് ബാറ്റ്സ്മാന്മാരാണ് നിര്‍ണായകമാവുക എന്നാണ് സച്ചിന് പറയുന്നത്. ആദ്യ മൂന്ന് സ്ഥാനങ്ങളിലോ അല്ലെങ്കില് നാലാം സ്ഥാനത്ത് ഇറങ്ങുന്നവരുടെ ബാറ്റിങിനെ ആശ്രയിച്ചിരിക്കും കാര്യങ്ങള്, കുറഞ്ഞത് 30 ഓവറെങ്കിലും ഇവര് ബാറ്റ് ചെയ്യണം, അങ്ങനെ വന്നാല് പിച്ചിന്‍റെ സ്വഭാവം മാറുമെന്നും അത് മധ്യനിരയ്ക്ക് കാര്യങ്ങള് എളുപ്പമാവുമെന്നും സച്ചിന് പറയുന്നു.\nഇക്കാര്യം ഇംഗ്ലണ്ട് പരമ്പരക്ക് മുമ്പും ഞാന് പറഞ്ഞിരുന്നു ആദ്യത്തെ 40 ഓവറുകള് ഏറെ പ്രധാനപ്പെട്ടതാണെന്ന്. പിന്നീട് പന്തിന്റെ ഹാര്‍ഡ്‌നെസ് കുറയും. സ്വിങുണ്ടാകും എന്നാലും കളിക്കാനുള്ള സമയം കിട്ടും” സച്ചിന് വ്യക്തമാക്കുന്നു. ആസ്‌ട്രേലിയയില് ആദ്യത്തെ 30 ഓവറുകളാണ് പ്രധാനപ്പെട്ടത്. പുതിയ പന്തായിരിക്കും എന്നതിനാല് തന്നെ നല്ല സീമുമുണ്ടാകും. 30-35 ഓവര് കഴിയുന്നതോടെ സീം ഫ്‌ളാറ്റാകും പേസര്‍മാര്‍ക്ക് പിച്ചിലെ നിയന്ത്രണം കുറയും” സച്ചിന് പറയുന്നു.\nആസ്ട്രേലിയന് ടീമില് ഇപ്പോഴും അവ്യക്തതയുണ്ട്, അവരുടെ ബാറ്റിങ് തന്നെ വാര്‍ണറേയും സ്മിത്തിനെയും ആശ്രയിച്ചായിരുന്നു, എന്നാല് അവരുടെ ബൌളിങ് അറ്റാക്ക് കുഴപ്പമില്ല, മികച്ച ഫോമിലുള്ള ഇന്ത്യന് ബാറ്റ്സ്മാന്മാരെ എങ്ങനെ പുറത്താക്കും എന്നതിനെ ആശ്രയിച്ചായിരിക്കും ആസ്ട്രേലിയയുടെ ഭാവിയെന്നും അതിനാല് തന്നെ ഇന്ത്യക്ക് പരമ്പര നേടാനുള്ള സുവര്‍ണാവസരമാണിതെന്നും സച്ചിന് അഭിപ്രായപ്പെടുന്നു.


കയറ്റുമതി വര്‍ദ്ധിപ്പിക്കാൻ ലക്ഷ്യമിട്ട് കരട് കാർഷിക വ്യാപാര നയവുമായി കേന്ദ്രം; 2022 ഓടെ 6000 കോടിയുടെ കാർഷിക കയറ്റുമതി ലക്ഷ്യം – Mannira\nMarch 21, 2018 April 9, 2018 Mannira News Desk\tagricultural export, Central government, draft agriculture trade policy, farmer's income\nകയറ്റുമതി വര്‍ദ്ധിപ്പിക്കാൻ ലക്ഷ്യമിട്ട് കരട് കാർഷിക വ്യാപാര നയവുമായി കേന്ദ്രം; 2022 ഓടെ 6000 കോടിയുടെ കാർഷിക കയറ്റുമതി ലക്ഷ്യം. കര്‍ഷകരുടെ വരുമാനം ഉയര്‍ത്തുന്നതിന് മുൻഗണന നൽകുന്ന നയപ്രകാരം 1964 ലെ കൃഷി ഉല്പാദന വിപണന കമ്മിറ്റി (എ.പി.എം.സി.) നിയമങ്ങള് ഭേദഗതി ചെയ്യും. കാര്‍ഷിക ഉല്‍പ്പന്നങ്ങളുടെ കയറ്റുമതിയില് നിലവിലുളള തടസങ്ങളെല്ലാം നീക്കുകയും ഫാം ഉല്‍പ്പന്നങ്ങള്‍ക്കായി പ്രത്യേക നയം തയ്യാറാക്കകയും ചെയ്യും.\nനിലവില് ഏകദേശം 3000 കോടി വരുന്ന വാര്‍ഷിക കാര്‍ഷിക കയറ്റുമതി 2022 ഓടെ 6000 കോടിയാക്കുകയാണ് നയമാറ്റത്തിലൂടെ കേന്ദ്ര സര്‍ക്കാർ ലക്ഷ്യമിടുന്നത്. 2012-13 ല് 3600 കോടിയായിരുന്നു കയറ്റുമതിയിലൂടെയുളള രാജ്യത്തിന്‍റെ നേട്ടമെങ്കില് 2016-17 ല് അത് 3100 കോടിയായി കുറഞ്ഞു. കയറ്റുമതിയില് വാര്‍ഷികമായി ഉണ്ടാവുന്ന ഈ കുറവിനെ ഗൗരവത്തോടെയാണ് കാര്‍ഷിക മന്ത്രാലയം നോക്കിക്കാണുന്നത്.\nകടല് വിഭവങ്ങളില് നിന്ന് 580 കോടിയും മാംസ വിഭവങ്ങളില് നിന്ന് 400 കോടിയും അരിയില് നിന്ന് 600 കോടിയുമാണ് രാജ്യത്തിന് ലഭിച്ചു പോരുന്നത്. ഇവ മൂന്നും കൂടി ആകെയുളള കാര്‍ഷിക ഉല്‍പ്പന്ന കയറ്റുമതിയുടെ 52 ശതമാനം വരും. മിനിമം എക്സ്പോര്‍ട്ട് പ്രൈസ്, എക്സ്പോര്‍ട്ട് ഡ്യൂട്ടി, സംസ്കരിച്ച കാര്‍ഷിക വസ്തുക്കള്‍ക്കും ഓര്‍ഗാനിക്ക് ഉല്‍പ്പന്നങ്ങള്‍ക്കുമുളള പ്രത്യേക നികുതികള് എന്നിവ പുതിയ നയപ്രകാരം ഒഴിവാക്കുകയോ കുറയ്ക്കുകയോ ചെയ്യുമെന്നാണ് സൂചന.\nസംസ്ഥാനങ്ങളിലെ മണ്ടി/ കാർഷിക ഫീസുകൾ ലഘൂകരിക്കുകയും ഏകീകരിക്കുകയും ചെയ്യുന്നത് വിതരണ ശൃംഖല കൂടുതൽ സുതാര്യമാക്കുമെന്നും കരട് നയത്തിൽ പറയുന്നു. കൂടാതെ അത് കർഷകരെ ശക്തിപ്പെടുത്തുകയും, വിപണികളിൽ കൂടുതൽ അവസരം നൽകുകയും രാജ്യത്തുടനീളം സ്വതന്ത്ര വ്യാപാരം സാധ്യമാക്കുകയും ചെയ്യുമെന്ന് നയം പ്രത്യാശ പ്രകടിപ്പിക്കുന്നു. കൂടുതൽ നിക്ഷേപം ആകർഷിക്കുമെന്നുള്ള പ്രതീക്ഷയിൽ കരാർ കൃഷി പ്രോത്സാഹിപ്പിക്കുന്നതിനുള്ള നിർദേശവും നയം മുന്നോട്ടുവക്കുന്നു. ഏപ്രിൽ അഞ്ചുവരെ കരടു നയത്തെക്കുറിച്ച് ബന്ധപ്പെട്ടവർക്ക് അഭിപ്രായം രേഖപ്പെടുത്താവുന്നതാണ്.\nAlso Read: കൊടുംവേനലിൽ കൃഷി ചെയ്യാൻ തണ്ണിമത്തൻ; മാർച്ചിൽ വിളവെടുപ്പു കാലം\n← കൊടുംവേനലിൽ കൃഷി ചെയ്യാൻ തണ്ണിമത്തൻ; മാർച്ചിൽ വിളവെടുപ്പു കാലം\nവൻ കുതിച്ചു ചാട്ടത്തിനൊരുങ്ങി ഓർഗാനിക് പാക്കേജ് ഫുഡ് മേഖല; 2021 ൽ ലക്ഷ്യമിടുന്നത് 871 മില്യൺ രൂപയുടെ വളർച്ച →\nApril 23, 2018 Mannira News Desk\nJuly 13, 2018 September 26, 2020 Mannira News Desk


ശ്രീ പരശുരാമന് പരദേശങ്ങളില് നിന്നു ബ്രാഹ്മണര് മുതലായി പല ജാതിക്കാരെ കേരളത്തില് കൊണ്ടുവന്നു പിങ്കുടുമ്മമാറ്റി മുങ്കുടുമ്മയാ ക്കുക, മക്കത്തായം മാറ്റി മരുമക്കത്തായമാക്കുക മുതലായി വേ‌ഷത്തിലും ആചാരങ്ങളിലും അനേകം മാറ്റങ്ങള് വരുത്തുകയും കേരളരാജ്യത്തെ തെക്കു മുപ്പത്തിരണ്ടും, വടക്കു മുപ്പത്തിരണ്ടും ഇങ്ങനെ അറുപത്തിനാലു ഗ്രാമങ്ങളാക്കി വിഭജിച്ചു അവിടങ്ങളില് താമസിപ്പിക്കുകയും ചെയ്തു എന്നു കേരളോˉത്തി മുതലായ പുസ്തകങ്ങള് പറയുന്നുണ്ടല്ലോ. കേരളോˉത്തി മുതലായ പുസ്തകങ്ങള് വിശ്വാസയോഗ്യങ്ങള് അല്ലെ ന്നുള്ള അഭിപ്രായക്കാരും ചിലരുണ്ടന്നുള്ളതു ഇവിടെ ഓര്‍ക്കാതിരിക്കു ന്നില്ല, എന്നാല് ആ സംഗതിയെകുറിച്ചു ഒരു വാദം നടത്തി തീര്‍ച്ചയുണ്ടാ ക്കണമെന്നുള്ള ഉദ്ദേശത്തോടുകൂടിയല്ല ഈ ലേഖനം എഴുതുന്നത്. പയ്യന്നൂര് ഗ്രാമത്തെകുറിച്ചു കണ്ടും കേട്ടുമറിഞ്ഞിട്ടുള്ളവയെ അടിസ്ഥാന പ്പെടുത്തിചിലതു പറയണമെന്നു മാത്രമേ ഇവിടെ ഉദ്ദേശിക്കുന്നുള്ളു. അതിനാല് ഇതരവാദങ്ങളെ ഉപേക്ഷിച്ചു പ്രകൃതത്തില് പ്രവേശിച്ചു കൊള്ളുന്നു.\nമേˉറഞ്ഞപ്രകാരം പരശുരാമന് പരദേശങ്ങളില് നിന്നും കൊണ്ടു വന്നവരില് ബ്രാഹ്മണരെ ഒഴിച്ചു ശേ‌ഷമുള്ള സകല ജാതിക്കാരും മരുമക്ക ത്തായം ആചരിച്ചുകൊള്ളണമെന്നു ആജ്ഞാപിച്ചപ്പോള് ഉത്തരകേരള ത്തില് പയ്യന്നൂര് ഗ്രാമത്തില് ആക്കിയിരുന്ന ശുദ്രര് മുതലായവര് തര്‍ക്കം പറഞ്ഞു. ബ്രാഹ്മണര് മരുമക്കത്തായം ആചരിക്കാത്തപക്ഷം തങ്ങളും അതാചരിക്കുന്നതല്ലന്നും തങ്ങള് മരുമക്കാത്തായമാചരിക്കണമെങ്കില് ബ്രാഹ്മണരും അതാചരിക്കണമെന്നായിരുന്നു അവരുടെ വാദം. അതിനാല് പരശുരാമന് ആ ഗ്രാമത്തിലുള്ള ബ്രാഹ്മണരും മരുമക്കത്തായമാചരിക്ക ണമെന്നും അവരുടെ ആചാരത്തെ മാതൃകയാക്കി കേരളത്തിലുള്ള ശൂദ്രര് മുതലായവരുംനടന്നു കൊള്ളണമെന്നും കˉിച്ചു. ആ ഗ്രാമത്തിലുള്ള ബ്രാഹ്മണരുടെ കന്യകമാരെ അന്യഗ്രാമത്തിലുള്ള ബ്രാഹ്മണരെകൊണ്ട് വിവാഹം ചെയ്യിച്ചു അതാതില്ലങ്ങളീല് തന്നെ താമസിപ്പിച്ചു കൊള്ളണ മെന്നും വിവാഹം കഴിക്കുന്ന ബ്രാഹ്മണരും (പള്ളികെട്ടു കഴിക്കുന്ന കോയിതമ്പുരാക്കന്മാരെപ്പോലെ) അവിടെതന്നെ താമസ്സിച്ചുകൊള്ളണ മെന്നും കുടിവയ്പ് എന്നൊരു ഏര്‍പ്പാട് വേണ്ടന്നും ആ ഗ്രാമത്തിലുള്ളവര് സജാതീയവിവാഹം കഴിക്കരുതെന്നും ഇതരജാതി സ്ത്രീകളെ സംബന്ധം ചെയ്തു ഭാര്യമാരാക്കികൊള്ളണമെന്നുമാണു പരശുരാമന്റെ കല്പ്പന. ആ ബ്രാഹ്മണരെ എല്ലാവരും അമ്മാവന്മാര് എന്നു വിളിച്ചു കൊള്ളണമെന്നും പരശുരാമന് കˉിച്ചു. അതു കാലക്രമേണ ലോപിച്ചു 'അമ്മുവന്' മാരെന്നായിതീര്‍ന്നു. ഗ്രാമത്തിലുള്ള ബ്രാഹ്മണര് ഇപ്പോഴും മരുമക്ക ത്തായം തന്നെയാണു ആചരിച്ചു വരുന്നത്. അവരെ എല്ലാവരും പറഞ്ഞു വരുന്നത് അമ്മുവന്മാരെന്നുമാണ്.\nപയ്യന്നൂര് ഗ്രാമത്തില് പണ്ടു അനേകം ബ്രാഹ്മണഗൃഹങ്ങളുണ്ടായി രുന്നു. കാലക്രമേണ അവ ക്ഷയിച്ചു ഇപ്പോള് അവിടെ അഞ്ചോ ആറൊ ഇല്ലങ്ങളേ ഉള്ളുന്നാണു അറിയുന്നതു. ഈ ക്ഷയത്തിന്റെ കാരണം അവര് പരശുരാമന്റെ കˉനയ്ക്കു വിരോധമായി ബ്രാഹ്മണകന്യകമാരെ വിവാഹം കഴിച്ചു തുടങ്ങിയതാണ് എന്നു ചിലര് പറയുന്നു. ഈ ഗ്രാമ ക്കരെ ഒഴിചു മറ്റുള്ള സകല മലയാള ബ്രാഹ്മണരും മക്കത്തായ ക്കാരായിരിക്കുന്നതു കൊണ്ട് ഇവര്‍ക്കു അങ്ങിനെയായാല്‍കൊള്ളാമെന്നു ഇടക്കാലത്തു ഒരാഗ്രഹമുണ്ടായി. എന്നാല് മറ്റുള്ള മലയാളബ്രാഹ്മണര് ആഭിജാത്യ ത്തിരക്കു നിമിത്തം ഇവര്‍ക്കു കന്യകമാരെ കൊടുക്കുകയോ ഇവരുമായി കൂടിക്കഴിയുകയോ പതിവില്ലാത്തതിനാല് ആ ആഗ്രഹം എളുപ്പത്തിലും എല്ലാവര്‍ക്കും സാധിച്ചില്ല. സ്ത്രീധനം കൊടുക്കുവാന് നിവൃത്തിയില്ലാതെ യിരുന്ന ചില നമ്പൂരിമാര് ഇവര്‍ക്കു കന്യകമാരെ വിവാഹം കഴിച്ചു കൊടുക്കാമെന്നു സമ്മതിക്കുകയാല് ഇവരില് ചിലര് വിവാഹം കഴിച്ചു. പയ്യന്നൂര് ഗ്രാമക്കാര് വലിയ ധനവാന്മാര് ആയിരുന്ന തിനാല് അവര്‍ക്കു സ്ത്രീധനം കിട്ടണമെന്നു നിര്‍ബന്ധമില്ലായിരുന്നു. കന്യകമാരെ കിട്ടിയാല് മതിയെന്നു മാത്രമേ ഉണ്ടായിരുന്നുള്ളു. എന്നു മാത്രമല്ല, കന്യകമാരെ കിട്ടിയാല് അങ്ങോട്ടു പണം കൊടുക്കുവാനും അവര്‍ക്കു സമ്മതമായി രുന്നു. അതിനാല് നാലായിരവും അയ്യായിരവും രൂപ വീതം കൊടുത്താണ് ഓരൊരുത്തര് വിവാഹം കഴിച്ചത്. അങ്ങനെ വിവാഹം കഴിച്ച ഇല്ല ക്കാരാണു ഒടുക്കം മക്കളൂം മരുമക്കളും ഇല്ലാതെ നാമാവശേ‌ഷന്മാരായി ത്തീര്‍ന്നത്.\nഇപ്പോള് പയന്നൂര് ഗ്രാമത്തില് ജനപു ഷ്ടികൊണ്ടും ധനപു ഷ്ടി കൊണ്ടും പ്രസിദ്ധന്മാരായിരിക്കുന്നതു താഴക്കാട്ടില്ലക്കാരാണ്. "താഴക്കാട്ട മ്മുവന്" എന്നു കേട്ടിട്ടില്ലാത്തവര് കേരളത്തില് അധികം ഉണ്ടായിരിക്കു മെന്നു തോന്നുന്നില്ല. ആ ഇല്ലത്തിപ്പോള് ധാരാളം ആളുകളും കണക്കില്ലാത്ത ധനവുമുണ്ട്. അവിടെ ചെന്നു വിവാഹം കഴിക്കുന്നവരെ പിന്നെ അവരുടെ ഇല്ലത്തു ഒന്നിനും കൂട്ടുക പതിവില്ലാത്തതിനാല് ആ നമ്പൂരിമാരുടെ സ്ഥിരവാസം അവിടെത്തന്നെയാണ്. ആ ഇല്ലക്കാര് ഇപ്പോഴും പ്രായേണ മരുമക്കത്തായം തന്നെയാണു ആചരിച്ചു പോരുന്ന തെങ്കിലും അവര്‍ക്കാര്‍ക്കും താഴക്കാട്ടെപ്പോലെ ജനപു ഷ്ടിയും ധനപു ഷ്ടി യും പ്രസിദ്ധിയും പ്രാബല്യവുമില്ല. താഴക്കാട്ടില്ലത്തെയ്ക്ക് കുരുമുളക് ഒരിനത്തില്‍തന്നെ കൊല്ലത്തില് ഒരു ലക്ഷത്തില്‍പരം രൂപ മുതലെടുപ്പു ണ്ട്. മറ്റുള്ള ഇനങ്ങളില് എല്ലാം കൂടി പത്തു ലക്ഷത്തില് ഒട്ടും കുറവില്ല. കുറച്ചെങ്കിലും കൂടുതലുണ്ടങ്കിലേയുള്ളു.\nശ്രീ വീരമാര്‍ത്താണ്ഡവര്‍മ്മചരിതം കഥകളി(ആട്ടക്കഥ)യില് ഈ ഗ്രാമത്തെക്കുറിച്ചു പ്രകൃതാനപ്രകൃതമായി സ്വˉം പറഞ്ഞിട്ടുണ്ട്. ആ ഭാഗം തഴെ ചേര്‍ക്കുന്നു.\nചാലേ തത്ര പുലിക്കുറിച്യഭിധമാം\nപാലന് പാലൊലിയും ഗിരൈവമരുളി\nമന്ത്രിവര! രാമയ്യ! മതിമന് നാരായണയ്യ!\nക്ഷേപിചുടന് കൂപ്പി തന്\nഇങ്ങനെ പയ്യന്നൂര് ഗ്രാമത്തിന്റെ സ്ഥിതിയെക്കുറിച്ചു വേറെയും ചില പുസ്തകങ്ങളില് പറഞ്ഞു കാണുന്നുണ്ട്. വിസ്തരഭയത്താല് അവയൊ ന്നും ഇവിടെ ഉദ്ധരിച്ചു കാണിക്കണമെന്നു വിചാരിക്കുന്നില്ല.\n"http://ml.wikisource.org/wiki/%E0%B4%90%E0%B4%A4%E0%B4%BF%E0%B4%B9%E0%B5%8D%E0%B4%AF%E0%B4%AE%E0%B4%BE%E0%B4%B2/%E0%B4%AA%E0%B4%AF%E0%B5%8D%E0%B4%AF%E0%B4%A8%E0%B5%8D%E0%B4%A8%E0%B5%82%E0%B5%BC_%E0%B4%97%E0%B5%8D%E0%B4%B0%E0%B4%BE%E0%B4%AE%E0%B4%82" എന്ന താളില്‍നിന്നു ശേഖരിച്ചത്


യുഎഇ എണ്ണ ഇതര സ്വകാര്യ മേഖല തളരുന്നുവോ? - FUTURE KERALA - Daily on Business Economy and Society\nദുബായ്: യുഎഇയിലെ എണ്ണ ഇതര സ്വകാര്യ മേഖലയ്ക്ക് ഫെബ്രുവരിയില് കിതപ്പ്. തൊഴിലവസരങ്ങള് സൃഷ്ടിക്കുന്നത് കുറഞ്ഞു. മാത്രമല്ല ആവശ്യകതയിലും ഇടിവുണ്ടായതായി റിപ്പോര്‍ട്ട്. എമിറേറ്റ്‌സ് എന്‍ബിഡി പുറത്തുവിട്ട പര്‍ച്ചേസിംഗ് മാനേജേഴ്‌സ് ഇന്‍ഡെക്‌സ് (പിഎംഐ) പ്രകാരമാണിത്.\nബിസിനസ് ആത്മവിശ്വാസം മെച്ചപ്പെടുന്നതില് അത്ര ഉത്സാഹം കാണുന്നില്ലെന്ന് റിപ്പോര്‍ട്ടില് പറയുന്നു. 2016 സെപ്റ്റംബറിന് ശേഷം ആദ്യമായാണ് ബിസിനസ് ആത്മവിശ്വാസത്തിന്റെ കാര്യത്തില് ഇത്രയും ഇടിവ് സംഭവിക്കുന്നതെന്നാണ് റഇപ്പോര്‍ട്ട്. അതേസമയം ഇത് താല്‍ക്കാലികമായിരിക്കുമെന്നാണ് വിലയിരുത്തലുകള്. എണ്ണ ഇതര സ്വകാര്യ മേഖലയിലെ കമ്പനികളുടെ പുതിയ ബിസിനസുകളില് വളര്‍ച്ചയാണ് കാണിക്കുന്നത്.\nപുറം രാജ്യങ്ങളില് നിന്നുള്ള പുതിയ ഓര്‍ഡറുകളുടെ എണ്ണത്തില് വര്‍ധന തുടരുന്നുണ്ട്. എണ്ണ ഇതര സ്വകാര്യ മേഖലയില് തൊഴിലവസരങ്ങള് സൃഷ്ടിക്കപ്പെടുന്നുണ്ടെങ്കില് അതിന് വേഗത പോരെന്നാണ് പുതിയ കണക്കുകള് പറയുന്നത്. എണ്ണ വിലയിലെ അസ്ഥിരതയെത്തുടര്‍ന്നാണ് എണ്ണ ഇതര സ്വകാര്യ മേഖലകള്‍ക്ക് പ്രാധാന്യം നല്‍കാന് യുഎഇ അടക്കമുള്ള ഗള്‍ഫ് രാജ്യങ്ങള് തീരുമാനിച്ചത്. വരുമാനത്തിന്റെ സ്രോതസ്സുകള് വൈവിധ്യവല്‍ക്കരിക്കേണ്ടത് കാലഘട്ടത്തിന്റെ അനിവാര്യതയായി കണ്ടാണ് സൗദി അറേബ്യയും യുഎഇയും അടക്കമുള്ള രാജ്യങ്ങള് പദ്ധതികള് ആസൂത്രണം ചെയ്യുന്നത്.\nTags:\tuae non oil industry, uae oil industry, uae private sector


വെള്ളി, 27 ജൂലൈ 2018 (16:33 IST)\nകോളേജ് പഠനത്തിനിടെ മത്സ്യവ്യാപാരം നടത്തി ജീവിത പ്രതിസന്ധികള് തരണം ചെയ്‌ത ഹനാനെ സമൂഹമാധ്യമങ്ങളിലൂടെ അധിക്ഷേപിച്ചവര്‍ക്കെതിരെ നടപടിയെടുക്കാന് മുഖ്യമന്ത്രി പിണറായി വിജയന് നിര്‍ദേശം നല്‍കി.\nവിഷയത്തില് ആവശ്യമായ നടപടികള് സ്വീകരിക്കാന് മുഖ്യമന്ത്രിയുടെ ഓഫീസ് പൊലീസിന് നിര്‍ദേശം നല്‍കി. ഹൈടക് സെല്ലും സൈബര് ഡോമും സംയുക്തമായാണ് അന്വേഷിക്കുക. ഡി ജി പി ലോക്‍നാഥ് ബെഹ്‌റയുടെ നിര്‍ദേശവും പൊലീസിന് ലഭിച്ചു.\nഹനാന് സംരക്ഷണം നല്‍കണമെന്ന് മുഖ്യമന്ത്രി എറണാകുളം ജില്ലാ കളക്‍ടര്‍ക്ക് നിര്‍ദേശം നല്‍കി. കേസിൽ സൈബർ സെൽ പ്രാധമിക വിവരശേഖരണം ആരംഭിച്ചതായും റിപോർട്ട് ഉടൻ ലഭിക്കുമെന്നും ഡിജിപി അറിയിച്ചു.\nഹനാനുമായി ബന്ധപ്പെട്ട പോസ്‌റ്റുകളും കമന്റുകളും കൂടുതലായി കാണപ്പെടുന്ന ഫേസ്‌ബുക്ക് പേജുകളും വാട്സ്ആപ്പ് കൂട്ടായ്‌മകളും പൊലീസ് നിരീക്ഷണത്തിലാണ്.\nകൊച്ചി തമ്മനം മാര്‍ക്കറ്റില് മീന്‍വില്‍പ്പന നടത്തിയ ഹനാന്റെ കഥ സമൂഹമാധ്യമങ്ങള് ഏറ്റെടുത്തതിനു പിന്നാലെ എതിര്‍പ്പും ശക്തമാകുകയായിരുന്നു. ഹനാന് നടത്തിയിരുന്ന മീന്‍കച്ചവടം സിനിമാ പ്രമോഷന് വേണ്ടിയായിരുന്നുവെന്നും പുറത്തുവന്ന വാര്‍ത്ത വ്യാജമാണെന്നുമാണ് ഒരു വിഭാഗം പേരുടെ വാദം.\n'ശരിയാണ് ഷാൻ ബ്രോ.. എനിക്ക് തെറ്റ് പറ്റി': ഹനാൻ വിഷയത്തിൽ ഷാനിന് മറുപടിയുമായി ആർ ജെ സൂരജ്\nഹനാനെതിരെ വ്യാജ ആരോപണങ്ങള് ഉന്നയിച്ചയാൾക്കെതിരെ നടപടിയുമായി വനിത കമ്മീഷൻ


എന്താണ് പിസിഒഡി; കഴിക്കേണ്ട ഭക്ഷണങ്ങൾ, ന്യൂട്രീഷനിസ്റ്റ് പറയുന്നത്\nTrivandrum, First Published 4, Aug 2019, 11:33 AM IST\nസ്ത്രീകളുടെ അണ്ഡാശയത്തിനെയും പ്രത്യുല്‍പ്പാദന അവയവങ്ങളെയും സാരമായി തന്നെ ബാധിക്കുന്ന രോഗമാണ് പിസിഒ‍ഡി. കൂടാതെ സ്ത്രീ ഹോര്‍മോണായ ഈസ്ട്രജന്റെയും പ്രൊജസ്‌ട്രോണിന്റെയും (ഇവയാണ് ആര്‍ത്തവ ചക്രം നിയന്ത്രിക്കുന്നത്) ഉല്‍പ്പാദനം കുറയ്ക്കുകയും പുരുഷ ഹോര്‍മോണായ ആന്‍ഡ്രജന്റെ ഉല്പാദനം കൂട്ടുകയും ചെയ്യുന്നു.\nഇന്ന് മിക്ക സ്ത്രീകളും നേരിടുന്ന പ്രശ്നമാണ് പിസിഒഡി അഥവാ പോളിസിസ്റ്റിക് ഒവേറിയൻ ഡിസീസ്. 70 ശതമാനം സ്ത്രീകളിലും വന്ധ്യതയ്ക്കു കാരണം പിസിഒഡി ആണെന്നാണ് പഠനങ്ങൾ പറയുന്നത്. പിസിഒഡി ബാധിച്ചവര്‍ക്ക് ആര്‍ത്തവം ക്രമം തെറ്റിയാകും വരിക.\nമാറിയ ഭക്ഷണരീതിയും വ്യായാമമില്ലായ്മയും മാനസിക സമ്മര്‍ദ്ദവുമാണ് പ്രധാന കാരണങ്ങള്. 15-44 വയസ്സുവരെയുള്ള സ്ത്രീകളിലാണിത് കൂടുതലായിട്ടും കാണുന്നത്. ഇത് ടൈപ്പ്2പ്രമേഹവും ഹൃദയസംബന്ധമായ അസുഖങ്ങളും വരാനുള്ള സാധ്യതയും ഉണ്ടാക്കുന്നു. വ്യായാമമില്ലായ്മ, ഫാസ്റ്റ് ഫൂഡ്, കൊഴുപ്പ് അടങ്ങിയ ഭക്ഷണം എന്നിവയുടെ അമിത ഉപയോഗ\nമാണ് പ്രധാന കാരണങ്ങൾ.\nശരീരത്തിലെ ഹോര്‍മോണുകളുടെ അളവുകളിലുണ്ടാകുന്ന വ്യത്യാസം, അമിത മദ്യപാനം എന്നിവയും പിസിഒഡിയുടെ കാരണമാണ്. അമിത വണ്ണം, മേല്‍ച്ചുണ്ടിലും താടിയിലുമുളള അമിത രോമ വളര്‍ച്ച, ഗര്‍ഭം ധരിക്കാനുള്ള ബുദ്ധിമുട്ട്, ആര്‍ത്തവത്തിലെ വ്യതിയാനം, അമിത രക്തസ്രാവം, മുടികൊഴിച്ചില്, വിഷാദം എന്നിവയാണ് പ്രധാന ലക്ഷണങ്ങൾ.\nഓട്സ്, പച്ചക്കറികൾ, പഴവർഗങ്ങൾ, മധുരക്കിഴങ്ങ്,ക്യാരറ്റ്, ഇലക്കറികൾ എന്നിവ പിസിഒഡി അകറ്റാൻ സഹായിക്കുന്ന ഭക്ഷണങ്ങളാണ്. പിസിഒഡി അകറ്റാൻ ഏതൊക്കെ ഭക്ഷണങ്ങൾ കഴിക്കണമെന്നതിനെ പറ്റി ന്യൂട്രീഷനിസ്റ്റായ ഡോ സീമ ഖന്ന പറയുന്നു.\nഅമിതവണ്ണം നിയന്ത്രിക്കുന്നതിന് കലോറി കുറഞ്ഞ ഭക്ഷണക്രമം സഹായിക്കുന്നു. മൂന്ന് പ്രധാന ഭക്ഷണവും രണ്ട് ഇടനേര ഭക്ഷണവും നാരുകളും, പ്രോട്ടീനും ഉള്‍പ്പെടുത്തുകയും ചെയ്യുന്നത് ക്രമേണ, ശരീരഭാരം നിയന്ത്രിക്കുന്നതിനും ഇന്‍സുലിന് റെസിസ്റ്റന്‍സ് കുറയ്ക്കുന്നതിനും സഹായിക്കും. കലോറി കുറഞ്ഞ ഭക്ഷണങ്ങളായ സാലഡുകള്, പഴവര്‍ഗങ്ങള് എന്നിവ ഇടനേരങ്ങളില് ഉള്‍പ്പെടുത്തുക.\nകൊഴുപ്പും അന്നജവും നിയന്ത്രിച്ചും മാംസ്യങ്ങളും ധാതുലവണങ്ങളും അടങ്ങിയതുമായ ഭക്ഷണക്രമവും രോഗ ലക്ഷണങ്ങള് നിയന്ത്രിക്കാന് സഹായിക്കും.\nപ്രോട്ടീന് അടങ്ങിയ ഭക്ഷണങ്ങളായ പയറുവര്‍ഗ്ഗങ്ങള്, കൊഴുപ്പു കുറഞ്ഞ പാല്, മീന്, മുട്ട, സോയ, കൊഴുപ്പുകുറഞ്ഞ മാംസങ്ങള്, നട്‌സ് എന്നിവ ദിവസവും ഭക്ഷണത്തില് ഉള്‍പ്പെടുത്തുന്നത് ഇന്‍സുലിന് ഉല്പാദനം കൂടുന്നതിനും ശരീരത്തിലെ കൊഴുപ്പിന്റെ അളവിനെ കുറയ്ക്കുന്നതിനും ശരീരഭാരം നിയന്ത്രിക്കുന്നതിനും സഹായിക്കുന്നു.\nധാരാളം വെള്ളം കുടിക്കുക. ശുദ്ധമായ വെള്ളം കുടിക്കുന്നത് ദഹനത്തിനും ഊര്‍ജോത്പാദനതിനും വിശപ്പു കുറയ്ക്കാനും ശരീരത്തില്‍നിന്ന് വിഷാംശം പുറംതള്ളുന്നതിനും സഹായിക്കും.\nതവിടു കൂടിയതും വെള്ളത്തില് ലയിക്കുന്നതുമായ നാരുകള് കൂടുതല് അടങ്ങിയ ബാര്‍ലി, ബജ്‌റ, റാഗി, തിന, ചോളം, തവിടുള്ള കുത്തരി എന്നിവ ഇന്‍സുലിന് റെസിസ്റ്റന്‍സിനെതിരെ പ്രവര്‍ത്തിക്കുന്നു. നാരുകള്, രക്തത്തിലെ ഗ്ലൂക്കോസിന്റെ അളവ് നിയന്ത്രിക്കുന്നു.\nLast Updated 4, Aug 2019, 11:56 AM IST


പാക് മലനിരകള് കയറാനെത്തിയ രണ്ട് സഞ്ചാരികളുടെ മൃതദേഹങ്ങള് കണ്ടെത്തി – Indian Express Malayalam\nപുല്‍വാമ ഭീകരാക്രമണത്തെ തുടര്‍ന്ന് ഇന്ത്യ-പാക് സംഘര്‍ഷം കനത്തതാണ് തിരച്ചില് വൈകിപ്പിച്ചത്\nUpdated: March 10, 2019 1:18:56 pm\nഇസ്‌ലാമാബാദ്: പര്‍വ്വതാരോഹണം നടത്തുന്നതിനിടെ കാണാതായ രണ്ട് സഞ്ചാരികളുടെ മൃതദേഹങ്ങള് പാക്കിസ്ഥാനിലെ പർവ്വതനിരകളില് നിന്നും കണ്ടെത്തി. ബ്രിട്ടീഷുകാരനായ ടോം ബല്ലാര്‍ഡ്, ഇറ്റലിക്കാരനായ ഡാനിയേല് നര്‍ദി എന്നിവരുടെ മൃതദേഹമാണ് രണ്ട് ആഴ്ചയ്ക്ക് ശേഷം കണ്ടെത്തുന്നത്. ലോകത്തിലെ കൊടുമുടികളിൽ വലിപ്പത്തിൽ ഒമ്പതാം സ്ഥാനത്തുളള കൊടുമുടിയായ നംഗ പര്‍ബാദ് കീഴടക്കാന് എത്തിയതായിരുന്നു ഇരുവരും. സമുദ്രനിരപ്പില് നിന്നും 26,660 അടി ഉയരത്തിലുളള കെടുമുടിയിലെ ഇന്ന് വരെ ആരും കടന്ന് പോവാത്ത പാതയിലൂടെയാണ് ഇരുവരും കയറാന് ശ്രമിച്ചത്.\nരണ്ട് പേരുടേയും മൃതദേഹം കണ്ടെത്തിയതായി പാക്കിസ്ഥാനിലെ ഇറ്റാലിയന് അംബാസഡര് വ്യക്തമാക്കി. തിരച്ചില് അവസാനിപ്പിച്ചെന്ന് വളരെ ഖേദപൂർവ്വം അറിയിക്കുന്നതായി സ്റ്റിഫാനോ പോന്റെകോര്‍വോ പറഞ്ഞു. 5900 അടി ഉയരത്തിലാണ് ഇരുവരുടേയും മൃതദേഹം കണ്ടെത്തിയത്. സ്പീനിഷ് സംഘം അടക്കമുളളവര് ദിവസങ്ങളായി ഇരുവർക്കുമായി തിരച്ചില് നടത്തുകയായിരുന്നു.\nപാക് പർവ്വതാരോഹകനായ റഹ്മതുളള ബൈഗിന്റെ നേതൃത്വത്തിലായിരുന്നു തിരച്ചില് നടന്നിരുന്നത്. റഹ്മതുളള രണ്ട് പേരുടേയും കൂടെ നേരത്തേ കൊടുമുടി കയറാനെത്തി പിന്നീട് പിന്തിരിഞ്ഞിരുന്നു. ആകാശമാര്‍ഗം നടത്തിയ തിരച്ചിലിലാണ് ഇരുവരുടേയും മൃതദേഹം കണ്ടെത്തിയത്. പുല്‍വാമ ഭീകരാക്രമണത്തെ തുടര്‍ന്ന് ഇന്ത്യ-പാക് സംഘര്‍ഷം കനത്തതാണ് തിരച്ചില് വൈകിപ്പിച്ചത്. പാക്കിസ്ഥാന് വ്യോമമാര്‍ഗത്തിന് നിയന്ത്രണം വച്ചിരുന്നു.\nWeb Title: Bodies of missing climbers from uk italy found on pakistan mountain


വില്‍പ്പന കൊഴുപ്പിക്കാന് ജാവ; മോഡലുകള്‍ക്ക് കുറഞ്ഞ ഇഎംഐ, ചുരുങ്ങിയ കാത്തിരിപ്പ് കാലയളവും - Malayalam DriveSpark\nUpdated: Wednesday, November 11, 2020, 11:00 [IST]\nഉത്സവ സീസണ് ആയതോടെ വാഹന വിപണി തിരിച്ചുവരവിന്റെ പാതയിലാണ്. കൊവിഡ് മൂലവും, ലോക്ക്ഡൗണ് നാളുകളില് നഷ്ടപ്പെട്ട വില്‍പ്പന തിരിച്ചുപിടിക്കുകയാണ് ബ്രാന്‍ഡുകള്.\nഈ നാളുകളില് ആളുകളെ ആകര്‍ഷിക്കുന്നതിനായി ഏതാനും ഓഫറുകളും ഫിനാന്‍സ് പദ്ധതികളും അവതരിപ്പിച്ചിരിക്കുകയാണ് നിര്‍മ്മാതാക്കളായ ജാവ. നവരാത്രി ദിനത്തോട് അനുബന്ധിച്ച് നടന്ന വില്‍പ്പനയില് കാര്യമായ നേട്ടം കൊയ്യാന് ബ്രാന്‍ഡിന് സാധിച്ചിരുന്നു.\nപെറാക്കിന്റെ 2,000-ല് അധികം യൂണിറ്റുകളാണ് നിര്‍മ്മാതാക്കള് വിപണിയില് എത്തിച്ചത്. ദീപാവലി ദിനത്തിലും ഈ വില്‍പ്പന തുടരാമെന്ന പ്രതീക്ഷയിലാണ് ജാവ. ഇതിന്റെ ഭാഗമായി മോഡലുകളില് പുതിയ ഫിനാന്‍സിംഗ് പദ്ധതികളും, കുറഞ്ഞ ഇഎംഐ അടക്കമുള്ള കാര്യങ്ങള് അവതരിപ്പിച്ചിരിക്കുകയാണ് ജാവ.\nഉത്സവ സീസണ് ആസന്നമാകുമ്പോള്, ഉപഭോക്താക്കളെ ആകര്‍ഷിക്കുന്നതിനായി കമ്പനി ബൈക്കുകളില് പ്രതിമാസം 4,444 രൂപയുടെ കുറഞ്ഞ ഇഎംഐ പദ്ധതി അവതരിപ്പിച്ചു. കാത്തിരിപ്പ് കാലാവധിയും കുറയും. അതായത് ഇപ്പോള് ബുക്ക് ചെയ്യുന്ന ഉപഭോക്താക്കള്‍ക്ക് നേരത്തെ ഡെലിവറി ലഭിക്കും.\nനേരത്തെ ചെയ്തതുപോലെ അവര്‍ക്ക് കൂടുതല് നേരം കാത്തിരിക്കേണ്ടിവരില്ല. ജാവ മോട്ടോര്‍സൈക്കിളിനായി തുടക്കത്തില് ഒരു വര്‍ഷം വരെ കാത്തിരിക്കേണ്ടി വന്നിരുന്നു. എന്നാല് അതിനുശേഷം അത് 5-6 മാസമായി കുറച്ചു, ഇപ്പോള് ഇത് അതിലും കുറച്ച് കാത്തിരുന്നാല് മതി.\nഅതേസമയം ഈ ഉത്സവകാലത്ത് ബുക്ക് ചെയ്യുന്നവര്‍ക്ക് ബൈക്കുകള് നേരത്തെ ഡെലിവറി ചെയ്യുമെന്നും കമ്പനി അവകാശപ്പെടുന്നു. 2020 ഒക്ടോബറില് ഇതാദ്യമായി കമ്പനി 2,000 യൂണിറ്റ് പെറാക്കിന്റെ ഡെലിവറികള് വില്‍പ്പന നടത്തി.\nJawa Offers Assured Deliveries And Low EMI Options. Read in Malayalam.


yakang highway fake news: ചൈനയിൽ നിന്ന് പാക്കിസ്ഥാനിലേയ്ക്ക് നേരിട്ട് എത്താനുള്ളതാണോ ഈ പാത? - did actually china opena880 km long highway connecting them to pakistan | Samayam Malayalam\ndid actually china opena880 km long highway connecting them to pakistan\nചൈനയിൽ നിന്ന് പാക്കിസ്ഥാനിലേയ്ക്ക് നേരിട്ട് എത്താനുള്ളതാണോ ഈ പാത?\nSamayam Malayalam | Updated: 16 Feb 2019, 05:57:00 PM\nമലഞ്ചെരിവുകള്‍ക്ക് മുകളിലൂടെ ഉയരത്തിലുള്ള തൂണിൽ നിര്‍മിച്ചിരിക്കുന്ന ഹൈവേയിലൂടെ വാഹനങ്ങള് സഞ്ചരിക്കുന്നതാണ് വീഡിയോ ദൃശ്യങ്ങളിൽ കാണുന്നത്. പാതയ്ക്ക് കീഴെയായി മഞ്ഞു പുതച്ച മലകളും ഒരു പുഴയും കാണാം. രണ്ട് മില്യണിലധികം പേരാണ് ഇതുവരെ വീഡിയോ കണ്ടത്.\nസോഷ്യൽ മീഡിയയിൽ പ്രചരിക്കുന്ന ഈ ഹൈവ പാക്കിസ്ഥാനിലേയ്ക്കുള്ള ചൈനയുടെ പാതയാണോ?\nഇത്തരത്തിൽ ഒരു ഹൈവേ നിര്‍മിക്കപ്പെട്ടിട്ടുണ്ടോ?\nഈ വീഡിയോയുടെ യാഥാര്‍ത്ഥ്യമെന്തെന്ന് ടൈംസ് ഫാക്റ്റ് ചെക്ക് പരിശോധിക്കുന്നു\nപാക്കിസ്ഥാനിലേയ്ക്ക് നേരിട്ട് എത്താനായി ചൈന 880 കിലോമീറ്റര് നീളമുള്ള ഹൈവേ തുറന്നെന്ന് ചൂണ്ടിക്കാട്ടി ഒരു വീഡിയോ സോഷ്യൽ മീഡിയയിൽ പ്രചരിക്കുന്നുണ്ട്. മലഞ്ചെരിവുകള്‍ക്ക് മുകളിലൂടെ ഉയരത്തിലുള്ള തൂണിൽ നിര്‍മിച്ചിരിക്കുന്ന ഹൈവേയിലൂടെ വാഹനങ്ങള് സഞ്ചരിക്കുന്നതാണ് വീഡിയോ ദൃശ്യങ്ങളിൽ കാണുന്നത്. പാതയ്ക്ക് കീഴെയായി മഞ്ഞു പുതച്ച മലകളും ഒരു പുഴയും കാണാം. രണ്ട് മില്യണിലധികം പേരാണ് ഇതുവരെ വീഡിയോ കണ്ടത്.\nപാക്കിസ്ഥാനെയും ചൈനയെയും ബന്ധിപ്പിച്ച് 880 കിലോമീറ്റര് നീളമുള്ള ഹൈവേ തുറന്നിട്ടില്ല. തെക്കുപടിഞ്ഞാറൻ ചൈനയിലെ സിഷ്വാൻ പ്രവിശ്യയിലെ യായാനെയും ഷിചാങിനെയും ബന്ധിപ്പിച്ച് നിര്‍മിച്ച 230 കിലോമീറ്റര് നീളമുള്ള ഹൈവേയുടെ ചിത്രങ്ങള് ഉപയോച്ചാണ് വ്യാജപ്രചരണം നടത്തുന്നത്. ഈ ഹൈവേയിൽ 270 പാലങ്ങളും 25 തുരങ്കങ്ങളുമുണ്ട്.\nഇൻവിഡ് ഗൂഗിള് ക്രോം എക്സ്റ്റൻഷൻ ഉപയോഗിച്ച് ശേഖരിച്ച വീഡിയോയുടെ ഫ്രെയിമുകള് ഗൂഗിളിൽ റിവേഴ്സ് സെര്‍ച്ച് ചെയ്യുകയാണ് ചെയ്തത്. ചൈനയിലെ സോഷ്യൽ മീഡിയ പ്ലാറ്റ്ഫോമായ വെയ്ബോയിലേയ്ക്കാണ് ഗൂഗിളിൽ ലഭിച്ച ലിങ്കുകള് നയിച്ചത്.\nവീഡിയോയോടൊപ്പമുള്ള പോസ്റ്റ് പരിഭാഷപ്പെടുത്തിയപ്പോള് ഇത് ചൈനയിലെ 240 കിലോമീറ്റര് നീളമുള്ള യാകാങ് എക്സ്പ്രസ് വേയുടേതാണെന്ന് മനസ്സിലായി. ഈ ഹൈവേയുടെ ആദ്യഭാഗം 2012ൽ വാഹനങ്ങള്‍ക്കായി തുറന്നു കൊടുത്തിരുന്നു.\n1.14 ബില്ല്യൺ സിംഗപ്പൂര് ഡോളര് ചെലവ് വന്ന ഈ റോഡിന് ലോകത്തെ ഏറ്റവും ഉയരമുള്ള ഹൈവേ എന്ന ബഹുമതിയുമുണ്ട്. ഏകദേശം അഞ്ച് വര്‍ഷം സമയമെടുത്താണ് ഈ റോഡ് പൂര്‍ത്തിയാക്കിയത്. റോഡ് വാഹനങ്ങള്‍ക്കായി തുറന്നു കൊടുത്തതിനു പിന്നാലെ ഇത് ടൂറിസ്റ്റുകളുടെ ആകര്‍ഷണകേന്ദ്രവും ആയി മാറിയിട്ടുണ്ട്. സിച്വാൻ പ്രവിശ്യയിലെ മനോഹരമായ മലഞ്ചെരിവുകള്‍ക്ക് മുകളിലൂടെയാണ് ഈ ഹൈവേ കടന്നു പോകുന്നത്. യാകാങ് എക്സപ്രസ് വേ എന്ന കീവേഡ് ഉപയോഗിച്ച് ഞങ്ങള് ഗൂഗിളിൽ തിരഞ്ഞു. അപ്പോള് ‘CHINA Expressway—–The video is extremely shocking’ എന്ന തലക്കെട്ടിൽ ഒരു യൂട്യൂബ് വീഡിയോയും ലഭ്യമായി. ’JOMOTECH-BEST E CIG MANUFACTURE IN CHINA’ എന്ന യൂട്യൂബ് ചാനൽ 2019 ജനുവരി 6ന് അപ്‍ലോഡ് ചെയ്തതാണ് ഈ വീഡിയോ.\nകാര്യങ്ങള്‍ക്ക് വ്യക്തത വരുത്താനായി പാക്കിസ്ഥാനെും ചൈനയെയും ബന്ധിപ്പിക്കുന്ന ഏതെങ്കിലും ഹൈവേ നിലവിലുണ്ടോ എന്നും ഗൂഗിളിൽ തിരഞ്ഞു. അങ്ങനെ ഒരു പാതയുണ്ട്. 1300 കിലോമീറ്റര് നീളമുള്ള കാറക്കോറം ഹൈവേ. ചൈന - പാക്കിസ്ഥാൻ ഫ്രണ്ട്ഷിപ്പ് ഹൈവേ എന്നാണ് ഈ പാത അറിയപ്പെടുന്നതും. ഈ പാതയെപ്പറ്റിയുള്ള ബിബിസി വീഡിയോകളും ലഭ്യമാണ്.\nഈ പാത പഞ്ചാബിലെ ഹസൻ അബ്ദലിൽ നിന്ന് പാക്കിസ്ഥാൻ നിയന്ത്രണത്തിലുള്ള കശ്മീരിലെ ഗിൽജിത് - ബാള്‍ട്ടിസ്ഥാൻ വഴി ചൈനയുടെ ചൈന നാഷണൽ ഹൈവേ 314ൽ ചേരുന്നുമുണ്ട്. 1979ൽ നിര്‍മിച്ച ഈ റോഡ് 1986ലാണ് വാഹനങ്ങള്‍ക്ക് തുറന്നു കൊടുത്തത്. ഇതിൽ 887 കിലോമീറ്റര് പാത പാക്കിസ്ഥാനിലും 413 കിലോമീറ്റര് ദൂരം ചൈനയിലുമാണ് ഉള്ളത്.\nചൈനയെയും പാക്കിസ്ഥാനെയും ബന്ധിപ്പിച്ച് 880 കിലോമീറ്റര് നീളമുള്ള പാത തുറന്നെന്ന വാര്‍ത്ത വ്യാജമാണ്. ഈ വ്യാജപ്രചാരണത്തോടൊപ്പമുള്ള വീഡിയോ ചൈനയിലെ യാകാങ് എക്സ്പ്രസ് വേയുടേതാണ്.\nFact Check: കൊവിഡ് എന്ന് പറഞ്ഞ് 125 ഓളം ആളുകളെ കൊന്ന് വ...\nFact Check: നിര്‍മ്മിക്കാനിരിക്കുന്ന രാമക്ഷേത്രം എന്ന ത...\nFact Check: രാമക്ഷേത്ര ശിലാസ്ഥാപന ദിനത്തിൽ ടൈം സ്ക്വയറി...\nFact Check: ബിഹാർ പ്രളയം എന്ന തരത്തിൽ കോൺഗ്രസ് പങ്കുവച്...\nപുൽവാമ ഭീകരനൊപ്പം രാഹുൽ ഗാന്ധിയുടെ ചിത്രം; എന്താണ് വാസ്തവം? ആര്‍ട്ടിക്കിള് ഷോ\nyakang highway fake news highway connecting china pakistan fake news china pakistan highway fake news alert china highway china new highway\nWeb Title : did actually china opena880 km long highway connecting them to pakistan


അഭിനയിക്കാൻ മാത്രമല്ലെടാ, ലൈറ്റിങ്ങിലുമുണ്ടെടാ പിടി; വൈറലായി ടൊവിനോയുടെ ഫോട്ടോ!\nKochi, First Published 29, Mar 2019, 2:12 PM IST\nമോഹൻലാല് നായകനായി എത്തി പൃഥ്വിരാജ് സംവിധാനം ചെയ്‍ത ലൂസിഫറിന് മികച്ച സ്വീകരണമാണ് ലഭിച്ചിരിക്കുന്നത്. ചിത്രത്തിന്റെ അണിയറപ്രവര്‍ത്തകരുടെ വിജയാഘോഷത്തിന്റെ ചിത്രം ടൊവിനോ പങ്കുവച്ചതാണ് ഇപ്പോള് വൈറലാകുന്നത്.\nഎനിക്ക് അഭിനയിക്കാൻ മാത്രമല്ലെടാ, ലൈറ്റിങ്ങിലുമുണ്ടെടാ പിടി എന്ന കമന്റോടെയാണ് ടൊവിനോ ഫോട്ടോ ഷെയര് ചെയ്‍തിരിക്കുന്നത്. മോഹൻലാലും സുചിത്രം സുപ്രിയയും പൃഥ്വിരാജുമാണ് ടൊവിനോയ്‍ക്ക് പുറമേ ഫോട്ടോയിലുള്ളത്. മുരളി ഗോപിയാണ് ചിത്രത്തിന്റെ തിരക്കഥ എഴുതിയിരിക്കുന്നത്. ചിത്രത്തില് നായികയായി എത്തിയിരിക്കുന്നത് മഞ്ജു വാര്യരാണ്.\nLast Updated 29, Mar 2019, 2:12 PM IST


'മദ്രസകളില് എന്നും ദേശീയഗാനം ആലപിക്കണം, ത്രിവര്‍ണ പതാക ഉയര്‍ത്തണം'-MP Education Minister Tells Madrasas to Hoist Tricolour, Sing National Anthem Daily\n‘മദ്രസകളില് എന്നും ദേശീയഗാനം ആലപിക്കണം, ത്രിവര്‍ണ പതാക ഉയര്‍ത്തണം’\n'മദ്രസകളില് എന്നും ദേശീയഗാനം ആലപിക്കണം, ത്രിവര്‍ണ പതാക ഉയര്‍ത്തണം'\nമദ്രസ ബോര്‍ഡിന്റെ 20-ാം വാര്‍ഷികാഘോഷ ചടങ്ങിലാണ് വിദ്യാഭ്യാസ മന്ത്രി ഇക്കാര്യം ആവശ്യപ്പെട്ടത്.\nഭോപ്പാല്: മദ്രസകളില് എന്നും ത്രിവര്‍ണ പതാക ഉയര്‍ത്തുകയും ദേശീയ ഗാനം ആലപിക്കുകയും വേണമെന്ന് മധ്യപ്രദേശ് വിദ്യാഭ്യാസമന്ത്രി വിജയ് ഷാ പറഞ്ഞതായി ന്യൂസ് 18 റിപ്പോര്‍ട്ട്. ക്ലാസുകളില് ഹാജര് വിളിക്കുന്ന സമയത്ത് കുട്ടികള് ജയ് ഹിന്ദ് എന്നു പറയണമെന്നും മന്ത്രി നേരത്തേ പറഞ്ഞിരുന്നു.\nമധ്യപ്രദേശ് മദ്രസ ബോര്‍ഡിന്റെ 20-ാം വാര്‍ഷികാഘോഷ ചടങ്ങിലാണ് വിദ്യാഭ്യാസ മന്ത്രി ഇക്കാര്യം ആവശ്യപ്പെട്ടത്. വിദ്യാര്‍ഥികള്‍ക്കിടയില് ദേശസ്നേഹം ഉറപ്പാക്കുന്നതിന് ഇത് ഉപകരിക്കുമെന്നാണ് അദ്ദേഹത്തിന്റെ അഭിപ്രായം.\nസംസ്ഥാനത്തെ വിദ്യാഭ്യാസ വകുപ്പ് നടപ്പിലാക്കുന്ന എല്ലാ നിര്‍ദ്ദേശങ്ങളും പാലിക്കാന് മദ്രസ്സകള് ബാധ്യസ്ഥരാണെന്ന് അദ്ദേഹം പറഞ്ഞു. സാധാരണ സ്‌കൂളുകളില് ദിവസവും ത്രിവര്‍ണ പതാക ഉയര്‍ത്തുകയും ദേശീയഗാനം ആലപിക്കുകയും ചെയ്യാറുണ്ട്. അത് മദ്രസകളിലും പാലിക്കണം. അങ്ങനെ ചെയ്യുന്നതുകൊണ്ട് ആര്‍ക്കുമൊരു പ്രശ്നമുണ്ടെന്ന് തോന്നുന്നില്ലെന്നും അദ്ദേഹം പറഞ്ഞു.\nകുട്ടികളെ സ്നേഹത്തിന്റെയും സഹോദരഭാവത്തിന്റയും രാജ്യസ്നേഹത്തിന്റെയും വഴിയിലൂടെയാണ് നയിക്കേണ്ടതെന്നും മുഖ്യമന്ത്രി ശിവരാജ് സിങ് ചൗഹാന് പറഞ്ഞു. ഒരേ വെള്ളവും ഒരേ ആഹാരവുമാണ് നാം കഴിക്കുന്നത്. ചോരയുടെ നിറം എല്ലാവരിലും ചുവപ്പാണ്. വ്യത്യസ്ത മതങ്ങളില് വിശ്വസിക്കാനുള്ള സ്വാതന്ത്ര്യവും നമുക്കുണ്ട്. വിദ്യാഭ്യാസം എന്നത് ജോലി ലഭിക്കാന് വേണ്ടി മാത്രമുള്ളതാകരുതെന്നും അദ്ദേഹം പറഞ്ഞു.\nമനീഷ് പാണ്ഡ്യയെ കേക്കിൽ കുളിപ്പിച്ച് താരങ്ങൾ, ഞാനൊന്നുമറിഞ്ഞില്ലെന്ന ഭാവത്തിൽ ധോണി\nലാലിഗയിൽ സിനദിൻ സിദാനും മകനും ഇന്ന് നേർക്ക് നേർ


യൂണിവേഴ്സിറ്റി കോളജിലെ യൂണിയൻ ഓഫീസിൽ നിന്ന് മദ്യകുപ്പിയും കത്തികളും കണ്ടെടുത്തു; രക്തസാക്ഷികളുടെ ചിത്രങ്ങളും ട്രോഫികളും വലിച്ചുവാരിയിട്ട നിലയിൽ | Liquor bottle and knives found in University College Union office– News18 Malayalam\nബൈക്കിന്റെ സൈലന്‍സര്, ഹാന്‍ഡില്‍ബാര് എന്നിവയും കണ്ടെടുത്തു\nUpdated: July 13, 2019, 7:17 PM IST\nതിരുവനന്തപുരം: യൂണിവേഴ്സിറ്റി കോളജില് നിന്ന് മൂന്ന് തുരുമ്പെടുത്ത കത്തികളും മദ്യക്കുപ്പിയും കണ്ടെടുത്തു. പൊലീസ് നടത്തിയ പരിശോധനയ്ക്കിടെ യൂണിയന് ഓഫീസില് നിന്നാണ് ഇവ കണ്ടെടുത്തത്. ബൈക്കിന്റെ സൈലന്‍സര്, ഹാന്‍ഡില്‍ബാര് എന്നിവയും പൊലീസ് കണ്ടെടുത്തിട്ടുണ്ട്. യൂണിയന് ഓഫീസില് ആളുകള് താമസിച്ചിരുന്നു എന്നത് സംബന്ധിച്ച സൂചനകളും ലഭിച്ചിട്ടുണ്ട്. സ്റ്റൗ ഉള്‍പ്പെടെയുള്ള സാധനങ്ങളും പൊലീസ് കണ്ടെടുത്തു. അഖിലിന് കുത്തേറ്റ സ്ഥലവും പരിസരത്തും പൊലീസ് പരിശോധന നടത്തി.\nയൂണിവേഴ്സിറ്റി കോളജിനകത്തെ യൂണിയൻ ഓഫീസിൽ രക്തസാക്ഷികളുടെ ചിത്രങ്ങളും ട്രോഫികളും വലിച്ചുവാരിയിട്ടിരിക്കുന്ന നിലയിലാണ്. ഇടിമുറിയെന്ന് ആരോപിക്കപ്പെടുന്ന യൂണിയൻ ഓഫീസിനകത്തെ ദൃശ്യങ്ങൾ ന്യൂസ് 18 പുറത്തുവിട്ടു.\nയുഡിഎഫ് സർക്കാർ പട്ടാള ബാരക്കാക്കിയ കാമ്പസ്


വീണ്ടും പീഡനം; വൈദികനെതിരായ പരാതി സഭാ നേതൃത്വം ഒതുക്കിയെന്ന് ആരോപണം\nMon Feb 18 2019 17:51:12 GMT+0530 (IST)\nപത്തനംതിട്ട: വീട്ടമ്മയെ ലൈംഗിക ചൂഷണം ചെയ്തതിനു മലങ്കര ഓര്‍ത്തഡോക്‌സ് സഭയിലെ നാലു വൈദികര്‍ക്കെതിരേ കേസെടുത്തതിനു പിന്നാലെ ലൈംഗിക പീഡനവുമായി ബന്ധപ്പെട്ടു സമാന രീതിയിലുള്ള പരാതി സഭാ നേതൃത്വം ഒതുക്കിത്തീര്‍ക്കാന് ശ്രമിച്ചെന്ന് ആരോപണം.\nപത്തനംതിട്ട ജില്ലയിലെ ചിറ്റാറിലുള്ള ക്രൈസ്തവ ദേവാലയത്തിലെ മുന് വികാരിക്കെതിരായ ലൈംഗികപീഡന പരാതി ഒതുക്കിയെന്നാണ് ആക്ഷേപം. നിലക്കല് ഭദ്രാസനത്തിലെ വൈദികനും സഭാ മാനേജിങ് കമ്മിറ്റി അംഗവുമായ ഫാ. മാത്യു വാഴക്കുന്നമാണു പുതിയ വെളിപ്പെടുത്തലുമായി രംഗത്തുവന്നത്. പീഡനത്തിന് ഇരയായ യുവതിയുടെ ഭര്‍ത്താവ്് നിലക്കല് ഭദ്രാസനാധിപന് ജോഷ്വാ മാര് നിക്കോദിമോസിനാണു പരാതി നല്‍കിയത്. എന്നാല്, റാന്നി സ്വദേശിയായ യുവാവിന്റെ പരാതി സമ്മര്‍ദം ചെലുത്തി മെത്രോപ്പൊലീത്ത പിന്‍വലിപ്പിച്ചെന്നും ഫാ. മാത്യു വാഴക്കുന്നം വെളിപ്പെടുത്തി. ഭാര്യയെ ഭദ്രാസനത്തിലെ ഒരു വൈദികന് ലൈംഗികചൂഷണത്തിനു വിധേയയാക്കിയെന്ന പരാതി ജൂണ് നാലിനാണു യുവാവ് നല്‍കിയത്.\nപീഡനത്തെ തുടര്‍ന്നു ഭാര്യയുടെ മനോനില പോലും തെറ്റിയെന്നു പരാതിയില് പറയുന്നു. എന്നാല് ഒരു മാസത്തിനുള്ളില് യുവാവു തന്നെ പരാതി പിന്‍വലിച്ചത്രെ.\nലഭിച്ച പരാതി ഭദ്രാസന കൗണ്‍സിലിന് മുമ്പാകെ ചര്‍ച്ച ചെയ്തു നടപടി സ്വീകരിക്കുകയാണു വേണ്ടിയിരുന്നത്.\nകൗണ്‍സില് അംഗങ്ങള് പരാതി ഉന്നയിച്ചപ്പോള് മെത്രോ േപ്പാലിത്ത മൗനംപാലിച്ചു നിസ്സംഗത പ്രകടിപ്പിച്ചു.\nപരാതി നല്‍കിയ ശേഷം വിദേശത്തു ജോലിക്കു പോയ യുവാവിനെ ആറുതവണ വിളിച്ച് പരാതി പിന്‍വലിക്കണമെന്ന് ആവശ്യപ്പെട്ടു. നിരന്തര നിര്‍ബന്ധത്തിന് മുന്നില് വഴങ്ങിയ യുവാവ് പരാതി പിന്‍വലിച്ചു. ഇത് തെളിയിക്കാന് ആവശ്യമായ രേഖകള് തന്റെ പക്കലുണ്ടെന്നും അദ്ദേഹം പറഞ്ഞു. അതേസമയം, പരാതി ലഭിച്ചിരുന്നെന്നും യുവാവു തന്നെ അത് പിന്‍വലിച്ചെന്നും മെത്രാപ്പോലീത്ത അറിയിച്ചു.


ജന്മദിനത്തില് ഇന്‍സ്റ്റഗ്രാമില് 'പിച്ചവെച്ച്' ആമിര്‍ഖാന്; പോസ്റ്റ് ഇടും മുമ്പ് ഫോളോ ചെയ്തത്2ലക്ഷം ആരാധകര് -Aamir Khan makes Instagram debut on birthday, gets 237K followers without any post\nജന്മദിനത്തില് ഇന്‍സ്റ്റഗ്രാമില് 'പിച്ചവെച്ച്' ആമിര്‍ഖാന്; പോസ്റ്റ് ഇടും മുമ്പ് ഫോളോ ചെയ്തത്2ലക്ഷം ആരാധകര്\nഇന്‍സ്റ്റഗ്രാമില് പ്രവേശിച്ച് മണിക്കൂറുകള്‍ക്കകം അദ്ദേഹം 2.5 ലക്ഷത്തോളം ഫോളോവേഴ്സിനെ നേടി\nബോളിവുഡിലെ ഖാന്‍മാരില് ഇന്‍സ്റ്റഗ്രാം അക്കൗണ്ട് ഇല്ലാത്ത ഏക സൂപ്പര്‍താരം ആമിര് ഖാനാണ്. ആരാധകരുടെ അക്ഷമയോടെയുളള കാത്തിരിപ്പിനാണ് ഇപ്പോള് അവസാനമായിരിക്കുന്നത്. തന്റെ 53ാം ജന്മദിനത്തിന്റെ ഭാഗമായി താരം ഇപ്പോള് ഇന്‍സ്റ്റഗ്രാമില് അക്കൗണ്ട് എടുത്തിരിക്കുകയാണ്. എന്നാല് ഇന്‍സ്റ്റഗ്രാമില് പ്രവേശിച്ച് മണിക്കൂറുകള്‍ക്കകം അദ്ദേഹം 2.5 ലക്ഷത്തോളം ഫോളോവേഴ്സിനെ നേടി.\nഅതും യാതൊരു പോസ്റ്റും അക്കൗണ്ടില് ഇടാതെയാണ് ഇത് സംഭവിച്ചതെന്നതും ശ്രദ്ധേയമാണ്. തന്റെ ജീവിതത്തിലെ തന്നെ ഏറ്റവും പ്രധാനപ്പെട്ട ഒരു പോസ്റ്റ് ഇടാന് വേണ്ടിയാണ് താരം കാത്തിരിക്കുന്നതെന്ന പ്രചരണവും ഉണ്ടായി. ഇതിന് പിന്നാലെയാണ് തന്റെ മാതാവായ സീനത്ത് ഹുസൈന്റെ ചിത്രം ആമിര് പോസ്റ്റ് ചെയ്തത്.9ഭാഗങ്ങളാക്കിയ ഒരു ചിത്രമാണ് ആമിര് പോസ്റ്റ് ചെയ്തത്. തന്നെ താനാക്കിയ ആളെന്ന അടിക്കുറിപ്പോടെയാണ് ആമിറിന്റെ പോസ്റ്റ്.\nആമിറിന് കുടുംബത്തിലെ ആരോ സമ്മാനിച്ചതാണ് ഈ ചിത്രമെന്നാണ് അടുത്തവൃത്തങ്ങള് വ്യക്തമാക്കുന്നത്. മാതാവുമായി ഏറെ അടുപ്പം പുലര്‍ത്തുന്ന ആമിറിന് ആദ്യ ഇന്‍സ്റ്റഗ്രാം പോസ്റ്റ് ഏതായിരിക്കണമെന്ന സംശയമൊട്ടും ഉണ്ടായിരിക്കില്ലെന്ന് ആരാധകരും പറഞ്ഞു. പുതിയ ചിത്രമായ തഗ്സ് ഓഫ് ഹിന്ദുസ്ഥാന്റെ ചിത്രീകരണത്തിന്റെ തിരക്കിലാണ് ആമിര് ഇപ്പോള്. ജോധ്പൂരിലാണ് ചിത്രീകരണം നടക്കുന്നത്. നവംബര് 7നാണ് ചിത്രം റിലീസ് ചെയ്യുക.\nTags: Aamir Khan, Instagram


Navya Nair's about competitions in film - Malayalam Filmibeat\n58 min ago അന്നൊക്കെ പട്ടിണി കിടന്നിട്ടുണ്ട്, നല്ല കാര്യങ്ങള് നടക്കുമെന്ന പ്രതീക്ഷയിലാണ് ജീവിച്ചത്: അലക്‌സാന്‍ഡ്ര\nകാവ്യ മാധവനും ഭാവനയ്ക്കുമൊപ്പമായിരുന്നു അന്നത്തെ മത്സരം! നവ്യ നായരുടെ വെളിപ്പെടുത്തല് വൈറലാവുന്നു!\n| Updated: Friday, November 9, 2018, 10:02 [IST]\nഒരുകാലത്ത് സിനിമയില് സജീവമായി നിലനിന്നിരുന്നവരില് പലരും ഇന്ന് അത്ര അഭിനയരംഗത്തില്ല. ഇവരുടെ തിരിച്ചുവരവിനായി കാത്തിരിക്കുകയാണ് ആരാധകലോകം. ആദ്യ ചിത്രത്തിലൂടെ തന്നെ പ്രേക്ഷക മനം കവര്‍ന്ന താരമാണ് നവ്യ നായര്. വിവാഹത്തോടെ സിനിമയില് നിന്നും ഇടവേളയെടുത്ത താരം ഇടയ്ക്ക് തിരിച്ചെത്തുമെന്നറിയിച്ചിരുന്നുവെങ്കിലും അതത്ര വിജയകരമായിരുന്നില്ല. റിയാലിറ്റി ഷോയിലെ വിധികര്‍ത്താവായും താരമെത്തിയിരുന്നു. മലയാളത്തില് മാത്രമല്ല തമിഴിലും കന്നഡയിലുമൊക്കെ താരം അഭിനയിച്ചിരുന്നു. അഭിനയത്തില് മാത്രമല്ല നൃത്തത്തിലും സജീവമാണ് ഈ താരം.\nയുവജനോത്സവ വേദിയില് നിന്നും സിനിമയിലേക്കെത്തി താരമായി മാറിയ നവ്യ നായര് സോഷ്യല് മീഡിയയില് ഏറെ സജീവമാണ്. പുതിയ ചിത്രങ്ങളും വിശേഷങ്ങളുമൊക്കെ പങ്കുവെച്ച് താരം ആരാധകര്‍ക്ക് മുന്നിലെത്താറുണ്ട്. സിനിമാപാരമ്പര്യമുള്ള കുടുംബത്തില് നിന്നുമാണ് ഈ നായികയെത്തിയത്. നാടന് കഥാപാത്രമായി സിനിമയില് നിറഞ്ഞുനിന്നിരുന്ന താരം മുന്‍നിര നായകന്‍മാര്‍ക്കും സംവിധായകര്‍ക്കുമൊപ്പമെല്ലാം അഭിനയിച്ചിരുന്നു. ഇന്‍സ്റ്റഗ്രാമിലും ഫേസ്ബുക്കിലുമെല്ലാം സജീവമായ താരത്തിന്റെ ചിത്രങ്ങള് ക്ഷണനേരം കൊണ്ട് വൈറലായി മാറാറുണ്ട്. ഒരുകാലത്ത് തിളങ്ങി നിന്നിരുന്ന നവ്യ അന്ന് മറ്റ് നായികമാര്‍ക്കൊപ്പം തന്നെ താരതമ്യം ചെയ്യുന്നതിനെക്കുറിച്ചും അന്നത്തെ മത്സരത്തെക്കുറിച്ചുമൊക്കെ തുറന്നുപറഞ്ഞിരുന്നു. അടുത്തിടെ നല്‍കിയ അഭിമുഖത്തിനിടയിലായിരുന്നു താരം ഇക്കാര്യം വിശദീകരിച്ചത്.\nകാവ്യ മാധവന്, ഭാവന, നവ്യ നായര് ഇവരൊക്കെ ഒരേ സമയത്ത് സിനിമയില് സജീവമായി നിന്നിരുന്നവരാണ്. വിവാഹത്തോടെ മൂന്ന് പേരും സിനിമയില് നിന്നും അപ്രത്യക്ഷമായെന്നുള്ളതാണ് മറ്റൊരു കാര്യം. നവ്യ നായര് ഇടയ്ക്ക് തിരിച്ചെത്തിയിരുന്നു. വിവാഹത്തോടെ കുടുംബ കാര്യങ്ങളുമായി ഒതുങ്ങാനാണ് തന്റെ തീരുമാനമെന്നായിരുന്നു കാവ്യ മാധവന് വ്യക്തമാക്കിയത്. കുഞ്ഞതിഥി എത്തിയതിന്റെ സന്തോഷത്തിലാണ് കാവ്യയും ദിലീപും. ഭാവനയാവട്ടെ വിവാഹത്തോടെ സിനിമയില് നിന്നും അകലുകയായിരുന്നു. തങ്ങളുടെ അഭിനയത്തെക്കുറിച്ച അന്ന് പ്രേക്ഷകര് താരതമ്യപ്പെടുത്തലുകള് നടത്തിയിരുന്നതായി താരം പറയുന്നു. അന്നത്തെ മത്സരത്തെക്കുറിച്ച് തുറന്നുപറയുന്നതിനിടയിലാണ് താരം കാര്യങ്ങള് വിശദീകരിച്ചത്.\nതാന് സജീവമായിരരുന്ന സമയത്തും സിനിമയില് മത്സരങ്ങളുണ്ടായിരുന്നു. പോസിറ്റീവും നെഗറ്റീവുമായിട്ടുള്ള മത്സരങ്ങള് അന്നുണ്ടായിരുന്നു. എന്നാല് ഞങ്ങള് ഇന്നത്തെപ്പോലെ അത്ര ലിബറലായിരുന്നില്ലെന്ന് നവ്യ പറയുന്നു. പ്രായം മാറുന്നതിനനുസരിച്ച് കാഴ്ചപ്പാടുകളിലും സമീപനത്തിലും മാറ്റം വരുന്നുണ്ട്. ഇന്നത്തെ നായികമാരില് എല്ലാവരും മികച്ച കലാകാരികളാണെന്നും താരം അഭിപ്രായപ്പെടുന്നു. മികവുള്ളവര് തന്നെയാണ് കലാകാരികളെന്ന് അറിയപ്പെടുന്നത്.\nപ്രതിഭ കൊണ്ട് കാലത്തെ അതിജീവിച്ചവര്\nഅവരവരുടെ പ്രതിഭയിലൂടെ ഒരുകാലത്തെ തന്നെ പ്രതിനിധീകരിച്ചവരാണ് താരങ്ങള്. വ്യത്യസ്തമായ സിനിമകളുമായി മുന്നേറുകയാണ് താരങ്ങള്. അതാത് കാലത്തിനനുസരിച്ചുള്ള മാറ്റങ്ങള് സിനിമയിലും പ്രകടമാണ്. നിലപാടുകളിലും സീപനത്തിലും അത് പ്രകടമാണ്. സിനിമയിലും ഇത്തരത്തിലുള്ള മാറ്റം കടന്നുവന്നിട്ടുണ്ട്. ഓരോരോ കാലഘട്ടത്തില് പുറത്തിറങ്ങുന്ന സിനിമകള് പരിശോധിച്ചാല് ഇക്കാര്യം കൃത്യമായി വ്യക്തമാവും. മമ്മൂട്ടിയും മോഹന്‍ലാലും നെടുമുടി വേണുവുമൊക്കെ തങ്ങളുടെ പ്രതിഭ കൊണ്ട് കാലത്തെ അതിജീവിച്ചവരാണെന്നും താരം പറയുന്നു.\nതിരിച്ചുവരവ് കാത്ത് ആരാധകര്\nഇടക്കാലത്ത് സിനിമയില് നിന്നും ഇടവേളയെടുത്ത താരത്തിന്റെ തിരിച്ചുവരവിനായി കാത്തിരിക്കുകയാണ് നവ്യയുടെ ആരാധകര്. യുവജനോത്സവ വേദിയില് സജീവമായിരുന്ന താരം സിനിമയിലേക്കെത്തിയപ്പോള് മികച്ച സ്വീകാര്യതയാണ് ലഭിച്ചത്. ആരാധകപിന്തുണയിലും ഏറെ മുന്നിലാണ് ഈ താരം. 2001 ലാണ് ഈ താരം സിനിമയില് തുടക്കം കുറിച്ചത്. ഇഷ്ടത്തിലൂടെയായിരുന്നു സിനിമാ അരങ്ങേറ്റം. പിന്നീടങ്ങോട്ട് നിരവധി സുിനിമകളിലാണ് താരം വേഷമിട്ടത്. മൂന്നാമത്തെ സിനിമയായ നന്ദനത്തിലൂടെയാണ് താരം ലോകശ്രദ്ധ നേടിയത്. ബാലാമണിയെന്ന കഥാപാത്രത്തെ ഇന്നും പ്രേക്ഷകര് ഓര്‍ത്തിരിക്കുന്നുണ്ട്.\nപ്രസവശേഷം ശരീരഭാരം കൂടിയിരുന്നുവെങ്കിലും അത് കുറച്ച് പഴയതിലും സുന്ദരിയായി താരം തിരിച്ചെത്തിയിരുന്നു. 2010 ലാണ് സന്തോഷ് മേനോന്റെ ജീവിതസഖിയായത്. വിവാഹം കലാജീവിതത്തിന് ഒരു തടസ്സമല്ലെന്ന് താരം പറഞ്ഞിരുന്നു. പ്രസവ ശേഷവും മേക്കോവറിലൂടെ ഞെട്ടിച്ച താരത്തിന്റെ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു. താരം തന്നെയാണ് പുതിയ ചിത്രങ്ങള് സോഷ്യല് മീഡിയയിലൂടെ പങ്കുവെച്ചത്. ആരാധകരുടെ സ്‌നേഹാന്വേഷണങ്ങള്‍ക്കും താരം മറുപടി നല്‍കാറുണ്ട്.\nചിത്രങ്ങള്‍ക്ക് ലഭിക്കുന്ന സ്വീകാര്യത\nഇന്‍സ്റ്റഗ്രാമിലും ഫേസ്ബുക്കിലും ഏറെ സജീവമാണ് നവ്യ നായര്. കുടുംബത്തോടൊപ്പമുള്ള ചിത്രങ്ങളാണ് താരം പോസ്റ്റ് ചെയ്തത്. അടുത്തിടെ യൂറോപ്പിലേക്ക് പോയ താരം യാത്രാനുഭവങ്ങളും ചിത്രങ്ങളും പങ്കുവെച്ചിരുന്നു. നിമിഷനേരം കൊണ്ടാണ് സോഷ്യല് മീഡിയയിലൂടെ ചിത്രങ്ങള് തരംഗമായി മാറിയത്. ഞെട്ടിക്കുന്ന രൂപമാറ്റവുമായാണ് താരം ഓരോ പ്രാവശ്യവും എത്താറുള്ളത്.\nമലയാളികള്‍ക്ക് ഏറെ പ്രിയപ്പെട്ട അഭിനേത്രികളിലൊരാളാണ് ഭാവന. അന്യഭാഷയിലേക്ക് പോയപ്പോഴും താരത്തിന് മികച്ച സ്വീകാര്യതയാണ് ലഭിച്ചത്. പൃഥ്വിരാജ് ചിത്രമായ ആദം ജോണിന് ശേഷം താരം മലയാളത്തിലെത്തിയിട്ടില്ല. ഭര്‍ത്താവായ നവീന് കന്നഡ സിനിമയിലെ മുന്‍നിര നിര്‍മ്മാതാക്കളിലൊരാളാണ്. വിവാഹ ശേഷം അഭിനയം നിര്‍ത്തി വീട്ടിലിരിക്കുന്നതിനോട് നവീന് യോജിപ്പില്ലെന്ന് താരം നേരത്തെ തുറന്നുപറഞ്ഞിരുന്നു. കന്നഡ സിനിമയില് സജീവമാണ് ഭാവന.\nകാവ്യ മാധവനും സിനിമയിലേക്കില്ല\nഗോസിപ്പ് കോളങ്ങളില് നിറഞ്ഞുനിന്നിരുന്ന പ്രണയ ജോഡികളായ ദിലീപും കാവ്യയും ജീവിതത്തിലും ഒരുമിച്ചപ്പോള് ആരാധകരായിരുന്നു ഏറെ സന്തോഷിച്ചത്. ഇരുവരുടേയും രണ്ടാം വിവാഹമായിരുന്നു. അടുത്തിടെയാണ് ഇവര്‍ക്ക് മകള് ജനിച്ചത്. വിവാഹ ശേഷം സിനിമയില് അഭിനയിക്കുന്നതിന് താല്‍പര്യമില്ലെന്നും കുടുംബ കാര്യങ്ങളുമായി മുന്നേറാനാണ് തന്റെ തീരുമാനമെന്നും കാവ്യ മാധവന് വ്യക്തമാക്കിയിരുന്നു.\nRead more about: bhavana marriage facebook manju warrier navya nair photo social media ഭാവന നവ്യ നായര് വിവാഹം മഞ്ജു വാര്യര് ഫോട്ടോ സോഷ്യല് മീഡിയ\nNavya Nair's about competitions in film


മദ്യത്തില്‍നിന്ന് മധ്യമജീവിതത്തിലേക്ക് – Islam Padasala\nഅറുപതുകളില് അമേരിക്കയിലെ ഒരു കത്തോലിക്കാ കുടുംബത്തിലാണ് ഞാന് ജനിച്ചത്. ബാല്യകാലം ചിലവഴിച്ചത് കാലിഫോര്‍ണിയയിലാണ്. ഞങ്ങള് അഞ്ച് പെണ്മക്കളായിരുന്നു. കത്തോലിക്കാ വിശ്വസികളായാണ് മാതാപിതാക്കള് ഞങ്ങളെ വളര്‍ത്തിയിരുന്നത്. എന്നാല് മാതാപിതാക്കളുടെവിവാഹമോചനത്തിലൂടെ ചര്‍ച്ചില്‍നിന്ന് ഞങ്ങള് അകന്നു.\nകാരണം അമ്മയുടെ വിവാഹമോചനശേഷം മറ്റുള്ളവര് മതഭ്രഷ്ടരോടെന്നവണ്ണമാണ് ഞങ്ങളോട് പെരുമാറിയിരുന്നത്. ക്രമേണ ചര്‍ച്ചില് ഞങ്ങള് പോകാതായി. മതപഠനക്ലാസുകള് ഞങ്ങള്‍ക്ക് വിരസമായ അനുഭവങ്ങളായിരുന്നു സമ്മാനിച്ചത്. ഞങ്ങളുടെ കുഞ്ഞുമനസ്സിനോട് ഇണങ്ങുന്നതായിരുന്നില്ല അതിന്റെ പാഠ്യപദ്ധതി. കല്‍സില് പാഠഭാഗത്തുനിന്ന് ചോദിക്കുന്ന ചെറിയ ചോദ്യങ്ങള്‍ക്കുപോലും എനിക്ക് ഉത്തരം അറിയില്ലായിരുന്നു. അവസാനം മതപഠനക്ലാസ് അവസാനിപ്പിച്ചു.\nഈസമയത്തെല്ലാം ഞങ്ങളെ സംരക്ഷിച്ചിരുന്നത് അമ്മയായിരുന്നു. പ്രായപൂര്‍ത്തിയായതിനുശേഷം അഞ്ചോആറോ പ്രാവശ്യം മാത്രമേ ഞാന് അച്ഛനെ കണ്ടിട്ടുള്ളൂ. പക്ഷേ, പിന്നീട് ഞങ്ങള് സ്വതന്ത്രരായാണ് വളര്‍ന്നത്. അതിനിടെ ഞാന് ഗര്‍ഭിണിയായി. പ്രസവശേഷം 1964ല് എന്റെ കുഞ്ഞിന്റെ അച്ഛനെ വിവാഹം കഴിച്ചു. പതിനാറാമത്തെ വയസ്സില് ഞാന് രണ്ട് കുഞ്ഞുങ്ങളുടെ അമ്മയായിക്കഴിഞ്ഞിരുന്നു. വിവാഹിതയായതോടെ എനിക്ക് സ്വതന്ത്ര ജീവിതം സാധിക്കാതെയായി. ലൈംഗിക സ്വാതന്ത്ര്യം അനുഭവിച്ചിരുന്ന എനിക്ക് വിവാഹത്തിലൂടെ അത് നഷ്ടമായി. പച്ച മനുഷ്യനെ ആസിഡിലിട്ട പ്രതീതിയായിരുന്നു അപ്പോളെന്റേത്. എനിക്കവിടെ ജീവിതം തുടരാന് കഴിഞ്ഞില്ല. ഞാന് സാന്‍ഫ്രാന്‍സിസ്‌കോയിലേക്ക് നാടുവിട്ടു. അവിടെ മദ്യത്തിനും മയക്കുമരുന്നിനും അടിപ്പെട്ട് ഉന്മാദിനിനിയെപ്പോലെ നടന്നു. തികച്ചും കുത്തഴിഞ്ഞതായിരുന്നു അവിടത്തെ എന്റെ ജീവിതം. ആയിടക്ക് അമേരിക്കയിലെ ഒരു യുവാവിലൂടെ ഞാന് ഇസ് ലാമിനെ കുറിച്ച്‌കേള്‍ക്കാനിടയായി. ഞാനയാളോട് സ്വതന്ത്രമായി പെരുമാറിയെങ്കിലും എന്നോട് അദ്ദേഹം മാന്യമായാണ് ഇടപെട്ടത്. ഞാന് കുറച്ചധികം സ്വാതന്ത്ര്യം കാണിച്ചപ്പോള് അയാളെന്നോട് വിശുദ്ധഖുര്‍ആനിനെ കുറിച്ച് സംസാരിക്കാന്‍തുടങ്ങി. അയാള് വിശ്വസ്തനും ജീവിത വിശുദ്ധി കാത്തുസൂക്ഷിക്കുന്നവനുമായരുന്നു. ഇസ് ലാമിനെ പൂര്‍ണമായി പഠിക്കുന്നതിനുമുന്‍പുതന്നെ അദ്ദേഹമെന്നോട് ഇസ്‌ലാം സ്വീകരിക്കാന് ആവശ്യപെട്ടു. പക്ഷേ എനിക്കന്ന് ഇസ് ലാമിന്റെ അടിസ്ഥാനങ്ങളെക്കുറിച്ച് അറിയില്ലായിരുന്നു. എങ്കിലും ഞാന് ഇസ്‌ലാം സ്വീകരിച്ചു. ഇസ് ലാമിനെകുറിച്ച് ഒട്ടേറെ ആശങ്കകള് അപ്പോഴുംഎന്നിലുണ്ടായിരുന്നു. അമേരിക്കയിലെ പൊതുജനങ്ങള്‍ക്ക് ഇസ് ലാമിനെക്കുറിച്ചുണ്ടായിരുന്ന പൊതുബോധത്തിന്റെ ഭാഗമായിരുന്നു അതെല്ലാം. ഇസ് ലാമിലെ നിയമങ്ങള് എന്നെ ധാര്‍മികതയുടെ തടവിലിട്ടപോലെ അനുഭവപെട്ടു. അതിനിടയില് എനിക്ക് ഇസ് ലാമിനെ പരിചയപെടുത്തിയ യുവാവ് ജോലിയാവശ്യാര്‍ത്ഥം അമേരിക്കയില് നിന്ന് പോയി. പിന്നീട് ഞാന് പള്ളിയുമായി ബന്ധപ്പെട്ടപ്പോള് വിശുദ്ധഖുര്‍ആനിന്റെ ഒരുകോപ്പി അവിടെനിന്നുലഭിച്ചു. അതുവായിച്ചപ്പോഴാണ് ദൈവത്തിന് മനുഷ്യരോടുള്ള സ്‌നേഹത്തിന്റെ വ്യാപ്തി മനസ്സിലായത.് അങ്ങനെ ഞാന് ഇസ് ലാമില് തന്നെ തുടരുവാന് ആഗ്രഹിച്ചു. എല്ലാ കാര്യങ്ങളും അതിന്റെ യഥാര്‍ത്ഥ സ്രോതസില് നിന്നുതന്നെ മനസിലാക്കണമെന്നാണ് എന്റെ പക്ഷം.


ടർക്കെസ്റ്ററോൺ: ഇത് എന്തിനുവേണ്ടിയാണ്? എന്താണ് നേട്ടങ്ങൾ? അളവ്? കൂടാതെ കൂടുതൽ! - ബ്രസീൽ സപ്ലിമെന്റുകൾ\nജൂലൈ 9, 2017 ജനുവരി 11, 2022\nടർക്കെസ്റ്ററോണിന്റെ ഗുണങ്ങൾ എന്തൊക്കെയാണ്?\nശുപാർശ ചെയ്യുന്ന അളവ് എന്താണ്?\nടർക്കിസ്റ്ററോണിനെക്കുറിച്ചുള്ള മുഴുവൻ വീഡിയോ:\nടർക്കെസ്റ്ററോൺ എങ്ങനെ എടുക്കാം?\nടർക്കെസ്റ്ററോൺ പാർശ്വഫലങ്ങൾ ഉണ്ടാക്കുമോ?\nടർക്കെസ്റ്ററോൺ എവിടെ നിന്ന് വാങ്ങാം? എത്ര?\n1960 മുതൽ കിഴക്കൻ രാജ്യങ്ങളിൽ ഉപയോഗിച്ചിരുന്നെങ്കിലും, തുർക്കെസ്റ്ററോൺ ഇപ്പോൾ ഇവിടെ അറിയപ്പെടുന്നു. നിങ്ങൾ ഇതിനെക്കുറിച്ച് ഇതുവരെ കേട്ടിട്ടില്ലെങ്കിൽ. ഭക്ഷണ സപ്ലിമെന്റ്, ഈ ലേഖനം വായിക്കുന്നത് ഉറപ്പാക്കുക.\nചില സസ്യങ്ങളിൽ നിന്ന് വേർതിരിച്ചെടുക്കുന്ന ഒരു വസ്തുവാണ് ടർക്കെസ്റ്ററോൺ. ഇത് ഘടനാപരമായി സമാനമാണ് സ്റ്റിറോയിഡുകൾ ആൻഡ്രോജൻ (പുരുഷ ഹോർമോണുകൾ), അതുകൊണ്ടാണ് ശാരീരിക വ്യായാമങ്ങൾ ചെയ്യുന്നവർ ഇത് ധാരാളമായി ഉപയോഗിക്കുന്നത്. അത്ലറ്റുകളും, ഇത് ഒരു ശക്തമായ അനാബോളിക് പ്രഭാവം നൽകുന്നതിനാൽ, കാരണമാകാതെ പാർശ്വ ഫലങ്ങൾ സ്റ്റിറോയിഡുകൾ വാഗ്ദാനം ചെയ്യുന്നു.\nഈ ഉൽപ്പന്നത്തിന്റെ പ്രയോജനങ്ങൾ ചുവടെ കാണുക, ഇത് എന്തിനുവേണ്ടിയാണ് ഉപയോഗിക്കുന്നത്, എങ്ങനെ എടുക്കും അത് ലെവലുകൾ ഉയർത്തുകയാണെങ്കിൽ ടെസ്റ്റോസ്റ്റിറോൺ ശരീരത്തിൽ.\nടർക്കെസ്റ്ററോൺ എ അനുബന്ധം പരിഗണിക്കാവുന്ന ഭക്ഷണംaസ്റ്റിറോയിഡ് സ്വാഭാവികം. അനാബോളിക് പ്രക്രിയയിൽ, അതായത് പേശികളുടെ നിർമ്മാണത്തിലും വളർച്ചയിലും (മെലിഞ്ഞ പിണ്ഡം) ശാരീരിക പ്രവർത്തനങ്ങളുടെ പരിശീലകരുടെ ശരീരത്തെ സഹായിക്കാൻ ഇത് സഹായിക്കുന്നു. കൂടാതെ, ഇത് നിരവധി ആരോഗ്യ ആനുകൂല്യങ്ങൾ വാഗ്ദാനം ചെയ്യുന്നു, ഞങ്ങൾ അടുത്തതായി സംസാരിക്കും.\nഅനാബോളിസം കൂടുതൽ എളുപ്പത്തിൽ സംഭവിക്കുന്നു, കാരണം ഉൽപ്പന്നം പ്രോട്ടീൻ സിന്തസിസ് 120% വരെ വർദ്ധിപ്പിക്കുന്നു (ഇൻ വിട്രോ പഠനമനുസരിച്ച്), ഇത് കൂടുതൽ പേശി ടിഷ്യുവിന്റെ രൂപീകരണത്തിന് സഹായിക്കുന്നു. പേശികൾ അടിസ്ഥാനപരമായി പ്രോട്ടീനുകളാൽ നിർമ്മിതമാണെന്ന് ഓർമ്മിക്കുക.\nടർക്കെസ്റ്ററോണിന്റെ സൂത്രവാക്യത്തിലെ പ്രധാന പദാർത്ഥം എക്ഡിസ്റ്ററോയിഡ് ആണ്, ഇത് പ്രാണികളുടെ സ്റ്റിറോയിഡിന്റെ ഒരു വിഭാഗമാണ്, ഇതിന് ആൻഡ്രോജൻ ഏജന്റുകളുടേതിന് സമാനമായ രാസഘടനയുണ്ട്. പ്രാണികളിലും മനുഷ്യരിലും എക്ഡിസ്റ്റിറോയിഡിന്റെ പങ്ക് ഒന്നുതന്നെയാണ്: വളർച്ച.\nടർക്കെസ്റ്ററോൺ ഇതെന്തിനാണുeലാഭം\nവളർച്ചയെ ഉത്തേജിപ്പിക്കുന്നതിന് പുറമേ മസിൽ പിണ്ഡം മെച്ചപ്പെടുത്തുകയും ഊര്ജം പരിശീലനത്തിലെ പ്രകടനവും, ടർക്കെസ്റ്ററോണിന്റെ അതുല്യമായ ഫോർമുല ചില ആരോഗ്യ ആനുകൂല്യങ്ങൾ വാഗ്ദാനം ചെയ്യാൻ അനുവദിക്കുന്നു:\nകുറയ്ക്കൽ കൊളസ്ട്രോൾ മോശം (എൽഡിഎൽ), രക്തത്തിലെ പഞ്ചസാരയുടെ അളവ്, നല്ല കൊളസ്ട്രോളിന്റെ (എച്ച്ഡിഎൽ) അളവ് ഉയർത്തുന്നു;\nകാർബോഹൈഡ്രേറ്റുകളുടെയും കൊഴുപ്പുകളുടെയും മെറ്റബോളിസത്തെ ത്വരിതപ്പെടുത്തുന്നു, ശരീരഭാരം കുറയ്ക്കാൻ സഹായിക്കുന്നു, കൊഴുപ്പിന്റെ നിരക്ക് കുറയ്ക്കുകയും പ്രോത്സാഹിപ്പിക്കുകയും ചെയ്യുന്നു കൂടുതൽ ഊർജ്ജം;\nമറ്റുള്ളവരെപ്പോലെ ഹൃദയത്തിനും കരളിനും ദോഷം വരുത്തുന്നില്ല അനാബോളിക്;\nഉറക്കത്തിന്റെ ഗുണനിലവാരം മെച്ചപ്പെടുത്തുകയും ലിബിഡോ വർദ്ധിപ്പിക്കുകയും ചെയ്യുന്നു;\nലാക്റ്റിക് ആസിഡ് ഇല്ലാതാക്കുന്നു;\nരോഗപ്രതിരോധ ശേഷി മെച്ചപ്പെടുത്തുന്നു;\nകരളിന്റെ പ്രവർത്തനവും ആരോഗ്യവും മെച്ചപ്പെടുത്തുന്നു, വൃക്ക കുടലുകളും;\nക്ഷീണവും പ്രവർത്തനരഹിതവും കുറച്ചു പേശി വീണ്ടെടുക്കൽ;\nസ്ത്രീകളിൽ പുരുഷ സ്വഭാവസവിശേഷതകൾ വികസിപ്പിക്കുന്നില്ല;\nനടപടിയെടുക്കുക ആന്റിഓക്സിഡന്റ് വിരുദ്ധ ബാഹ്യാവിഷ്ക്കാരവും.\nവായിക്കുക >>> വിറ്റാമിൻ ഡി3 10.000 IU | ഇത് എന്തിനുവേണ്ടിയാണ്, പ്രയോജനങ്ങൾ\nപദാർത്ഥങ്ങളോടുള്ള ജീവികളുടെ പ്രതികരണം വളരെ വ്യത്യസ്തമായിരിക്കും, അതുപോലെ അവയുടെ ഭാരവും ലക്ഷ്യങ്ങളും. അതിനാൽ, ശുപാർശ ചെയ്യുന്ന അളവും വ്യത്യാസപ്പെടാം. എന്നിരുന്നാലും, പൊതുവേ, പരമാവധി ശുപാർശ ചെയ്യുന്ന പ്രതിദിന ഡോസ് ശരീരഭാരത്തിന്റെ 5mg/kg ആണ്, 200mg മുതൽ 300mg വരെ ടർക്കെസ്റ്ററോൺ സൂചിപ്പിച്ചിരിക്കുന്നു, ശ്രദ്ധ കേന്ദ്രീകരിച്ച് വ്യായാമം ചെയ്യുന്നവർക്ക് പ്രതിദിനം 500mg വരെ എത്തുന്നു. ബഹുജന നേട്ടം പേശികൾ\nനിങ്ങൾ ക്യാപ്‌സ്യൂൾ പതിപ്പ് തിരഞ്ഞെടുക്കുകയാണെങ്കിൽ, ശുപാർശ ചെയ്യുന്ന ഡോസ് 1 ക്യാപ്‌സ്യൂൾ ദിവസത്തിൽ രണ്ടുതവണയാണ്.\nഎല്ലായ്പ്പോഴും ഒരു ഡോക്ടറെ സമീപിക്കേണ്ടത് പ്രധാനമാണ് അല്ലെങ്കിൽ പോഷകാഹാര വിദഗ്ധൻ ടർക്കെസ്റ്ററോൺ അല്ലെങ്കിൽ മറ്റേതെങ്കിലും സപ്ലിമെന്റ് ഉപയോഗിക്കുന്നതിന് മുമ്പ് സ്പോർട്സ്. ഈ പ്രൊഫഷണലുകൾ സാധ്യമായ അപകടസാധ്യതകൾക്ക് പുറമേ, നിങ്ങളുടെ സവിശേഷതകളും ആവശ്യങ്ങളും അനുസരിച്ച് മികച്ച പ്രതിദിന ഡോസ് സൂചിപ്പിക്കും. തുർക്കെസ്റ്ററോൺ പാർശ്വഫലങ്ങളെക്കുറിച്ച് അടുത്തതായി സംസാരിക്കാം.\nനിർമ്മാതാവിന്റെ ശുപാർശ, ടർക്കെസ്റ്ററോണിന്റെ ദൈനംദിന ഡോസ് പ്രധാന ഭക്ഷണങ്ങളിലൊന്നിൽ എടുക്കണം, കാരണം ഉൽപ്പന്നം ഒഴിഞ്ഞ വയറ്റിൽ കഴിച്ചാൽ ഓക്കാനം ഉണ്ടാകാം.\nടർക്കെസ്റ്ററോൺ എങ്ങനെ എടുക്കാം\nഅതെ, ഞങ്ങൾ പറഞ്ഞതുപോലെ, ടർക്കെസ്റ്ററോണിന്റെ രാസഘടന പുരുഷ സ്വഭാവത്തെ നിയന്ത്രിക്കുന്ന പദാർത്ഥങ്ങളായ ആൻഡ്രോജൻ ഏജന്റുകളുമായി വളരെ സാമ്യമുള്ളതാണ്, അതിനാൽ ഇത് സ്ത്രീകൾക്കും കുറഞ്ഞ അളവിലുള്ള ടെസ്റ്റോസ്റ്റിറോൺ ഉള്ളവർക്കും ഉപയോഗിക്കാം, എന്നിരുന്നാലും, അസുഖകരമായ പാർശ്വഫലങ്ങൾ ഉണ്ടാകില്ല. താഴെ ചർച്ച ചെയ്തതുപോലെ ഈ വർദ്ധനവ് കാരണമാകുന്നു.\nഇല്ല. പഠനസമയത്ത് പാർശ്വഫലങ്ങളൊന്നും റിപ്പോർട്ട് ചെയ്യപ്പെട്ടിട്ടില്ല എന്നതിന് പുറമേ, സപ്ലിമെന്റുകൾ, ആൻഡ്രോജൻ ഹോർമോണുകൾ എന്നിവയിൽ നിന്ന് വ്യത്യസ്തമായി, ടർക്കെസ്റ്ററോൺ സാധാരണ പാർശ്വഫലങ്ങൾ ഉണ്ടാക്കുന്നില്ല. അതായത്, സ്ത്രീകളിലെ കരൾ തകരാറും പുരുഷത്വവും.\nവായിക്കുക >>> ട്രെൻബോളോൺ: ഇത് നല്ലതാണോ? എന്താണ് അപകടസാധ്യതകൾ? എന്താണ് ഫലങ്ങൾ?\nപ്രകൃതിദത്തവും സ്പോർട്സ് സപ്ലിമെന്റുകളും വിൽക്കുന്ന സ്റ്റോറുകളിൽ നിങ്ങൾക്ക് ടർക്കെസ്റ്ററോൺ വാങ്ങാം. ശാരീരിക വ്യായാമം ചെയ്യുന്നവർക്കുള്ള ഉൽപ്പന്നങ്ങളിൽ പ്രത്യേകമായ വെബ്സൈറ്റുകളിലും നിങ്ങൾക്ക് ഇത് കണ്ടെത്താനാകും.\nസ്റ്റോർ, ബ്രാൻഡ്, പാക്കേജിന്റെ അളവ് (ഭാരം അല്ലെങ്കിൽ ക്യാപ്‌സ്യൂളുകളുടെ അളവ്) എന്നിവയെ ആശ്രയിച്ച് വില വ്യത്യാസപ്പെടാം.\nടാഗുകൾ:അനാബോളിക്അനാബോളിസംഅനാബോളിക്വർദ്ധിപ്പിക്കുകടെസ്റ്റോസ്റ്റിറോൺ വർദ്ധിപ്പിക്കുകപിണ്ഡം നേടുകഅനുബന്ധംടെസ്റ്റോസ്റ്റിറോൺടർക്കെസ്റ്ററോൺ


Court verdict on life project: Government's last defense collapsed: K. Surendran | ലൈഫിലെ കോടതി വിധി: സർക്കാരിന്റെ അവസാന പ്രതിരോധവും പൊളിഞ്ഞു: കെ സുരേന്ദ്രൻ - Malayalam Oneindia\nUpdated: Tue, Jan 12, 2021, 17:39 [IST]\nകോഴിക്കോട്: വടക്കാഞ്ചേരി ലൈഫ് മിഷൻ അഴിമതി കേസ് സി.ബി.ഐ അന്വേഷിക്കരുതെന്ന സംസ്ഥാനസർക്കാറിന്റെ ഹർജി ഹൈക്കോടതി തള്ളിയതോടെ പിണറായി സർക്കാരിന്റെ അവസാനത്തെ പ്രതിരോധവും പൊളിഞ്ഞെന്ന് ബിജെപി സംസ്ഥാന പ്രസിഡന്റ് കെ സുരേന്ദ്രൻ. പ്രാഥമികമായി വിദേശപണ കൈമാറ്റ നിയമ ലംഘനമുണ്ടായെന്ന സി ബിഐയുടെ വാദം കോടതി അംഗീകരിച്ചത് സർക്കാരിന് കനത്ത തിരിച്ചടിയാണെന്നും അദ്ദേഹം പ്രസ്താവനയിൽ പറഞ്ഞു.\nസംസ്ഥാന സർക്കാരിന്റെ അഴിമതിക്കെതിരായ സിബിഐ അന്വേഷണം തുടരാമെന്ന് ഹൈക്കോടതി വ്യക്തമാക്കിയതോടെ മൂടിവെച്ച സത്യങ്ങൾ പുറത്തുവരിക തന്നെ ചെയ്യും. കേസിൽ കക്ഷി ചേരാനുള്ള സർക്കാരിന്റെ നീക്കവും കോടതി നിഷേധിച്ചിരിക്കുകയാണ്. ദേശീയ അന്വേഷണ ഏജൻസികൾക്കെതിരായ മുഖ്യമന്ത്രിയുടെ ആരോപണത്തിന്റെ മുന ഒടിഞ്ഞു കഴിഞ്ഞു. ദേശീയ ഏജൻസികൾക്കെതിരായി സമരം ചെയ്തത് പോലെ ഇനി ഹൈക്കോടതിക്കെതിരെയും സിപിഎം സമരം ചെയ്യുമോ എന്ന് സുരേന്ദ്രൻ പരിഹസിച്ചു.\nലൈഫ് മിഷൻ സിഇഒക്കെതിരായ അന്വേഷണത്തിന് സർക്കാർ തടയിടാൻ ശ്രമിച്ചത് അന്വേഷണം മുഖ്യമന്ത്രിയിലേക്ക് വരുമെന്ന ഭയം കാരണമാണ്. ഓഡിറ്റ് ഒഴിവാക്കാനാണ് ധാരണാപത്രം ഒപ്പിട്ടതെന്ന ബി.ജെ.പിയുടെ ആരോപണം കോടതി അംഗീകരിച്ചു. ഈ വിധി അഴിമതിക്കെതിരായ പോരാട്ടത്തിന് കരുത്തുപകരും. സർക്കാർ തലത്തിൽ പ്രധാന ഫയലുകൾ സിബിഐയെ ഏൽപ്പിക്കാതിരുന്നതാണ് കേസിന്റെ വേഗതകുറയാനുണ്ടായ കാരണം. കോടതി വിധിയുടെ പശ്ചാത്തലത്തിൽ വിജിലൻസ് കൈവശം വെച്ചിരിക്കുന്ന എല്ലാ പ്രധാന ഫയലുകളും സിബിഐയ്ക്ക് ഏറ്റെടുക്കാം. ഇത് അന്വേഷണത്തിൽ നിർണായകമാവുമെന്നും സുരേന്ദ്രൻ പറഞ്ഞു\nകേരളം; ലൈഫ് വിധി;സർക്കാരിന്റെ അവസാന പ്രതിരോധവും പൊളിഞ്ഞതായി കെ സുരേന്ദ്രൻ\nപിണറായി വിജയന് ഹൈക്കോടതി രമേശ് ചെന്നിത്തല pinarayi vijayan high court k surendran കെ സുരേന്ദ്രന്\nCourt verdict on life project: Government's last defense collapsed: K. Surendran


നികുതിഭാരം കൊണ്ട് ജനങ്ങൾ വീർപ്പുമുട്ടുന്നു ; വിവിധ മേഖലകളിൽ ഇന്ധന സബ്സിഡി നൽകണം : വി.ഡി സതീശൻ – Jaihind TV\nനികുതിഭാരം കൊണ്ട് ജനങ്ങൾ വീർപ്പുമുട്ടുന്നു ; വിവിധ മേഖലകളിൽ ഇന്ധന സബ്സിഡി നൽകണം : വി.ഡി സതീശൻ\nതിരുവനന്തപുരം : ഇന്ധനവിലവർധന നിയമസഭയില് ഉന്നയിച്ച് പ്രതിപക്ഷം. സംസ്ഥാനത്ത് നികുതിഭാരം കൊണ്ട് ജനങ്ങൾ വീർപ്പുമുട്ടുകയാണെന്ന് പ്രതിപക്ഷനേതാവ് വി.ഡി സതീശൻ പറഞ്ഞു. സമാനമായ സാഹചര്യത്തിൽ മുൻപ് ഉമ്മൻ ചാണ്ടി സർക്കാർ അധിക നികുതി വേണ്ടെന്നുവച്ചിട്ടുണ്ട്. പെട്രോളിയം ഉത്പ്പന്നങ്ങൾ ജി.എസ്ടിയിൽ ഉൾപ്പെടുത്തിയാൽ വില കുറയും. വിവിധ മേഖലകളിൽ ഇന്ധന സബ്സിഡി നൽകണമെന്നും അദ്ദേഹം ആവശ്യപ്പെട്ടു.\nഅതേസമയം ഇന്ധനവില വര്‍ധനവില് പ്രതിപക്ഷത്തിന്റെ അടിയന്തരപ്രമേയത്തിന് അവതരണാനുമതി നിഷേധിച്ചു. സംസ്ഥാന സര്‍ക്കാര് നികുതി ഇളവ് നല്‍കണമെന്ന് ആവശ്യപ്പെട്ട് എന്.ഷംസുദ്ദീന് എംഎല്‍എയാണ് നോട്ടീസ് നല്‍കിയത്. പെട്രോളിയം ഉത്പ്പന്നങ്ങള് ജിഎസ്ടിയില് ഉള്‍പ്പെടുത്താന് സര്‍ക്കാര് തയ്യാറാകണമെന്ന് പ്രതിപക്ഷം ആവശ്യപ്പെട്ടു. വിഷയത്തില് കേന്ദ്ര-സംസ്ഥാന സര്‍ക്കാരുകള്‍ക്ക് ചേട്ടന് ബാവ അനിയന് ബാവ നയമാണെന്നും എന്.ഷംസുദ്ദീന് കുറ്റപ്പെടുത്തി.\nഅതേസമയം വിലവർധനവില് കേന്ദ്രസര്‍ക്കാരിനെ പഴിചാരിയായിരുന്നു ധനമന്ത്രി കെ.എന് ബാലഗോപാലിന്‍റെ മറുപടി.സംസ്ഥാനങ്ങളുടെ സാമ്പത്തിക അവകാശങ്ങള് തങ്ങളുടെ കയ്യിലാക്കുന്നതാണ് കേന്ദ്രത്തിന്റെ നയമെന്നും ഇന്ധന വില വര്‍ധനവിന് സംസ്ഥാനങ്ങളല്ല കാരണമെന്നും അദ്ദേഹം മറുപടി നല്‍കി.


കൊതുകു നിയന്ത്രണപ്രവര്‍ത്തനങ്ങളില് ജനപങ്കാളിത്തം ആവശ്യം – PRD Live\nകൊതുകു നിയന്ത്രണപ്രവര്‍ത്തനങ്ങളില് ജനപങ്കാളിത്തം ആവശ്യം\nHome /ജില്ലാ വാർത്തകൾ/കോഴിക്കോട്/കൊതുകു നിയന്ത്രണപ്രവര്‍ത്തനങ്ങളില് ജനപങ്കാളിത്തം ആവശ്യം\nദേശീയ ഡെങ്കി ദിനാചരണം ജില്ലയില് സംഘടിപ്പിച്ചു\nദേശീയ ഡെങ്കി ദിനാചരണത്തിന്റെ ജില്ലാതല ഉദ്ഘാടനം മരുതോങ്കര സാംസ്‌കാരിക നിലയത്തില് കുന്നുമ്മല് ബ്ലോക്ക് പഞ്ചായത്ത് പ്രസിഡന്റ് കെ സജിത്ത് നിര്‍വഹിച്ചു. ജില്ലാ മെഡിക്കല് ഓഫീസിന്റെയും മരുതോങ്കര ഗ്രാമപഞ്ചായത്തിന്റെയും, കുടുംബാരോഗ്യ കേന്ദ്രത്തിന്റെയും സംയുക്താഭിമുഖ്യത്തിലാണ് പരിപാടി സംഘടിപ്പിച്ചത്. മരുതോങ്കര ഗ്രാമപഞ്ചായത്ത് പ്രസിഡന്റ് കെ എം സതി അധ്യക്ഷത വഹിച്ചു. അഡിഷണല് ജില്ലാ മെഡിക്കല് ഓഫീസര് ഡോ. ആശാ ദേവി മുഖ്യപ്രഭാഷണം നടത്തി.\nഡെങ്കിപനിയെ കുറിച്ചും അതിന്റെ പ്രതിരോധ മാര്‍ഗങ്ങളെ കുറിച്ചും ഡോ. ആശാദേവി വിശദീകരിച്ചു. കൊതുകുനിയന്ത്രണ പ്രവര്‍ത്തനങ്ങളില് ജനപങ്കാളിത്തം അത്യന്താപേക്ഷിതമാണെന്നും പ്രവര്‍ത്തനങ്ങളില് എല്ലാവരും ഒറ്റക്കെട്ടായി പ്രവര്‍ത്തിക്കണമെന്നും ഡോ. ആശാദേവി പറഞ്ഞു.ദിനാചരണത്തോടനുബന്ധിച്ച് രാവിലെ വാര്‍ഡ്തലത്തില് ഉറവിടനശീകരണ പ്രവര്‍ത്തനങ്ങള് നടത്തി. ശുചീകരണ ബോധവല്‍ക്കരണ പ്രവര്‍ത്തനങ്ങള് വരും ദിവസങ്ങളില് തുടരാനും തീരുമാനിച്ചു.\nജില്ലാ പഞ്ചായത്ത് മെമ്പര് പി ജി ജോര്‍ജ്ജ് മാസ്റ്റര്, പഞ്ചായത്ത് വൈസ്പ്രസിഡന്റ് സി പി ബാബുരാജ്, വാര്‍ഡ് മെമ്പര് അബ്ദുള് ലത്തീഫ്, ഹെല്‍ത്ത് ഇന്‍സ്പെക്ടര് വിനോദ്, പത്മിനി സുഗുണന്, വിവിധ ജനപ്രതിനിധികള്, രാഷ്ട്രീയ സാമൂഹ്യ സന്നദ്ധ പ്രവര്‍ത്തകര് തുടങ്ങിയവര് സംസാരിച്ചു. ജില്ലാ മലേറിയ ഓഫീസര് കെ പ്രകാശ്കുമാര് വിഷയാവതരണം നടത്തി. കുറ്റ്യാടി താലൂക്ക് ആശുപത്രി സുപ്രണ്ട് ഡോ. ഷാജഹാന് ദിനാചരണ പ്രതിജ്ഞ ചൊല്ലി കൊടുത്തു. ജില്ലാ മാസ്മീഡിയ ഓഫീസര് എം പി മണി, ബേബി നാപ്പള്ളി, കെ ടി മോഹനന്, പി കെ കുമാരന്, ഡോ. ലതിക, സുരേഷ്‌കുമാര് തുടങ്ങിയ ജില്ലാതല പ്രോഗ്രാം ഓഫീസര്‍മാര് സംസാരിച്ചു. ആരോഗ്യ പ്രവര്‍ത്തകര്, ആശ, അങ്കണവാടി, കുടുംബശ്രീ, മറ്റ് സന്നദ്ധ പ്രവര്‍ത്തകര് പരിപാടിയില് പങ്കെടുത്തു. മരുതോങ്കര പിഎച്ച്സി മെഡിക്കല് ഓഫീസര് ഡോ. ആനന്ദ് സ്വാഗതവും ഹെല്‍ത്ത് സൂപ്പര്‍വൈസര് പി പി നാരായണന് നന്ദിയും പറഞ്ഞു.\nകുട്ടികളുടെ അവകാശ സംരക്ഷണത്തിന്റെ ആവശ്യകത വിളിച്ചോതുന്ന വേദിയായി ബാലപാര്‍ലമെന്റ്\nപട്ടികജാതി/ പട്ടിക വർഗ ഉദ്യോഗാർത്ഥികൾക്ക് സ്റ്റെനോഗ്രഫി കോച്ചിങ് ക്ലാസ്\nTAGS: programme kozhikode dengue block kunnummal


Syrian Voice: വിശ്വാസികള് പോലീസിനെ തടഞ്ഞു. പള്ളിയില് സംഘര്‍ഷാവസ്ഥ. പിറവത്ത് ഹര്‍ത്താല്\nവിശ്വാസികള് പോലീസിനെ തടഞ്ഞു. പള്ളിയില് സംഘര്‍ഷാവസ്ഥ. പിറവത്ത് ഹര്‍ത്താല്\nരാജാധിരാജ സെന്‍റ് മേരീസ് യാക്കോബായ സുറിയാനി കത്തീഡ്രലില് പോലീസ് അതിക്രമം - വിശ്വാസികള് പോലീസിനെ തടഞ്ഞു. പള്ളിയില് സംഘര്‍ഷാവസ്ഥ. പിറവത്ത് ഹര്‍ത്താല്\nരാത്രി പത്തു മണിയോടെ പിറവം പള്ളി ഗ്രൌണ്ട് ഏറ്റെടുക്കുന്നതിനായി വന്ന കെ എപി ക്കാരുല്‍പ്പടെയുള്ള വന് പോലീസ് സംഘത്തെ ഇടവക അംഗങ്ങളായ വിശ്വാസികള് തടയുകയും , ഇതിനെ തുടര്‍ന്ന് സംഘര്‍ഷാവസ്ഥ ഉണ്ടാകുകയും ചെയ്തു. സംഭവം അറിഞ്ഞു പള്ളിയില് എത്തിച്ചേര്‍ന്ന നിരണം ഭദ്രാസന മെത്രാപ്പോലിത്ത അഭി ഗീവര്‍ഗീസ് മാര് കൂറിലോസ് മെത്രാപ്പോലിത്തായുടെ നേതൃത്വത്തില് വിശ്വാസികള് പള്ളിയുടെ മെയിന് കവാടത്തിനു മുന്‍പില് പ്രാര്‍ത്ഥനാ യെന്‍ന്ജ്ജം ആരംഭിക്കുകയും ചെയ്തു.സഭ സെക്രട്ടറി ശ്രീ തമ്പു ജോര്‍ജ് തുകലനും അനേകം വൈദീകരും പള്ളിയില് എത്തിച്ചേര്‍ന്നു. സംഭവം അറിഞ്ഞു നൂറു കണക്കിന് വിശ്വാസികളാണ് പള്ളിയിലേയ്ക്ക് എത്തിച്ചേര്‍ന്നു കൊണ്ടിരിക്കുന്നത്.\nകൊച്ചി: ഓര്‍ത്തഡോക്‌സ് വിഭാഗത്തിന് പിറവം വലിയപള്ളി പാരിഷ് ഹാള് ഗ്രൗണ്ടില് ആരാധന നടത്താന് അനുമതി നല്‍കിയ നടപടി പക്ഷപാതപരമാണെന്ന് യാക്കോബായ വിഭാഗം പത്രസമ്മേളനത്തില് ആരോപിച്ചു. ഓര്‍ത്തഡോക്‌സ് വിഭാഗത്തിന് ശനിയാഴ്ച ഏഴിന്‍മേല് കുര്‍ബാന നടത്താന് അനുമതി നല്‍കിയ കളക്ടറുടെ നടപടി നിയമലംഘനമാണ്. സഭാതര്‍ക്കം സംബന്ധിച്ച് ഏത് മധ്യസ്ഥന്റെ മുമ്പിലും ചര്‍ച്ചയ്ക്ക് തയ്യാറാണെന്ന് സഭാ സെക്രട്ടറി തമ്പു ജോര്‍ജ് തുകലന് പറഞ്ഞു.\nനിലവിലെ കോടതിവിധികളും തത്സ്ഥിതിയും അവഗണിച്ചാണ് ഓര്‍ത്തഡോക്‌സ് വിഭാഗത്തിന് അനുമതി നല്‍കിയത്. മാനേജിങ് ട്രസ്റ്റി, പള്ളി വികാരി എന്നിവരുടെ ഭാഗം കേള്‍ക്കാതെയാണ് കളക്ടറുടെ നടപടി. വിഷയം ചര്‍ച്ച ചെയ്യുന്നതിനായി 12ന് വിളിച്ച യോഗത്തില് യാക്കോബായ സഭാ പ്രതിനിധികള് പങ്കെടുത്തുവെന്ന കലക്ടറുടെ വാദം തെറ്റാണ്. പള്ളിയുടെ കൈവശക്കാരനായ ട്രസ്റ്റിയെ യോഗവിവരം അറിയിച്ചില്ല. യോഗതീരുമാനങ്ങളുടെ പകര്‍പ്പ് പള്ളിക്ക് നല്‍കിയതുമില്ല.\nഹൈക്കോടതിയുടെ പരിഗണനയിലിരിക്കുന്ന വിഷയത്തില് തീരുമാനമെടുത്ത നടപടി കോടതിയലക്ഷ്യമാണ്.\n1974 മുതല് നിലവിലുള്ള കേസുകളില് ഒരു കോടതിയും അനുവദിക്കാത്ത ആനുകൂല്യമാണ് കലക്ടര് ഓര്‍ത്തഡോക്‌സ് വിഭാഗത്തിന് നല്‍കിയതെന്നും യാക്കോബായ വിഭാഗം ആരോപിച്ചു.\nകലക്ടറുടെ നടപടിക്കെതിരെ 21ന് യാക്കോബായ സഭയുടെ നേതൃത്വത്തില് സമാധാനപരമായ പ്രതിഷേധം സംഘടിപ്പിക്കും. വിശ്വാസികള് പീഡിപ്പിക്കപ്പെട്ടാല് നോക്കിനില്‍ക്കാന് സഭയ്ക്കാവില്ലെന്ന് സഭാ സെക്രട്ടറി തമ്പു ജോര്‍ജ് തുകലന് പറഞ്ഞു. വിശ്വാസികള് പടുത്തുയര്‍ത്തിയ പള്ളികളും സ്വത്തുക്കളും കൈവശപ്പെടുത്താനുള്ള നീക്കം അനുവദിക്കില്ലെന്നും അദ്ദേഹം പറഞ്ഞു.\nപള്ളി ട്രസ്റ്റി മത്തായി തേക്കുംമൂട്ടില്, വിശ്വാസ സംരക്ഷണ സമിതി സെക്രട്ടറി ബിജു വര്‍ഗീസ്, ലീഗല് സെല് കണ്‍വീനര് കെ.എ. ജോണ് തുടങ്ങിയവര് പത്രസമ്മേളനത്തില് പങ്കെടുത്തു.\naashamsakal..... blogil puthiya post..... NEW GENERATION CINEMA ENNAAL..... vayikkane............


'അന്ന് ഇന്റര്‍നെറ്റുണ്ടായിരുന്നു, സത്യം വിശ്വസിച്ചേ പറ്റൂ';ട്രോളുകളില് 'തളരാതെ' ബിപ്ലബ് ദേവ്-Tripura CM Biplab Deb says narrow-minded people won’t believe internet existed since Mahabharata era\n'അന്ന് ഇന്റര്‍നെറ്റുണ്ടായിരുന്നു, സത്യം വിശ്വസിച്ചേ പറ്റൂ';ട്രോളുകളില് 'തളരാതെ' ബിപ്ലബ് ദേവ്\nമഹാഭാരത കാലഘട്ടം മുതല് ഇന്ത്യയില് ഇന്റര്‍നെറ്റ് സേവനങ്ങള് ഉണ്ടായിരുവെന്നായിരുന്നു ത്രിപുര മുഖ്യമന്ത്രിയും ബി.ജെ.പി നേതാവുമായ ബിപ്ലബ് ദേബ് പറഞ്ഞത്\nApril 18, 2018 2:55:13 pm\nന്യൂഡല്‍ഹി: മഹാഭാരത കാലഘട്ടം മുതല് ഇന്ത്യയില് ഇന്റര്‍നെറ്റുണ്ടായിരുന്നുവെന്ന തന്റെ വിവാദ പ്രസ്താവനയെ ന്യായീകരിച്ച് ത്രിപുര മുഖ്യമന്ത്രി ബിപ്ലബ് കുമാര് ദേബ്. തന്റെ പ്രസ്താവനയെ വിമര്‍ശിക്കുന്നവര് ഇടുങ്ങിയ ചിന്താഗതിക്കാരാണെന്നും അദ്ദേഹം പറഞ്ഞു.\n”സ്വന്തം രാജ്യത്തെ ചെറുതാക്കി കാണിക്കുകയാണ് അവര്. എന്നിട്ട് വിദേശ രാജ്യങ്ങളെ പറ്റി പുകഴ്ത്തി പറയും. പക്ഷെ സത്യം വിശ്വസിച്ചേ പറ്റൂ. സ്വയം ആശയക്കുഴപ്പമുണ്ടാക്കരുത് മറ്റുള്ളവരെ ആശയക്കുഴപ്പത്തിലാക്കുകയുമരുത്,” തന്റെ പ്രസ്താവനയെ പരിഹസിച്ചവരെ വിമര്‍ശിച്ചു കൊണ്ട് ബിപ്ലബ് കുമാര് പറഞ്ഞു.\nമഹാഭാരത കാലഘട്ടം മുതല് ഇന്ത്യയില് ഇന്റര്‍നെറ്റ് സേവനങ്ങള് ഉണ്ടായിരുവെന്നായിരുന്നു ത്രിപുര മുഖ്യമന്ത്രിയും ബി.ജെ.പി നേതാവുമായ ബിപ്ലബ് ദേബ് പറഞ്ഞത്. പൊതുവിതരണവുമായി ബന്ധപ്പെട്ട ചടങ്ങില് സംസാരിക്കവേയാണ് രാജ്യത്ത് പുരാതന കാലഘട്ടം മുതല് ഇന്റര്‍നെറ്റ് ഉപയോഗിച്ചു വന്നിരുന്നതായി ബിപ്ലബ് ദേബ് അവകാശപ്പെട്ടത്.\nഅധികാരത്തിലെത്തി ഒരുമാസം പൂര്‍ത്തിയായതിനു പിന്നാലെയാണ് ഇന്റര്‍നെറ്റ് സാങ്കേതികവിദ്യാ പുരാതനകാലം മുതല്‍ക്കേ രാജ്യത്തുണ്ടായിരുന്നെന്ന് വിപ്ലബ് ദേവ് അവകാശപ്പെട്ടത്. രാജ്യത്ത് ഡിജിറ്റല് വത്കരണം കൊണ്ടുവരുന്നതിനായി വലിയതോതില് പ്രയത്നിച്ച വ്യക്തിയാണ് പ്രധാനമന്ത്രി മോദിയെന്നും ബിപ്ലബ് ദേബ് പറഞ്ഞു.\nWeb Title: Tripura cm biplab deb says narrow minded people wont believe internet existed since mahabharata era


eco-science: science around us: ഉയരത്തിലേക്ക് പോകുംതോറും എന്തുകൊണ്ടാണ് അന്തരീക്ഷ താപനില കുറഞ്ഞു വരുന്നത് ?\nഉയരത്തിലേക്ക് പോകുംതോറും എന്തുകൊണ്ടാണ് അന്തരീക്ഷ താപനില കുറഞ്ഞു വരുന്നത് ?\nസൂര്യനിൽ നിന്ന് ലഭിക്കുന്ന താപം പിടിച്ചു വെക്കണമെങ്കിൽ പദാർഥങ്ങളുടെ തന്മാത്രകൾ വേണം. കല്ലോ മണ്ണോ വെള്ളമോ വായുവോ... അങ്ങനെ എന്തെങ്കിലും..\nനമ്മുടെ അന്തരീക്ഷ താപനില എന്ന് പറയുന്നത് പ്രധാനമായും വായുവിന്‍റെ താപനില ആണ്. ഭൂമിയുടെ ഇൻഫ്രാറെഡ് വികിരണങ്ങളുടെ പ്രേരണ ഇവിടെ കുറവാണ്.\nമുകളിലേക്ക് പോകും തോറും വായു മര്‍ദ്ദം കുറയുന്നു എന്ന് എല്ലാവർക്കും അറിയാമല്ലോ. താഴെ, കൂടിയ മർദത്തിൽ കൂടുതൽ വായു തന്മാത്രകൾ ഉണ്ട്. അതുകൊണ്ടുതന്നെ കൂടുതൽ താപം അവയ്ക്ക് ശേഖരിച്ചു വെക്കുവാനും സാധിക്കും. എന്നാൽ മുകളിലേക്കു പോകുംതോറും വായു തന്മാത്രകള് കുറയുകയും താപം ശേഖരിച്ചു വെക്കൽ കുറയുകയും ചെയ്യുന്നു. ഇത് ഏതാണ്ടു 10 കിലോമീറ്റർ ഉയരം വരെ ഇങ്ങനെ കുറഞ്ഞുകൊണ്ടിരിക്കും. ഇതിനെ " Adiabatic cooling " എന്ന് പറയും.\nഎന്നാൽ 10 കിലോമീറ്റർ മുതൽ ഏതാണ്ടു 20 കിലോമീറ്റർ വരെ താപനില കാര്യമായ മാറ്റം ഇല്ലാതെ തുടരുന്നു. വീണ്ടും ഏതാണ്ടു 50 കിലോമീറ്റർ വരെ താപനില കൂടിക്കൊണ്ടിരിക്കും. വീണ്ടും കുറയും ( ചിത്രത്തിലെ ഗ്രാഫ് നോക്കുക ). പിന്നീടു സ്പേസ് എത്തിയാൽ പറയത്തക്ക അന്തരീക്ഷം ( വായു ) ഒന്നും ഉണ്ടാവില്ല. അവിടെ സൂര്യനിൽ നിന്നോ, നക്ഷത്രങ്ങളിനിന്നോ അല്ലെങ്കിൽ മറ്റു വസ്തുക്കളിൽ നിന്നോ ലഭിക്കുന്ന റേഡിയേഷനു അനുസരിച്ചായിരിക്കും നമുക്ക് " ചൂട് " അനുഭവപ്പെടുക.\nഅന്തരീക്ഷത്തിൽ ഉയരത്തിന് ( മർദത്തിന് ) അടിസ്ഥാനത്തിലുള്ള മൂലകങ്ങൾ ആണ് ഈ താപനില വ്യത്യാസത്തിന് കാരണം. അതിന്‍റെ അടിസ്ഥാനത്തിൽ ആണ് നമ്മൾ അന്തരീക്ഷത്തെ ട്രോപ്പോസിയർ, സ്ട്രാറ്റോസ്ഫിയർ, മെസോസ്ഫിയർ, തെർമോസ്ഫിയർ എന്നിങ്ങനെ4ആയി തിരിച്ചിരിക്കുന്നത്.\nഭൂമിക്ക് മുകളിലെ ബഹിരാകാശ സഞ്ചാരിയുടെ സൂര്യപ്രകാശം വീഴുന്ന ഭാഗത്തെ താപനില +200 ഡ്രിഗ്രിയും, അയാളുടേതന്നെ പ്രകാശം വീഴാത്ത ഭാഗത്തെ താപനില -150 ഡ്രിഗ്രി സെൽഷ്യസും ഒക്കെ ആണ്.


കുടുംബപരമായ അധികാര ഘടനകളിൽ നിന്ന് മോചനം നേടാനുള്ള യുവാവിന്റെ അന്വേഷണമാണ് ‘റെയിൻ’; സിനിമകൾ ഒരാളുടെ അറിവിന്റെ സത്യസന്ധവും ബോധപൂർവ്വവുമായ ആവിഷ്കാരങ്ങളായിരിക്കണം: സംവിധായകൻ ജാനോ ജുർഗൻസ് – Media Mangalam\nകുടുംബപരമായ അധികാര ഘടനകളിൽ നിന്ന് മോചനം നേടാനുള്ള യുവാവിന്റെ അന്വേഷണമാണ് ‘റെയിൻ’; സിനിമകൾ ഒരാളുടെ അറിവിന്റെ സത്യസന്ധവും ബോധപൂർവ്വവുമായ ആവിഷ്കാരങ്ങളായിരിക്കണം: സംവിധായകൻ ജാനോ ജുർഗൻസ്\nഎസ്തോണിയൻ സംവിധായകൻ ജാനോ ജർഗൻസിന്റെ ആദ്യ ഫീച്ചർ ചിത്രമായ ‘റെയിൻ’ കുടുംബത്തിനുള്ളിൽ അച്ഛനും മകനും തമ്മിലുള്ള അധികാര ബന്ധങ്ങളുടെ മാനങ്ങൾ അന്വേഷിക്കുന്നു. പഴയ തലമുറയും പുതിയ തലമുറയും തമ്മിലുള്ള ഒരു ഏറ്റുമുട്ടൽ ആണ് സിനിമയുടെ പ്രമേയം. 52-ാമത് ഐഎഫ്‌എഫ്‌ഐയോട് അനുബന്ധിച്ച് മാധ്യമങ്ങളെ അഭിസംബോധന ചെയ്ത് സംസാരിക്കുകയായിരുന്നു ചിത്രത്തിന്റെ സംവിധായകൻ ജർഗൻസ്.\nസ്വഭാവമനുസരിച്ച് നോർഡിക്കുകൾ അവരുടെ വികാരങ്ങൾ ഉള്ളിൽ സൂക്ഷിക്കുന്നുവെന്നും അത് പുറത്തുവിടാൻ ബുദ്ധിമുട്ടാണെന്നും ജർഗൻസ് പറഞ്ഞു. “യഥാർത്ഥ ജീവിതത്തിൽ പ്രകടിപ്പിക്കാൻ കഴിയാത്ത ചില വികാരങ്ങൾ റീലിലൂടെ പ്രകടിപ്പിക്കാൻ ഞാൻ ആഗ്രഹിച്ചു,” അദ്ദേഹം പറഞ്ഞു.\nസിനിമയെക്കുറിച്ച് സംസാരിക്കുമ്പോൾ, ഇത് സ്വയം കണ്ടെത്താനുള്ള ഒരു യാത്രയാണെന്നും സ്വന്തം പര്യവേക്ഷണമാണെന്നും അദ്ദേഹം പറഞ്ഞു. “യഥാർത്ഥ ജീവിതത്തിൽ ഒരിക്കലും പ്രകടിപ്പിക്കാൻ കഴിയാത്ത ഉത്തരമില്ലാത്ത നിരവധി ചോദ്യങ്ങൾ എന്റെ ഉള്ളിൽ ഉണ്ടായിരുന്നു. എന്റെ സഹോദരന്മാരോട് ആ ചോദ്യങ്ങൾ ചോദിക്കാൻ ഞാൻ ഒരു സിനിമ നിർമ്മിച്ചു, ” ജർഗൻസ് കൂട്ടിച്ചേർത്തു.\nലൊകാർണോ ഫിലിം ഫെസ്റ്റിവലിലേക്ക് തിരഞ്ഞെടുക്കപ്പെട്ട അദ്ദേഹത്തിന്റെ ഹ്രസ്വചിത്രം ഡിസ്റ്റൻസ്, സാമൂഹിക തലങ്ങളിലെ അധികാര ഘടനകളും സ്വതന്ത്രരാവാൻ ആഗ്രഹിക്കുന്ന യുവാവിനെയാണ് പ്രമേയമാക്കിയിരിക്കുന്നത്. സിനിമകൾ ഒരാളുടെ അറിവിന്റെ സത്യസന്ധവും ബോധപൂർവ്വവുമായ ആവിഷ്കാരങ്ങളായിരിക്കണമെന്നും അദ്ദേഹം പറഞ്ഞു.\nതന്റെ സിനിമയുടെ നിർമ്മാണം നീണ്ട ഒരു പ്രക്രിയയായിരുന്നു, ആശയത്തിന്റെ തുടക്കം മുതൽ ചിത്രം പൂർത്തിയാക്കാൻ7വർഷമെടുത്തു, ഇവിടെയെത്തിയത്തിലുള്ള അതിയായ സന്തോഷവും അദ്ദേഹം പങ്കുവെയ്ക്കുന്നു.\nഭാഷ, ശീലങ്ങൾ, സാങ്കേതിക വിദ്യയുടെ ഉപയോഗം തുടങ്ങി വിവിധ തലങ്ങളിൽ ഒരു കുടുംബത്തിനുള്ളിൽ തലമുറകളുടെ വിടവുകളുണ്ടെന്ന് ചിത്രത്തിന്റെ രചയിതാവ് ആന്റി നൗലൈനൻ പറഞ്ഞു. “ഞങ്ങൾ ഐഎഫ്‌എഫ്‌ഐയിൽ എത്താൻ ഏകദേശം 7000 കിലോമീറ്റർ സഞ്ചരിച്ചു, എന്നാൽ എല്ലായിടത്തും ആളുകൾ ഒരുപോലെയാണ്, അതിനാൽ വികാരങ്ങളും പ്രശ്‌നങ്ങളും ഒരുപോലെ തന്നെയാണ്. ലോകമെമ്പാടുമുള്ള ആളുകളെ സിനിമയിലൂടെ ഒന്നിപ്പിക്കുന്ന മഹത്തായ ഉത്സവമാണിത്, ” ഐഎഫ്‌എഫ്‌ഐയിലെ തന്റെ അനുഭവത്തെക്കുറിച്ച് അദ്ദേഹം കൂട്ടിച്ചേർത്തു.\nചിത്രത്തിന്റെ അസിസ്റ്റന്റ് ഡയറക്ടർ മിസ് ഹെനെൽ ജുർഗൻസും ചടങ്ങിൽ പങ്കെടുത്തു. 52ആമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ മികച്ച നവാഗത ചിത്രത്തിനുള്ള മത്സര വിഭാഗത്തിലാണ് ‘റെയിൻ’ പ്രദർശിപ്പിക്കുന്നത്.\nഎസ്തോണിയയിൽ നിന്നുള്ള ചിത്രമാണിത്. സിനിമയിലെ നായകൻ റെയിൻ, തന്റെ ഇളയ സഹോദരൻ ആറ്റ്സിനെ പിന്തുടരുന്നു, അപ്രതീക്ഷിതമായി, അവരുടെ സ്വേച്ഛാധിപതിയായ പിതാവ് കൽജുവിനെയും പ്രണയം നഷ്ടപ്പെടുന്നതിന്റെ വക്കിലുള്ള ഒരു സ്ത്രീയായ അവരുടെ അമ്മയെയും കാണുന്നതിനായി ഒരു ചെറിയ കടൽത്തീര പട്ടണത്തിലെ കുടുംബ വീട്ടിലേക്ക് മടങ്ങുന്നു. ലോകത്തെ സമൂലമായി വ്യത്യസ്‌തമായ വീക്ഷണങ്ങളുള്ള വ്യത്യസ്‌ത തലമുറകളിൽ നിന്നുള്ള ശാഠ്യക്കാരായ തന്റെ പിതാവും സഹോദരനും തമ്മിലുള്ള ഏറ്റുമുട്ടലിന്റെ സാക്ഷിയാണ് ആറ്റ്‌സ്. അച്ഛൻ റെയിനെ തന്റെ ലോകത്തിന്റെ അതിരുകളിലേക്ക് തള്ളിവിടാൻ ശ്രമിക്കുമ്പോൾ, നിഴൽ നിറഞ്ഞ ഭൂതകാലമുള്ള ഒരു നിഗൂഢ സ്ത്രീയായ അലക്‌സാന്ദ്രയിൽ റെയ്ൻ പ്രതീക്ഷ കണ്ടെത്തുന്നു. ഈ സെഷൻ മോഡറേറ്റ് ചെയ്തത് ഇൻഫർമേഷൻ ആൻഡ് ബ്രോഡ്‌കാസ്റ്റിംഗ് ജോയിന്റ് ഡയറക്ടർ രജത് ചന്ദ്രൻ ഐഐഎഫ് ആയിരുന്നു.\nAnti Naulainen iffi Janno Jürgens rain\nകേരളത്തിലെ ഉത്ര, വിസ്മയ, പ്രിയങ്ക എന്നിവർക്ക് വേണ്ടിയാണ് കാവൽ സിനിമ ; എല്ലാവർക്കും കാവലായി താൻ ഉണ്ടാകുമെന്നും സുരേഷ് ഗോപി\nമോഫിയയുടെ ആത്മഹത്യ; ചുമതലകളില് നിന്ന് നീക്കിയില്ല, ആലുവ സിഐ ഇന്നും സ്റ്റേഷനില്; നടപടിയെടുക്കണമെന്ന് ആവശ്യപ്പെട്ട് അന്‍വര് സാദത്ത് എംഎല്‍എയുടെ കുത്തിയിരിപ്പ് സമരം


ഫിഫ ഏജന്റ് അലെസോ സുന്ദാസാണ് ക്രിസ്റ്റിയാനോ റൊണാള്‍ഡോക്ക് പിന്നാലെ മെസിയും ഇറ്റാലിയന് സീരി എയിലേക്കെത്തുമെന്ന് പറഞ്ഞത്.\n24 Dec, 2018 at 04:44 AM\nകഴിഞ്ഞ കുറച്ചുവര്‍ഷങ്ങളായി ലയണല് മെസി ബാഴ്‌സലോണ വിടുന്നുവെന്ന വാര്‍ത്ത വന്നു പോകാറുണ്ട്. മാഞ്ചസ്റ്റര് സിറ്റി, പി.എസ്.ജി തുടങ്ങി ലോകത്തിന്റെ വിവിധ ഭാഗങ്ങളിലെ വമ്പന് ക്ലബുകളില് പലതും മെസിക്ക് പിന്നിലാണെന്നും റിപ്പോര്‍ട്ടുകളുണ്ടായിരുന്നു. ഇപ്പോഴിതാ മെസി ഇറ്റാലിയന് ലീഗില് കളിച്ചേക്കുമെന്നും ഇന്റര്‍മിലാനിലേക്കാണ് പോകുന്നതെന്നുമുള്ള സൂചനകള് വരുന്നത്. ഫിഫ ഏജന്റ് അലെസോ സുന്ദാസാണ് ക്രിസ്റ്റിയാനോ റൊണാള്‍ഡോക്ക് പിന്നാലെ മെസിയും ഇറ്റാലിയന് സീരി എയിലേക്കെത്തുമെന്ന് പറഞ്ഞത്.\nറയല്‍മാഡ്രിഡില് നിന്നും യുവന്റസിലേക്കുള്ളക്രിസ്റ്റ്യാനോ റൊണാള്‍ഡോയുടെ കൂടുമാറ്റം തന്നെ വലിയ തോതില് ചര്‍ച്ചയായിരുന്നു. ഇറ്റാലിയന് ലീഗിലേക്ക് മെസിയെ റൊണാള്‍ഡോ ലാ ഗസെറ്റ ഡെല്ലോ സ്‌പോര്‍ട്‌സിന് നല്‍കിയ അഭിമുഖത്തിനിടെ ക്ഷണിച്ചിരുന്നു.\n'ഇംഗ്ലണ്ട്, സ്‌പെയിന് ഇറ്റലി, പോര്‍ച്ചുഗല് എന്നിവിടങ്ങളിലെ ക്ലബുകളിലും ദേശീയ ടീമിനുവേണ്ടിയും ഞാന് കളിച്ചിട്ടുണ്ട്. അപ്പോഴെല്ലാം മെസി സ്‌പെയിനില് തന്നെയായിരുന്നു. ഭാവിയില് മെസി ഇറ്റലിയിലേക്ക് വരികയാണെങ്കില് സന്തോഷമേയുള്ളൂ. എന്റെ വെല്ലുവിളി അദ്ദേഹം സ്വീകരിക്കുമെന്നാണ് കരുതുന്നത്. ഇനിയൊരുപക്ഷേ അദ്ദേഹം സ്‌പെയിനില് തൃപ്തനാണെങ്കില് അതും ഞാന് ബഹുമാനിക്കുന്നു. ഗംഭീര ഫുട്‌ബോള് താരമാണ് അദ്ദേഹം. പക്ഷേ എനിക്കിവിടെ ഒരു നഷ്ടബോധവുമില്ല. പുതിയ ജീവിതത്തിലും ക്ലബിലും ഞാന് സന്തോഷവാനാണ്' എന്നായിരുന്നു റൊണാള്‍ഡോയുടെ പ്രതികരണം.\nറൊണാള്‍ഡോ യുവന്റസിലെത്തിയ സ്ഥിതിക്ക് ഇനി എന്തും സംഭവിക്കാമെന്നാണ് ഫിഫ ഏജന്റ് സുന്ദാസ് പറയുന്നത്. യുവന്റസ് റൊണാള്‍ഡോയെ സ്വന്തമാക്കിയ സ്ഥിതിക്ക് ഇന്റര്‍മിലാന് മെസിക്കായി ശ്രമിക്കും. അവര്‍ക്ക് പ്രത്യേകിച്ചൊന്നും നഷ്ടപ്പെടാനില്ല. ഇക്കാര്യത്തില് അന്തിമ തീരുമാനമെടുക്കേണ്ടത് ബാഴ്‌സലോണയാണെന്നായിരുന്നു സുന്ദാസിന്റെ പ്രതികരണം. ബാഴ്‌സലോണ ജനറല് മാനേജര് പെപ് സെഗുറയുമായും മെസിയുടെ പിതാവുമായും കൂടുമാറ്റത്തെക്കുറിച്ച് സുന്ദാസ് സംസാരിച്ചിട്ടുണ്ട്. പക്ഷേ അപ്പോള് നാപ്പോളിയായിരുന്നു മനസിലുണ്ടായിരുന്നതെങ്കില് ഇപ്പോഴത് ഇന്റര്‍മിലാനായെന്ന് മാത്രം.\nLionel MessiBarcelonaReal madridCristiano RonaldoMessiChristiano Ronaldo\nകോപ്പ അമേരിക്ക; അര്‍ജന്‍റീനക്ക് എതിരാളി പരാഗ്വെ\nകോപ്പ അമേരിക്ക: ബ്രസീലിനെ സമനിലയില് തളച്ച് വെനസ്വേല\nമുന് യുവേഫ പ്രസിഡന്റ് മിഷേല് പ്ലാറ്റീനിയെ അറസ്റ്റ് ചെയ്തു\nകോപ്പയില് കാനറികള്‍ക്ക് നാളെ രണ്ടാം അങ്കം


ജോലിക്കിടെ അപകടം; കഴിഞ്ഞ വര്‍ഷം മരണപ്പെട്ടത് 93 പേര്\nSun Jun 26 2022 17:08:05 GMT+0530 (India Standard Time)\nറിയാദില് 22 പേരാണ് ജോലിക്കിടെ അപകടത്തില്‍പെട്ട് മരണപ്പെട്ടത്. റിയാദില് 2797 പേര് ജോലിക്കിടെ പരിക്ക് പറ്റി ചികിത്സയിലാണ്.\nBY APH22 Feb 2020 2:18 PM GMT\nAPH22 Feb 2020 2:18 PM GMT\nദമ്മാം: ജോലിക്കിടെ കഴിഞ്ഞ വര്‍ഷം 93 പേര് മരണപ്പെട്ടതായും 15,638 പേര്‍ക്കു പരിക്കു പറ്റിയതായും ഗോസി റിപ്പോര്‍ട്ടില് വ്യക്തമാക്കി. റിയാദില് 22 പേരാണ് ജോലിക്കിടെ അപകടത്തില്‍പെട്ട് മരണപ്പെട്ടത്. റിയാദില് 2797 പേര് ജോലിക്കിടെ പരിക്ക് പറ്റി ചികിത്സയിലാണ്.\nപരിക്കു പറ്റിയവരില് 10860 സുഖം പ്രാപിച്ചതായും റിപ്പോര്‍ട്ട് സുചിപ്പിച്ചു. മരുന്നും മെഡിക്കല് ഉപകരണങ്ങളും ഉള്‍പ്പടെയുള്ള എല്ലാ ചികിത്സ സംവിധാനങ്ങളും ഗോസിയില് ഉള്‍പ്പെടും. പരിക്ക്, രോഗം എന്നിവ സംബന്ധിച്ച വിവരങ്ങള് തൊഴിലുടമ ഏഴ് ദിവസത്തിനകം ഗോസിയെ അറിയിക്കണം. ഗോസിയില് അംഗത്വം ലഭിച്ച തൊഴിലാളികള്‍ക്ക് പരിക്കിന്റെ സ്ഥിതി അനുസരിച്ച് 100 ശതമാനം താല്‍ക്കാലിക സഹായം ലഭിക്കും. ചികില്‍സാവേളയില് 75 ശതമാനം വരേയാണ് സഹായം ലഭിക്കുക. അപകടം സംഭവിച്ചത് മുതല് ജോലിക്ക് പ്രവേശിക്കുന്നത് വരേയുള്ള സഹായമാണ് ലഭിക്കുക. മെഡിക്കല് റിപ്പോര്‍ട്ടിന്റെ അടിസ്ഥാനത്തില് ആവശ്യമെങ്കില് നാട്ടിലേക്ക് കൊണ്ടുപോകുന്നതിനുള്ള ചിലവും ഗോസി അംഗത്വം ഉള്ളവര്‍ക്ക് ലഭിക്കും.\nmedical aid saudi labours


കെ രാഘവൻ മാസ്റ്റർ ഈണങ്ങളുടെം രാജശില്പി; നാളെ രാഘവന് മാസ്റ്ററുടെ ഓര്‍മ്മ ദിനം - Janayugom Online\nസംഗീത ചക്രവർത്തി കെ രാഘവൻമാസ്റ്റരുടെ ചരമവാർഷികദിനമാണ് ഒക്ടോബർ 19. അറബികടലിന്റെ തീരത്ത് അന്ത്യവിശ്രമം കൊള്ളുകയാണ് മാസ്റ്റർ. മലയാള നാടക ചലച്ചിത്ര ഗാനശാഖയെ നാടൻ ശീലുകളുടെയും മാപ്പിളപ്പാട്ടിന്റെയും ചിലങ്കയണിയിച്ച സംഗീത സംവിധായകനായിരുന്നു കെ രാഘവൻ മാസ്റ്റർ. അദ്ദേഹം ഈണം നൽകിയ പാട്ട് മലയാളിയുടെ മനസ്സിൽ ഇപ്പോഴുമുണ്ട്. 1950ൽ ആകാശവാണികോഴിക്കോട് നിലയം സ്ഥാപിച്ചപ്പോൾ ലളിതഗാന വിഭാഗത്തിൽ പ്രൊഡ്യൂസറായി നിയമനം കിട്ടി. രാഘവൻ മാസ്റ്റർ ചിട്ടപ്പെടുത്തിയ ഗാനങ്ങളായിരുന്നു കോഴിക്കോട് നിലയത്തിൽ നിന്ന് ആദ്യമായി പ്രക്ഷേപണം ചെയ്തത്. ‘പാടാനോർത്തൊരു മധുരിതഗാനം പാട്ടിയതില്ലല്ലൊ…’ തുടങ്ങിയ എത്രയോ ഗാനങ്ങൾ ആകാശവാണിക്ക് വേണ്ടി മാസ്റ്റർ ഒരുക്കി.\nആകാശവാണിയിലെ കലാജീവിതമാണ് അദ്ദേഹത്തെ നാടക ലോകത്തെത്തിച്ചത്. കെ പി എസിയുടെ ‘അശ്വമേധ’ത്തിലെ ‘പാമ്പുകൾക്ക് മാളമുണ്ട് പറവകൾക്ക് ആകാശമുണ്ട്…, ‘തലയ്ക്ക് മീതെ ശൂന്യാകാശം…’ തുടങ്ങിയ ഗാനങ്ങൾക്ക് സംഗീതം നൽകി. 1950ൽ വെളിച്ചം കാണാതെ പോയ ‘കതിരുകാണാക്കിളി’, ‘പുള്ളിമാൻ’ എന്നീ ചിത്രങ്ങൾക്ക് സംഗീതം ഒരുക്കി നൂതനമാറ്റം ഉണ്ടാക്കാൻ അദ്ദേഹത്തിന് കഴി‍ഞ്ഞു. പി ഭാസ്കരന്റെ വരികൾ കൊണ്ട് സമ്പന്നമായ നീലകുയിലിലെ ഗാനങ്ങളിലെ സംഗീതമാണ് രാഘവൻ മാസ്റ്റരുടെ കഴിവ് സിനിമാലോകം തിരിച്ചറിഞ്ഞത്. രാഘവൻ മാസ്റ്റർ സംഗീതം നൽകി അദ്ദേഹം തന്നെ പാടിയ, ‘കാലരികത്ത് വലയെറിഞ്ഞപ്പോൾ…’ എന്ന ഗാനം മലയാളിയുടെ മനസ്സിൽ നിന്നും മാഞ്ഞുപോയിട്ടില്ല.\n‘നായരുപിടിച്ച പുലിവാലി‘ലെ, ‘കാത്തുസൂക്ഷിച്ചൊരു കസ്തൂരി മാമ്പഴം…’, ‘തച്ചോളി അമ്പു’, ‘നാദാപുരം പള്ളി‘യിലെ തുടങ്ങിയ നിരവധി ഗാനങ്ങൾക്ക് മാസ്റ്റർ ഈണം പകർന്നു. സിനാമലോകത്തെ അദ്ദേഹം നിരവധി പേരെ കൈപിടിച്ച് ഉയർത്തി. ‘എന്തിന് ഇത്ര പഞ്ചസാര…’ എന്ന ഗാനം ആലപിച്ചാണ് കെ പി ഉദയഭാനു സംഗീതലോകത്തേക്ക് കടന്നുവന്നത്. ‘മാനത്തെ കായലിൽ…’ എന്ന ഗാനത്തിലൂടെ ബ്രഹ്മാനന്ദനും കടന്നുവന്നു. വി ടി മുരളി തുടങ്ങി പലരെയും മാസ്റ്റർ വളർത്തികൊണ്ടുവന്നു. ജോലിയിലിരിക്കുന്ന ഘട്ടത്തിൽ രഘുനാഥ്, മോളി എന്ന പേരിൽ പല സിനിമകൾക്കും സംഗീതം പകർന്നു. പ്രണയഗാനങ്ങൾ കൊണ്ടു മധുരാനുഭവങ്ങൾ ഉണ്ടാക്കാൻ രാഘവൻ മാസ്റ്റർക്ക് കഴിഞ്ഞു. ശ്യാമളചേച്ചിയിലെ കള്ളിവളയിറക്കുമ്പോൾ, നഗരമേ നന്ദിയിലെ മഞ്ഞണിപൂനിലാവ് തുടങ്ങി പ്രേമഭാവനയുടെ ഭംഗി ആസ്വദിക്കാൻ കഴിയുന്ന എത്രയോ ഗാനങ്ങൾക്ക് മാസ്റ്റർ സംഗീതം നൽകി.\n‘ഭാരതമെന്നാൽ പാരിൻനാടുവിൽ…’ പോലുള്ള ദേശഭക്തിഗാനങ്ങൾക്കും സംഗീതം പകരുകയുണ്ടായി. 1973ൽ ‘നിർമ്മാല്യ’ത്തിനും 1977ൽ ‘പൂജക്കെടുക്കാത്ത പൂക്കൾ’ക്കും 1987ൽ ‘പാഞ്ചാലി’ എന്ന നാടകത്തിനും സംസ്ഥാന അവാർഡ് കരസ്ഥമാക്കി. തുടര്‍ന്ന് കേരള സർക്കാർ ജെ സി ഡാനിയൽ അവാർഡുനൽകി ആദരിച്ചു.\n‘കള്ളിച്ചെല്ലമ്മ’യിലെ, ‘കരിമുകിൽ കാട്ടിലെ…’, ‘യുദ്ധകാണ്ഡ’ത്തിലെ ‘ശ്യാമസുന്ദര പുഷ്പമേ…’, ‘കൊടുങ്ങലൂരമ്മ’യിലെ ‘മഞ്ജുഭാഷണി…, ‘ഉമ്മാച്ചു‘വിലെ ‘ഏകാന്ത പഥികൻ ഞാൻ…, ‘അമ്മയെ കാണാനില്ല’യിലെ ‘ഉണരുണരൂ…, ‘പൂജക്കെടുക്കാത്ത പൂക്ക’ളിലെ ‘ക്ഷേത്രമെന്ന് അറിയാത്ത… എന്നിങ്ങനെ മലയളികൾ എന്നും നെഞ്ചിലേറ്റുന്ന ഈ പാട്ടുകളൊക്കെ മാസ്റ്റർ ഈണം നൽകിയ ചിലത് മാത്രം. കെപിഎസി നാടക സമിതിയുമായി സഹകരിക്കുകയെന്നത് മാഷിന് അഭിമാനമായിരുന്നു. തോപ്പിൽഭാസിയുടെ മരണം തനിക്ക് സഹിക്കാൻ പറ്റാത്തതാണെന്ന് മാഷ് പറയുമായിരുന്നു. കെപിഎസി നാടകസമിതിയിൽ താമസിച്ചുകൊണ്ട് അഞ്ച് വർഷക്കാലം സംഗീതം പഠിപ്പിച്ചിരുന്നു. അദ്ദേഹത്തിന്റെ നാടകഗാനങ്ങളും സിനിമാഗാനങ്ങളും മാപ്പിളപ്പാട്ടുകളും മലയാളിയുടെ മനസ്സില് എക്കാലവും നിലനില്‍ക്കും. രാഘവൻ മാസ്റ്റരുടെ ഈണങ്ങൾക്ക് മരണമില്ല. ഈണങ്ങളുട രാജശില്പിയാണ് രാഘവൻ മാസ്റ്റർ.


Speaker disqualified3rebel MLA's of Karnakata | കർണാടകയിൽ ഇനി തിരിച്ചടി;3വിമത എംഎൽഎമാരെ സ്പീക്കർ അയോഗ്യരാക്കി - Malayalam Oneindia\nPublished: July 25 2019, 21:33 [IST]\nദില്ലി: കർണാടകയിൽ മൂന്ന് വിമത എംഎൽഎമാരെ സ്പീക്കർ അയോഗ്യരാക്കി. സർക്കാരിന്റെ വീഴ്ചയ്ക്ക് കാരണക്കാരായ വിമത എംഎൽഎമാരെ അയോഗ്യരാക്കണമെന്ന് കോൺഗ്രസും ജെഡിഎസും സ്പീക്കർ കെ ആർ രമേശ് കുമാറിനോട് ശുപാർശ ചെയ്തിരുന്നു. രണ്ട് വിമത കോൺഗ്രസ് എംഎൽഎമാരെയും ഒരു സ്വതന്ത്ര എംഎൽഎയുമാണ് സ്പീക്കർ അയോഗ്യരാക്കിയിരിക്കുന്നത്.\nവിമത കോൺഗ്രസ് എംഎൽഎമാരായ രമേശ് ജാർക്കിഹോളി, മഹേഷ് കുമത്തല്ലി, സ്വതന്ത്ര എംഎൽഎ ആർ ശങ്കർ എന്നിവരാണ് നടപടി നേരിട്ടത്. ഈ മാസം ആദ്യം വിമത കോൺഗ്രസ് എംഎൽഎമാർ രാജി സമർപ്പിച്ചിരുന്നു. സ്വതന്ത്ര എംഎൽഎയായ ആർ ശങ്കർ സർക്കാരിനുള്ള പിന്തുണ പിൻവലിക്കുകയും ഇനി ബിജെപിക്കൊപ്പമാണെന്ന് പ്രഖ്യാപിക്കുകയും ചെയ്തിരുന്നു.\n15 എംഎൽഎമാർ രാജി സമർപ്പിച്ചതോടെയാണ് കർണാടകയിലെ കോൺഗ്രസ്-ജെഡിഎസ് സർക്കാർ താഴെ വീണത്. കുമാരസ്വാമി സർക്കാർ നിയമസഭയിൽ വിശ്വാസ വോട്ട് തേടിയെങ്കിലും പരാജയപ്പെടുകയായിരുന്നു. വിമത എംഎൽഎമാർ വോട്ടെടുപ്പിൽ നിന്നും വിട്ടു നിന്നു. 99 എംഎൽഎമാർ വിശ്വാസ പ്രമേയത്തെ പിന്തുണച്ചപ്പോൾ 105 പേർ പ്രമേയത്തെ എതിർക്കുകയായിരുന്നു.\nഅയോഗ്യരാക്കിയതോടെ 15ാം നിയമസഭ പിരിച്ചുവിടുന്നത് വരെ വിമത എംഎൽഎമാർക്ക് തിരഞ്ഞെടുപ്പിൽ മത്സരിക്കാൻ സാധിക്കില്ല. ബാക്കി വിമത എംഎൽഎമാരുടെ രാജിക്കത്തിലും അയോഗ്യത ശുപാർശയിലും രണ്ട് ദിവസത്തിനുള്ളിൽ തന്നെ തീരുമാനം ഉണ്ടാകുമെന്നാണ് സ്പീക്കർ വ്യക്തമാക്കിയിരിക്കുന്നത്. സഖ്യ സർക്കാർ താഴെ വീണിട്ടും സർക്കാർ രൂപികരണത്തിനുള്ള നടപടികൾ ബിജെപി ആരംഭിച്ചിട്ടില്ല. സംസ്ഥാനത്ത് സ്ഥിരതയുള്ള സർക്കാർ വേണമെന്നാണ് അമിത് ഷായുടെ നിർദ്ദേശം. അൽപ്പം കൂടി കാത്തിരിക്കാനാണ് യെഡിയൂരപ്പയോട് നിർദ്ദേശിച്ചിരിക്കുന്നത്.\nവിമതരുടെ രാജി സ്പീക്കർ അംഗീകരിച്ചില്ലെങ്കിൽ സഭയുടെ അംഗബലം 225 ആയി തുടരുകയും കേവല ഭൂരിപക്ഷം 113 ആവുകയും ചെയ്യും.3പേരെ അയോഗ്യരാക്കിയതോടെ സഭയുടെ അംഗബലം 222ഉം കേവല ഭൂരിപക്ഷം 112ഉം ആയി. 105 എംഎൽഎമാരാണ് ബിജെപിക്കുള്ളത്. ഇതോടെ സംസ്ഥാനത്ത് രാഷ്ട്രപതി ഭരണത്തിന് ഗവർണർ ശുപാർശ ചെയ്യാനുള്ള സാധ്യതയുമുണ്ട്.\nSpeaker disqualified3rebel MLA's of Karnakata\nStory first published: Thursday, July 25, 2019, 21:33 [IST]


ലിനിയെ ഓർക്കാതെ ഈ കാലം കടന്നു പോകില്ല; ആ ജീവിതം ഏറ്റവും പ്രചോദിതമാകുന്ന സമയം: മുഖ്യമന്ത്രി | Kerala | Deshabhimani | Thursday May 21, 2020\nതിരുവനന്തപുരം > കോവിഡ് വൈറസിനു മുമ്പേ മലയാളികളിൽ ഭീതി നിറച്ച മാരക വൈറസ് വ്യാപനത്തിന്റെ ഓർമകൾക്ക് ബുധനാഴ്‌ച രണ്ടുവർഷം പിന്നിടുന്നു. ഈ സമയത്ത് നിപാ വൈറസിനെതിരെ പോരാടിയ ലിനിയെ ഓർക്കാതിരിക്കാൻ ആവില്ലെന്ന് മുഖ്യമന്ത്രി പിണറായി വിജയൻ ഫെയ്‌സ്‌ബുക്ക് കുറിപ്പിൽ പറഞ്ഞു.\nലിനിയെ ഓർക്കാതെ ഈ കാലം എങ്ങനെ കടന്നു പോകും?. ആ ജീവിതം മറ്റുള്ളവർക്ക് ഏറ്റവും പ്രചോദിതമാകുന്നത് ഇക്കാലത്താണ്. നിപയെന്ന മഹാമാരിക്കെതിരായി പോരാടി സിസ്റ്റർ ലിനി വിടവാങ്ങിയിട്ട് ഇന്നേക്ക് രണ്ടു വർഷം തികയുന്നു. പേരാമ്പ്ര താലൂക്ക് ആശുപത്രിയില് ജോലി ചെയ്‌തിരുന്ന ലിനിക്ക് നിപാ ബാധിതരെ ശുശ്രൂഷിക്കുന്നതിനിടെയാണ് വൈറസ് ബാധയേറ്റത്. അർപണ ബോധത്തോടെ രോഗബാധിതരെ ശുശ്രൂഷിച്ച ലിനി ആരോഗ്യ പ്രവർത്തകർക്കാകെ മാതൃകയായി മാറി.\nകോവിഡ് - 19 എന്ന മഹാമാരിയെ ലോകം നേരിട്ടുകൊണ്ടിരിക്കുന്ന വേളയിലാണ് ലിനിയുടെ ഓർമ്മദിനം കടന്നുപോവുന്നത്. ലിനിയെ പോലുള്ള ആയിരക്കണക്കിന് ആരോഗ്യ പ്രവർത്തകരാണ് ഈ പോരാട്ടത്തിൽ കേരളത്തിൻ്റെ കരുത്ത്. രോഗികളെ ശുശ്രൂഷിക്കാനും രോഗം പടരാതിരിക്കാനും കാട്ടുന്ന ജാഗ്രത നമ്മുടെ നാടിനെ സുരക്ഷിതമാക്കുന്നതിൽ പ്രധാന പങ്കുവഹിക്കുന്നുണ്ട്. ലോകത്തിൻ്റെ മുക്കിലും മൂലയിലും മലയാളികളായ ആരോഗ്യ പ്രവർത്തകർ കോവിഡിനെതിരായ പോരാട്ടത്തിൽ എല്ലാം മറന്ന് മുന്നിലുണ്ട്.\nരോഗബാധിതരെ ശുശ്രൂഷിക്കുന്നതിനിടയിൽ വൈറസ് ബാധ ഏറ്റ ആരോഗ്യ പ്രവർത്തകർ രോഗമുക്തിക്കു ശേഷം അതേ ജോലിയിലേക്ക് തന്നെയെന്ന് പ്രഖ്യാപിക്കുന്നത് നമുക്കാകെ ധൈര്യം നൽകുന്നു. ലിനിയുടെ ജീവിതസന്ദേശം പ്രസക്തമാകുന്നത് ഇവിടെയാണ്. കോവിഡിനെതിരായ പോരാട്ടത്തിൽ ലിനിയുടെ ഓർമ്മകൾ നമുക്ക് കരുത്തേകും -‐ മുഖ്യമന്ത്രി പറഞ്ഞു.\nഇനിയും ന്യായീകരിക്കുന്നോ കഷ്ടം!\nലിനിയുടെ കുടുംബത്തെ വേട്ടയാടാൻ അനുവദിക്കില്ല : മുഖ്യമന്ത്രി\nലിനിയുടെ ഭർത്താവിനുനേരെ കോൺഗ്രസിന്റെ ഭീഷണിസമരം\nലിനിയുടെ ഭർത്താവിനെതിരായ കൈയ്യേറ്റം; കോൺഗ്രസ്സ് നിലപാട് സാംസ്‌കാരിക കേരളത്തിന് അപമാനം: ഡിവൈഎഫ്ഐ\nഎനിക്കും മക്കൾക്കും ടീച്ചർ അമ്മ തന്നെ


ആദ്യം വിറച്ചെങ്കിലും ലിവർപൂളിന് വിജയം | Fanport | Premier League News Malayalam\nHome Football Premier League ആദ്യം വിറച്ചെങ്കിലും ലിവർപൂളിന് വിജയം\nഇംഗ്ലീഷ് പ്രീമിയർ ലീഗിൽ ചാമ്പ്യന്മാരായ ലിവർപൂൾ വിജയ വഴിയിൽ തിരികെയെത്തി. ഇന്ന് നടന്ന മത്സരത്തിൽ ഷെഫീൽഡ് യുണൈറ്റഡിനെ നേരിട്ട ലിവർപൂൾ തുടക്കത്തിൽ ഒരു ഗോളിന് പിന്നിട്ടു നിന്ന ശേഷം തിരിച്ചടിച്ചാണ് വിജയം സ്വന്തമാക്കിയത്. ഒന്നിനെതിരെ രണ്ടു ഗോളുകൾക്കായിരുന്നു ലിവർപൂളിന്റെ വിജയം. മത്സരത്തിന്റെ 13ആം മിനുട്ടിൽ ഫബിനോയുടെ ഒരു ടാക്കിൽ ആണ് ഷെഫീൽഡിന് പെനാൾട്ടി നൽകിയത്.\nപെനാൾട്ടി എടുത്ത സാൻഡെർ ബെർഗെ ലക്ഷ്യം കണ്ടു. എന്നാൽ നല്ല രീതിയിൽ കളിയിലേക്ക് തിരികെ വന്ന ലിവർപൂൾ 41ആം മിനുട്ടിൽ ഫർമീനോയിലൂടെ സമനില കണ്ടെത്തി. മാനെയുടെ ഒരു ഹെഡർ ഗോളി സേവ് ചെയ്തപ്പോൾ റീബൗണ്ടിൽ ടാപിന്നിലൂടെ ഫർമീനോ ലക്ഷ്യം കണ്ടു. രണ്ടാം പകുതിയിൽ 62ആം മിനുട്ടിൽ സാല ലിവർപൂളിന് ലീഡ് നൽകി എങ്കിലും വാർ ആ ഗോൾ നിഷേധിച്ചു. പിന്നാലെ 64ആം മിനുട്ടിൽ ജോട്ടയിലൂടെ ലിവർപൂൾ രണ്ടാം ഗോൾ നേടി. താരത്തിന്റെ ലിവർപൂളിൽ എത്തിയ ശേഷമുള്ള രണ്ടാം ഗോളുമാണിത്. ഈ വിജയത്തോടെ ലിവർപൂൾ ലീഗിൽ രണ്ടാം സ്ഥാനത്ത് എത്തി. ഒരു വിജയം പോലുമില്ലാത്ത ഷെഫീൽഡ് 19ആം സ്ഥാനത്താണ് ഉള്ളത്.\nPrevious articleഇന്റർ മിലാൻ വിജയ വഴിയിൽ തിരികെയെത്തി\nNext articleവീണ്ടും സുവാരസിന് ഗോൾ, 21 മത്സരങ്ങളിൽ തോൽക്കാതെ അത്ലറ്റിക്കോ മാഡ്രിഡ്


സംസ്ഥാനത്ത് ഇന്ന് മുതൽ വാക്സിനേഷൻ പുനരാരംഭിക്കും\nHomevaccineസംസ്ഥാനത്ത് ഇന്ന് മുതൽ വാക്സിനേഷൻ പുനരാരംഭിക്കും\nരണ്ട് ദിവസത്തെ വാക്സിൻ പ്രതിസന്ധിക്ക് ശേഷം സംസ്ഥാനത്ത് ഇന്ന് മുതൽ വാക്സിനേഷൻ പുനരാരംഭിക്കും. ഇന്നലെ ലഭിച്ച 5,11,080 ഡോസ് വാക്സിന് ജില്ലകളിലേക്ക് വിതരണം ചെയ്തു. 2,91,080 ഡോസ് കോവിഷീല്‍ഡ് വാക്‌സിനും 2,20,000 ഡോസ് കോവാക്‌സിനുമാണ് വിതരണം ചെയ്തത്.\nരണ്ട് ദിവസമായി വാക്സിനേഷൻ നിലച്ച തിരുവനന്തപുരത്ത് 98,560 ഡോസ് എത്തിയിട്ടുണ്ട്. ഇന്നലെ 95,308 പേര്‍ക്കാണ് കുത്തിവെപ്പ് നല്‍കിയത്. ഇതുവരെ ഒന്നും രണ്ടും ഡോസ് ചേര്‍ത്ത് ആകെ 2,21,94,304 പേര്‍ക്കാണ് വാക്‌സിന് നല്‍കിയത്. വാക്സിനേഷൻ യജ്ഞത്തിന്‍റെ ഭാഗമായി സ്വകാര്യ ആശുപത്രികള്‍ക്കു നല്‍കാനായി 20 ലക്ഷം ഡോസ് വാക്‌സിന് വാങ്ങാനുള്ള നടപടികള് പൂര്‍ത്തിയായതായി സർക്കാർ അറിയിച്ചു.\nഅതേസമയം, പ്രതിവാര ഇന്‍ഫക്ഷന് പോപ്പുലേഷന് റേഷ്യോ എട്ടിനു മുകളിലുള്ള പ്രദേശങ്ങളില് ലോക്ഡൗണ് ഏര്‍പ്പെടുത്താൻ തീരുമാനിച്ചിട്ടുണ്ട്. ഡബ്ല്യു.ഐ.പി.ആര് നിരക്ക് 14 ല് കൂടുതലുള്ള ജില്ലകളില് മൈക്രോ കണ്ടയ്ന്‍മെന്റ് സോണുകള് 50 ശതമാനത്തിലധികം വര്‍ധിപ്പിക്കും. മൂന്നാം തരംഗം മുന്നിൽ കണ്ട് പീഡിയാട്രിക് സൗകര്യങ്ങള് വര്‍ദ്ധിപ്പിക്കാനും തീരുമാനിച്ചിട്ടുണ്ട്


രമയ്ക്കും കൊടുക്കട്ടെ 51 വെട്ട് | VygaNews\nരമയ്ക്കും കൊടുക്കട്ടെ 51 വെട്ട്\nഎസ് ജഗദീഷ് ബാബു സ്ത്രീ അമ്മയും പ്രകൃതിയും ആണെന്ന് തിരിച്ചറിയാന് കഴിയാത്ത ഒരു സമൂഹത്തില് സ്ത്രീപക്ഷ രാഷ്ട്രീയം പറയുന്നത് കാപട്യമാണ്....\nസ്ത്രീ അമ്മയും പ്രകൃതിയും ആണെന്ന് തിരിച്ചറിയാന് കഴിയാത്ത ഒരു സമൂഹത്തില് സ്ത്രീപക്ഷ രാഷ്ട്രീയം പറയുന്നത് കാപട്യമാണ്. ഇന്ത്യയിലേയും പ്രത്യേകിച്ച് കേരളത്തിലേയും രാഷ്ട്രീയ പാര്‍ട്ടികളെല്ലാം പുരുഷമേധാവിത്വത്തില് മാത്രം വിശ്വസിക്കുന്നവരാണ്. അതുകൊണ്ടാണ് എല്ലാ രംഗത്തും സ്ത്രീകള്‍ക്ക് തുല്യത നല്‍കാന് നമ്മുടെ രാജ്യത്തിന് കഴിയാതെ പോകുന്നത്.\nപാര്‍ലമെന്റില് സ്ത്രീകള്‍ക്ക് 33 ശതമാനം സംവരണം നല്‍കാനുള്ള ബില്ലിനെ എതിര്‍ത്ത് തോല്‍പ്പിക്കുന്ന കാര്യത്തില് രാഷ്ട്രീയ പാര്‍ട്ടികളെല്ലാം പരസ്പരം മത്സരിക്കുകയായിരുന്നല്ലോ.\nസ്ത്രീയെ അംഗീകരിക്കാനും ബഹുമാനിക്കാനും കഴിയാത്ത ഒരു ജനത സാംസ്‌കാരികമായി നേട്ടങ്ങള് ഉണ്ടാക്കിയെന്ന് അവകാശപ്പെടാന് പാടില്ല. സാക്ഷരതയിലും സാങ്കേതിക വിദ്യയിലും വിപ്ലവത്തിലും മുന്നിലാണ് തങ്ങളെന്ന് അവകാശപ്പെടുന്ന കേരളത്തിലെ സ്ഥിതി എന്താണ്? കേരളം ഭരിക്കുന്ന കമ്മ്യൂണിസ്റ്റ് പാര്‍ട്ടിയിലെ ആളുകള് ചേര്‍ന്ന് 51 വെട്ട് വെട്ടി കൊലപ്പെടുത്തിയ ടി.പി. ചന്ദ്രശേഖരന്റെ ഭാര്യ കെ.കെ. രമയോട് സി.പി.എമ്മും അനുഭാവികളും കാണിക്കുന്ന അസഹിഷ്ണുത മാത്രം മതി അവരുടെ സ്ത്രീപക്ഷ രാഷ്ട്രീയം തികഞ്ഞ കാപട്യമാണെന്ന് മനസ്സിലാക്കാന്. ഒരുകാലത്ത് ഒഞ്ചിയം സഖാക്കളുടെ വികാരമായിരുന്നു ടി.പിയെന്നതും മറക്കരുത്.\nഇരുട്ടിന്റെ മറവില് പതിയിരുന്ന് ഭീരുക്കളെപ്പോലെ പിന്നില് നിന്ന് ചന്ദ്രശേഖരനെ വെട്ടിവീഴ്ത്തിയ കാപാലികര്. പ്രതികള് പിടിയിലാവുകയും കോടതി അവരെ ശിക്ഷിക്കുകയും ചെയ്തിട്ടുപോലും ആ പ്രതികളെ പാര്‍ട്ടിയില് നിന്ന് പുറത്താക്കാനോ തള്ളിപ്പറയാനോ സി.പി.എമ്മിന് കഴിഞ്ഞില്ല. ജയിലിനകത്തും പുറത്തും ആ കൊലയാളികള്‍ക്ക് വേണ്ടി പാര്‍ട്ടിയുടെ എല്ലാ സംവിധാനങ്ങളും ഇന്നും സംസാരിക്കുന്നു.\nകൊലയുടെ മുഖ്യസൂത്രധാരനായ കുഞ്ഞനന്തനെ പാര്‍ട്ടി സമ്മേളനങ്ങളില് പങ്കെടുപ്പിക്കുകയും തിരഞ്ഞെടുക്കുകയും ചെയ്തു. ടി.പി. വധത്തിലെ പ്രതികള് പാര്‍ട്ടിക്കാരെന്ന് തെളിഞ്ഞാല് നടപടി എടുക്കുമെന്ന് പി.ബി.യിലും കേന്ദ്ര കമ്മിറ്റിയിലും ആവര്‍ത്തിച്ച് പറഞ്ഞ മുന് ജനറല് സെക്രട്ടറി പ്രകാശ് കാരാട്ട് ഇപ്പോള് ചന്ദ്രശേഖരനെക്കുറിച്ച് ഓര്‍ക്കുന്നുപോലുമില്ല. ഇതേസമയം അദ്ദേഹത്തിന്റെ അനുയായികളായ കേരളത്തിലെ പി.ബി. അംഗങ്ങള് ഉള്‍പ്പെടെ കെ.കെ. രമയെ സാമൂഹികമാധ്യമങ്ങളിലൂടെ അധിക്ഷേപിക്കുന്നത് കണ്ട് രസിക്കുകയുമാണ്. ഇത്തരം സ്ത്രീവിരുദ്ധരാഷ്ട്രീയം അരുത് എന്ന് പറയാന് പോലും ഒരു നേതാവിനുമാവുന്നില്ല.\nജീവിച്ചിരിക്കെ തന്നെ, ഒരു സ്ത്രീയെ, അമ്മയെ അധിക്ഷേപിക്കാവുന്ന അതിര്‍വരമ്പുകളെല്ലാം കടന്നുകൊണ്ടാണ് രമയ്‌ക്കെതിരെയുള്ള സോഷ്യല് മീഡിയയിലെ ആക്രമണങ്ങള്. ജിഷ കൊലക്കേസിന്റെ പേരില് മെഴുകുതിരി കത്തിച്ചും മുതലക്കണ്ണീര് ഒഴുക്കിയും അധികാരത്തില് എത്തിയവരാണ് ഇതെല്ലാം ചെയ്യുന്നത്.\nബ്രിട്ടീഷ് പട്ടാളത്തിന്റെ ലോക്കപ്പില് പീഡനം ഏറ്റുവാങ്ങിയ ഗൗരി അമ്മയോടും കേരള പൊലീസിന്റെ പീഡനങ്ങള്‍ക്കിരയായ കെ. അജിതയോടും നമ്മുടെ വിപ്ലവകാരികള് കാണിച്ച ക്രൂരതകള് മറക്കാവുന്നതല്ല. ജീവിച്ചിരിക്കുന്ന ഗൗരി അമ്മയും അജിതയും അവരുടെ പിന്‍മുറക്കാരിയായിത്തന്നെയാണ് കെ.കെ. രമയെ കാണുന്നത്.\nജീവിതസഖാവായിരുന്ന ടി.പി. ഉയര്‍ത്തിയ രാഷ്ട്രീയമാണ് കെ.കെ. രമ ഉയര്‍ത്തിപ്പിടിക്കുന്നത്. രമയും പാര്‍ട്ടിയായ ആര്.എം.പി.യും ഉയര്‍ത്തുന്ന എതിര്‍ശബ്ദങ്ങളെ എന്തിനാണ് ഇവര് ഭയപ്പെടുന്നത്. അധികാരവും സംഘടനാ ബലവും ഉപയോഗിച്ച് ഒരു സ്ത്രീയെ എന്തിനാണ് കടന്നാക്രമിക്കുന്നത്?\nലൈംഗികമായി പോലും അധിക്ഷേപിച്ചിട്ടും ചെറുത്തുനില്‍ക്കുന്ന രമയെ വേണമെങ്കില് കൊല്ലാം, പക്ഷേ തോല്‍പ്പിക്കാനാകില്ല. ടി.പി.യെ കൊല്ലാന് ഉത്തരവിട്ട നേതാക്കളുടെ ഗൂഢാലോചന പുറത്തുകൊണ്ടുവരികയാണ് അവരുടെ ലക്ഷ്യം.\nകേരളവും കേന്ദ്രവും ഭരിച്ചിരുന്ന കോണ്‍ഗ്രസിനോ ഇപ്പോള് കേന്ദ്രം ഭരിക്കുന്ന ബി.ജെ.പി.ക്കോ ഇവരുടെ ആവശ്യം സാധിച്ചുകൊടുക്കാനായില്ല. സി.ബി.ഐ. അന്വേഷണം വേണമെന്ന ഹര്‍ജി ഹൈക്കോടതിയുടെ പരിഗണനയിലാണ്. ഇന്നല്ലെങ്കില് നാളെ ഈ ആവശ്യം കോടതിയെങ്കിലും അംഗീകരിക്കുമെന്നു രമയ്‌ക്കൊപ്പം വലിയൊരു വിഭാഗം മലയാളികളും പ്രത്യാശിക്കുന്നുണ്ട്.\nKeywords: TP Chandrasekharan, KK Rema, CPM, RMP, S Jagadeesh Babu\nVygaNews: രമയ്ക്കും കൊടുക്കട്ടെ 51 വെട്ട്


ഈസ്റ്റ് ബംഗാളിന് വിജയം, ലീഗിൽ രണ്ടാമത് | Fanport | Football News Malayalam\nHome Football ഈസ്റ്റ് ബംഗാളിന് വിജയം, ലീഗിൽ രണ്ടാമത്\nഈസ്റ്റ് ബംഗാളിന് വിജയം, ലീഗിൽ രണ്ടാമത്\nSeptember 20, 2019 - 9:30 PM\nകൊൽക്കത്ത ഫുട്ബോൾ ലീഗിൽ ഈസ്റ്റ് ബംഗാൾ വീണ്ടും വിജയ വഴിയിൽ എത്തി. ഇന്ന് നടന്ന മത്സരത്തിൽ റെയിൻബോ എഫ് സിയെ ആണ് ഈസ്റ്റ് ബംഗാൾ പരാജയപ്പെടുത്തിയത്. മറുപടിയില്ലാത്ത ഒരു ഗോളിനായിരുന്നു ഈസ്റ്റ് ബംഗാളിന്റെ വിജയം. ആദ്യ പകുതിയിൽ ലഭിച്ച ഒരു പെനാൾട്ടി ലക്ഷ്യത്തിൽ എത്തിച്ച് എസ്പാഡ മാർട്ടിൻ ആണ് ഈസ്റ്റ് ബംഗാളിനെ വിജയിപ്പിച്ചത്.\nലീഗിൽ ഈ വിജയത്തോടെ ഈസ്റ്റ് ബംഗാൾ രണ്ടാം സ്ഥണത്ത് എത്തി.9മത്സരങ്ങളിൽ നിന്ന് 17 പോയന്റാണ് ഈസ്റ്റ് ബംഗാളിന് ഉള്ളത്. 8 മത്സരങ്ങളിൽ നിന്ന് 17 പോയന്റുള്ള പീർലെസ് ആണ് ലീഗിൽ ഒന്നാമത് ഉള്ളത്. ആകെ 11 മത്സരങ്ങൾ ആണ് ലീഗിൽ ഒരു ടീമിന് ഉള്ളത്.\nPrevious articleബ്രസീൽ ടീം പ്രഖ്യാപിച്ചു, അലിസൺ ഇല്ല, ജീസുസ് തിരികെ എത്തി\nNext article43 വര്‍ഷത്തിനിടെ ആദ്യമായി ഒരിന്ത്യന് താരം ഏഷ്യന് ചാമ്പ്യന്‍ഷിപ്പ് ക്വാര്‍ട്ടറില്, പുതു ചരിത്രം കുറിച്ച് സത്യന് ജ്ഞാനശേഖരന്


ഇൻഫോസിസിനു വെല്ലുവിളികൾ : Deepika.com Business News\nബംഗളൂരു: വിശാൽ സിക്കയുടെ രാജി ഇൻഫോസിസ് ടെക്നോളജീസിന് ഉയർത്തുന്നത് ഒരുപറ്റം വെല്ലുവിളികൾ.\nഒന്ന്: ഒരു പുതിയ സാരഥി വേണം. പുറത്തുനിന്ന് ഒരാളെ കണ്ടെത്തൽ എളുപ്പമല്ല. പ്രത്യേകിച്ചും സ്ഥാപകർ ഡയറക്‌ടർ ബോർഡുമായി ചേർച്ചയിലല്ലാത്തപ്പോൾ. 2014ൽ പോലും പുറത്തുനിന്ന് ഒരാളെ കിട്ടാൻ വലിയ വിഷമമായിരുന്നു.\nരണ്ട്: സാരഥി പോകുന്നതോടെ ഉന്നതപദവികളിൽനിന്നു പൊഴിച്ചിൽ ഉണ്ടാകും. കന്പനികളിൽ ഇതു സ്വാഭാവികമാണ്. പക്ഷ, ദുർബലകാലത്ത് ഇൻഫോസിസിന് ഇതു കൂടുതൽ ക്ഷീണം വരുത്തും.\nമൂന്ന്: കന്പനിയുടെ വിശ്വാസ്യത തകർച്ചയിലാണ്. അതു വീണ്ടെടുക്കാൻ ഏറെ പണിപ്പെടണം. ഇസ്രേലി കന്പനി പനയയെ അമിതവിലയ്ക്ക് ഏറ്റെടുത്തതിനെ നാരായണമൂർത്തി ചോദ്യംചെയ്തിരുന്നു. അതിൽ അഴിമതിയില്ലെന്ന് ബോർഡ് നിയോഗിച്ച ഒരു സമിതി വിധിയെഴുതി. എന്നാൽ, വേറെ ആക്ഷേപങ്ങളുമുണ്ട്. കന്പനിയുടെ ചില ഡയറക്‌ടർമാരും ഉന്നത ഓഫീസർമാരും ഇൻസൈഡർ ട്രേഡിംഗ് (കന്പനിയിലെ ഉന്നതർ വരാൻ പോകുന്ന കാര്യങ്ങൾ അറിഞ്ഞുകൊണ്ടു നടത്തുന്ന ഓഹരി വ്യാപാരം) നടത്തിയെന്ന ആരോപണം അമേരിക്കൻ അന്വേഷകർ പരിശോധിച്ചുവരികയാണ്.\nനാല്: ഇൻഫോസിസ് മുങ്ങുന്ന കപ്പലാണെന്ന ധാരണ പരന്നാൽ ഇടത്തട്ടിൽനിന്നു പൊഴിച്ചിൽ ഉണ്ടാകും; കന്പനിയിൽ ചേരാനും ആൾക്കാർ മടിക്കും. അതു പുതിയ സാരഥിക്കു വലിയ വെല്ലുവിളിയാകും.\nഅഞ്ച്: സ്ഥാപക സാരഥി നാരായണമൂർത്തി ഉന്നയിച്ച ആരോപണങ്ങൾ വിശാൽ സിക്കയെ മാത്രമല്ല ബാധിക്കുന്നത്. സിക്കയോടൊപ്പം നിന്ന ഡയറക്‌ടർ ബോർഡിനെയും ബാധിക്കും. ഡയറക്‌ടർ ബോർഡിൽ കാര്യമായ മാറ്റങ്ങൾ ഏതാനും മാസങ്ങൾക്കുള്ളിലുണ്ടാകും.\nആറ്: ഇന്ത്യൻ ഐടി വ്യവസായം മാറ്റത്തിന്‍റെ നടുവിലാണ്. കുറഞ്ഞ ശന്പളം മാത്രം ആധാരമായി 1980കളിൽ തുടങ്ങിയ ഇൻഫോസിസ് പോലുള്ള കന്പനികൾ പുതിയ വഴി തേടുകയാണ്. ക്ലൗഡ് കംപ്യൂട്ടിംഗ്, ഓട്ടോമേഷൻ, റോബട്ടിക്സ്, ആർട്ടിഫിഷൽ ഇന്‍റലിജന്‍റ്സ് തുടങ്ങിയ നവീന മേഖലകളിലേക്ക് ഇൻഫോസിസ് ചുവടുമാറുന്നതിനിടയിലാണ് സാരഥിയുടെ രാജി. ഇനി അതേ ഭാവനയും സാങ്കേതികമാറ്റങ്ങൾ പ്രവചിക്കാനുള്ള സിദ്ധിയും ഉള്ളയാളെ ലഭിക്കുമോ എന്നതാണു വലിയ വെല്ലുവിളി.\nഇൻഫോസിസ് ടെക്നോളജീസിന്‍റെ അടുത്ത സാരഥി കന്പനിക്കുള്ളിൽനിന്നുതന്നെയാകും എന്നാണ് മിക്കവരും കരുതുന്നത്. കന്പനിയുടെയും വ്യവസായത്തിന്‍റെയും നില മോശമായിരിക്കെ മുൾക്കിരീടം അണിയാൻ പുറത്തുനിന്ന് ആരും തയാറാകില്ലെന്നാണ് പൊതുധാരണ.\nകന്പനിയുടെ കോ-ചെയർമാൻ രവി വെങ്കടേശൻ താൻ സിഇഒ സ്ഥാനത്തേക്കില്ലെന്നു പ്രഖ്യാപിച്ചുകഴിഞ്ഞു. ഇടക്കാല സിഇഒ പ്രവീൺ റാവു, ചീഫ് ഫിനാൻസ് ഓഫീസർ രംഗനാഥ് ഡി. മാവിനകരെ, ഡെപ്യൂട്ടി ചീഫ് ഓപ്പറേറ്റിംഗ് ഓഫീസർ എസ്. രവികുമാർ, പ്രധാന വരുമാനമേഖലയായ ബിഎഫ്എസ്ഐ (ബാങ്കിംഗ്-ഫിനാൻഷൽ സർവീസസ് ഇൻഷ്വറൻസ്)യുടെ മേധാവി മൊഹിത് ജോഷി എന്നിവരുടെ പേരുകളാണ് ഇപ്പോൾ ഉയർന്നുകേൾക്കുന്നത്.\nഇതിനിടെ, പഴയ സിഇഒ നന്ദൻ നിലേകനിയെ കന്പനിയുടെ ചെയർമാനായി തിരികെ കൊണ്ടുവരണമെന്ന് നിക്ഷേപക ഉപദേശ സ്ഥാപനമായ ഇൻസ്റ്റിറ്റ്യൂഷണൽ ഇൻവെസ്റ്റർ അഡ്വൈസറി സർവീസസ് (ഐഐഎഎസ്) നിർദേശിച്ചു. സ്ഥാപകരിൽ ഒന്നുരണ്ടു പേരെങ്കിലും ബോർഡിൽ വേണമെന്ന ആവശ്യം മറ്റു പല കോണുകളിൽനിന്നും ഉയർന്നിട്ടുമുണ്ട്.\nബംഗളൂരു: ഫോട്ടോഗ്രഫി ഇഷ്ടപ്പെടുന്നവർക്കായി ഷട്ടർബഗ് എന്ന ഓണ്‍ലൈൻ ക്ലബ്ബുമായി ആമസോണ്. തുടക്കക്ക...


വ്യാജ സർട്ടിഫിക്കറ്റ് ഹാജരാക്കി നിയമനം നേടിയ കരാര് ജീവനക്കാരനെ പിരിച്ചുവിട്ടു; നടപടി തൊഴിലുറപ്പു പദ്ധതിയുടെ അക്രഡിറ്റഡ് എൻജിനീയർക്കെതിരെ – Jaihind TV\nവ്യാജ സർട്ടിഫിക്കറ്റ് ഹാജരാക്കി നിയമനം നേടിയ കരാര് ജീവനക്കാരനെ പിരിച്ചുവിട്ടു; നടപടി തൊഴിലുറപ്പു പദ്ധതിയുടെ അക്രഡിറ്റഡ് എൻജിനീയർക്കെതിരെ\nപാലക്കാട് അമ്പലപ്പാറ പഞ്ചായത്തിൽ വ്യാജ സർട്ടിഫിക്കറ്റ് ഹാജരാക്കി കരാർ അടിസ്ഥാനത്തിൽ നിയമനം നേടിയ എൻജിനീയറെ പിരിച്ചുവിട്ടു. തൊഴിലുറപ്പു പദ്ധതിയുടെ അക്രഡിറ്റഡ് എഞ്ചിനീയർ അനീഷിനെതിരെയാണ് നടപടി. സേവന കാലയളവിൽ കൈപ്പറ്റിയ ആനുകൂല്യങ്ങൾ പലിശ സഹിതം ഇയാളിൽ നിന്ന് തിരിച്ചുപിടിക്കുമന്നും പഞ്ചായത്ത് സെക്രട്ടറി അറിയിച്ചു.\nസിപിഎം ഭരിക്കുന്ന അമ്പലപ്പാറ പഞ്ചായത്തിലാണ് കരാർ അടിസ്ഥാനത്തിലുളള എൻജിനീയറിംഗ് നിയമനത്തിൽ ക്രമക്കേട് കണ്ടെത്തിയത്. നിയമനം നേടിയ അനീഷ്, കാലിക്കറ്റ് സർവ്വകലാശാലയുടെ ബി.ടെക് സർട്ടിഫിക്കറ്റ് വ്യാജമായി നിർമ്മിച്ചതെന്ന് നേരത്തെ പഞ്ചായത്തംഗങ്ങൾ പരാതി ഉന്നയിച്ചിരുന്നു. തൊഴിലുറപ്പ് പദ്ധതിയുടെ അക്രഡിറ്റ് എൻജിനീയറായ അനീഷിനെതിരെ വകുപ്പുമേധാവിക്കും പരാതി നൽകി. തുടർന്ന് നടത്തിയ അന്വേഷണത്തിലാണ് നടപടി. വ്യാജരേഖ ചമയ്ക്കല് ഉൾപ്പെടെയുളള വകുപ്പുകൾ ചുമത്തി അനീഷിനെതിരെ പൊലീസ് കേസ്സെടുത്തിട്ടുണ്ട്\nനേരത്തെ, തൊഴിലുറപ്പ് പദ്ധതിയുടെ ജില്ല കോഓ‍ർഡിനേറ്റർക്കും ഇതേ പരാതിനൽകിയെങ്കിലും രാഷ്ട്രീയ സ്വാധീനം മൂലം നടപടി എടുത്തില്ലെന്ന് ആക്ഷേപമുണ്ട്. സംഭവത്തെ ന്യായീകരിക്കുകയാണ് പഞ്ചായത്ത് പ്രസിഡന്‍റ് ചെയ്യുന്നത്. കൈപറ്റിയ ശമ്പളവും ആനുകൂല്യവും ഉൾപ്പെടെ പലിശ സഹിതം 1,49,192 രൂപ അനീഷിൽ നിന്ന് ഈടാക്കും. എന്നാൽ ക്രമക്കേടിന് കൂട്ടുനിന്ന സിപിഎം ഭരണസമിതിക്കെതിരെ വിജിലൻസ് അന്വേഷണം വേണമെന്ന നിലപാടിലാണ് പ്രതിപക്ഷം.


മാധവിക്കുട്ടി ഇരുന്നിടത്ത് കമലിന്റെ പെണ് സങ്കല്‍പത്തെ പിടിച്ചിരുത്തിയാല് അതിന് വല്ലാതെ പൊള്ളും; മഞ്ജു വാര്യര് പെട്ടുവെന്ന് പറയുന്നതാവും ശരി; ശാരദക്കുട്ടി | Malayalam UK\nമാധവിക്കുട്ടി ഇരുന്നിടത്ത് കമലിന്റെ പെണ് സങ്കല്‍പത്തെ പിടിച്ചിരുത്തിയാല് അതിന് വല്ലാതെ പൊള്ളും; മഞ്ജു വാര്യര് പെട്ടുവെന്ന് പറയുന്നതാവും ശരി; ശാരദക്കുട്ടി\nJanuary 14 12:56 2018 by News Desk 5\tPrint This Article\nമാധവിക്കുട്ടിയുടെ ജീവിതം ആസ്പദമാക്കി നിര്‍മ്മിക്കുന്ന സിനിമയെക്കുറിച്ച് സംവിധായകന് കമലിന്റെ പ്രതികരണത്തിനെതിരെ വിമര്‍ശനവുമായി ശാരദക്കുട്ടി. ആമിയില് നിന്നും വിദ്യാ ബാലന് പിന്‍മാറിയത് നന്നായെന്നും ഇല്ലെങ്കില് ചിത്രത്തില് ലൈംഗികത കടന്നു വരുമായിരുന്നുവെന്നുമായിരുന്നു കമലിന്റെ പ്രതികരണം. കഴിഞ്ഞ ദിവസം ഒരു ഓണ്‍ലൈന് മാധ്യമത്തിന് നല്‍കിയ അഭിമുഖത്തിലായിരുന്നു കമല് ഇക്കാര്യം പറഞ്ഞത്.\n‘അസ്തമയ സൂര്യനെ നോക്കിയിരിക്കുന്ന കമലയോട് നീ ഏതു ദൈവത്തെയാണ് ധ്യാനിക്കുന്നത് എന്നു ചോദിച്ച അമ്മയോട് കമല പറഞ്ഞത്, ഞാനിഷ്ടപ്പെട്ട പുരുഷനുമായി രതിലീലകളാടുന്നത് ഭാവന ചെയ്യുകയാണ് എന്നാണ്. ആ മാധവിക്കുട്ടി ഇരുന്നിടത്ത് കമലിന്റെ പെണ് സങ്കല്‍പത്തെ പിടിച്ചിരുത്തിയാല് അതിന് വല്ലാതെ പൊള്ളും. ലൈംഗികത എന്തെന്നും സ്‌ത്രൈണത എന്തെന്നും തിരിച്ചറിയാനാകാത്തവര് ഊര്‍ജവതികളായ ചില സ്ത്രീകളെ നേര്‍ക്കുനേര് കാണുമ്പോള് ഇതു പോലെ പരിഭ്രമമനുഭവിക്കാറുണ്ട്. മിടുക്കരായ പെണ്ണുങ്ങളെ തൊട്ടപ്പോഴൊക്കെ അവര് വിറകൊണ്ടിട്ടുണ്ട്.’ എന്ന് ശാരദക്കുട്ടിയുടെ ഫേസ്ബുക്കില് കുറിച്ചു.\nമാധവിക്കുട്ടിയുടെ ജീവിതം പ്രമേയമാക്കി ഒരുക്കുന്ന ആമിയുടെ സംവിധായകനാണ് കമല്. നേരത്തെ വിദ്യാബാലനെയാണ് ചിത്രത്തിലേക്ക് നായികയായി പരിഗണിച്ചിരുന്നെങ്കിലും വിദ്യ പിന്മാറി. തുടര്‍ന്ന് മഞ്ജു വാര്യരാണ് മുഖ്യ കഥാപാത്രത്തെ അവതരിപ്പിക്കുന്നത്.\nഒരേ സമയം മാധവിക്കുട്ടിയെ ആരാധിക്കുന്നതായി ഭാവിച്ചപ്പോഴും, അവരുന്നയിച്ച സദാചാര പ്രശ്‌നങ്ങളെ പടിക്കു പുറത്തു നിര്‍ത്തി തങ്ങളുടെ ഭീരുത്വം ഇക്കൂട്ടര് തെളിയിച്ചു കൊണ്ടിരുന്നു. മാധവിക്കുട്ടിയെ ആദ്യമായി സിനിമയിലാക്കാന് ശ്രമിച്ചത് നിര്‍ഭാഗ്യവശാല് കമല് എന്ന ശരാശരി സംവിധായകനായിപ്പോയി. എടുത്താല് പൊങ്ങാത്ത വി കെ എന്നിനെയും മാധവിക്കുട്ടിയേയും ഒക്കെ തൊട്ട് കാല് വഴുതി വീഴുന്നു അദ്ദേഹം. മാധവിക്കുട്ടിയെ ‘സിനിമയിലെടുത്തു’ എന്ന ആ അന്ധാളിപ്പില് നിന്ന് അദ്ദേഹം ഇനിയും പുറത്തു കടന്നിട്ടില്ല. അതാണദ്ദേഹം കുലീനത, നൈര്‍മല്യം, മൂക്കുത്തി, മഞ്ജു വാര്യര് എന്നൊക്കെ പറയുന്നത്. വിദ്യാ ബാലന് രക്ഷപ്പെട്ടു മഞ്ജു വാര്യര് പെട്ടു എന്നു പറയുന്നതാകും ശരി.\nഇടതുപക്ഷ സഖാക്കളുടെ ഉള്ളില് ഊറിക്കിടക്കുന്ന സദാചാര ഭീതിയാണ് സ്വരാജിന്റെ പോസ്റ്റ്; വിമര്‍ശനവുമായി ശാരദക്കുട്ടി; പോസ്റ്റ് വായിക്കാം